
Dei hev sin Lagnad, Bøkane med; ein serskild Lagnad hev Bibelen fengi.

I lange Tidir var det dei serskilt upplærde kunnige som aaleine skulde
lesa og tyde den Boki. Seinare hev alle kunne lesa ho; men tyde ho
skulde dei serskilt upplærde kunnige. Den eine av desse Maatane kann
vera um Lag som den andre; baae fører dei #til det, at det aalmenne
Folke ikkje les i Bibelen.

Eg er ein Mann av det aalmenne Folke og gjorde som det: trudde paa dei
kunnige og lét Bibelen liggje. Og daa eg ikkje trudde paa dei kunnige
lenger, gav eg upp Bibelen med, og lét ’n endaa meir liggje.

Sidan tenkte eg at dette kannhende var aa gjera vel mykje Ære paa dei
kunnige; og eg tok til aa lesa i Bibelen att. Serleg i det nye
Testamente.

Men det er vandt aa lesa i den Boki naar ein fysst hev gjengi i Skule
hjaa dei kunnige. Eg laut hjelpe til med Pennen: skrive upp det eg las,
og Tankane eg fekk av det eg las; og langt um lengi tok det til aa gry
for meg; eg fekk Samanheng i det som i Fysstningi ser so raadlaust
villt ut for ein kristeleg upplærd: Messias-Sogo.

Her legg eg daa denne Sogo fram som eg no ser ho; kannhende kunde eg
paa den Maaten arge ein og annan so vidt upp, at han og tok til aa lesa
i Bibelen. Og det kunde han hava godt av. For ein kann segja kva ein
vil: me er enno ikkje ferduge med Bibelen.

Bokmeistaren.Jesus skreiv ikkje.

Han var komin til aa uppfylle det som var skrivi. Til Lovi viste han
alle som spurde ko rieis dei skulde vinne Live; og fraa Naahei-men lét
han sjølve Fader Abrahams Røyst tone: dei hev Moses og Profetane; lat
deim høyre deim.

Serskilt var han utsend til aa fyribu Mes-siasrike, „Gudsrike", det
Rike som dei rettfer-dige so lengi hadde venta paa, og serleg venta paa
no, daa Israel var komi under Heidning-velde. Og fysst og fremst var
han send til Folke. Dei fatige, dei umyndige, dei burtkomne Sauine,
Hopen som ikkje var inne i Skrift-lærdomen og difor etter
Farisæarmeining var förbanna (Joh. 7: 49), deim skulde han helst
hjelpe. Dei skriftlærde visste Vegen sjølve; men Folke, som var bundi i
falske Messias-draumar og Faakunne, Folke trong Rettleiding som den
sjuke treng Lækjar.

1 — O arborg.Jesus hev og sett Vonir til Folke. Han var utgjengin fraa
det og kjende det; og han visste at det hadde noko som dei skriftlærde
ofte vanta : Barnehugen. Mindre burtheft av gamle Skikkar og nye
Paafynster stod det friare, kunde lettare skyna Grunntanken i Lovi og
dermed betre finne fram til Faderen. Det var i det heile Barnehugen
Jesus søkte: Krafti til aa elske og til aa gjeva seg heilt. Dei store i
Verdi var meir og mindre bundne av Verdi; dei store i Kunnskap var meir
og mindre bundne av Lærur; Tenarar for Messiasrike — det Rike som
skulde føre den siste Striden mod det vonde i Verdi (smf. Es. 65: 17;
66: 22; Opinb. 21: 3, 4) —, i det heile slike som var „verduge til aa
faa vera med i hin Heimsalderen1 og i Uppstödo fraa dei daude“ (Lk. 20:
35) dei venta han helst aa finne millom deim som stod utanfor Verdi,
utanfor verdsleg Visdom, Rikdom, Magt: millom dei smaae, dei „fatige“.

Til Folke kom daa Jesus med Fagnadböde sitt. Og Ordi sine skreiv han
ikkje med Sverte paa Skinn; han skreiv deim med Ånde og Eld i Hjarto og
Hugar.

Sveinane hans hadde like eins anna enn Skriving aa tenkje paa. Dei var
Stridsmennar

1 Her som fleire Stadir er det græske aiön (Æve) i det norske
Testamente umsett med „Verdi“; meir um det lenger ute.og Arbeidsmennar
for Messiasrike; og Bøkar var her nok av for den Tidi som no var att.
Og daa Meistaren var gjengin fraa deim, vart dei endaa meir
arbeidsbundne. Naar Messias kom att vilde han løne deim etter det dei
hadde gjort; dei sette seg daa ikkje til aa skrive. Dei arbeidde og
stridde, tala, vitna, vaaga sitt Liv; Gudsrike kunde koma kvar Dag. Ord
av Meistaren som dei serleg vilde hugse hev vorti uppskrivne til Hjelp
i Arbeide; meir hev ingin av deim tenkt paa; Jesus-Sogur er ikkje
nemnde i Apostelskriftine nokog Stad.

Tanken um aa skrive kom upp seinare, daa det syntest vilja draga ut med
„dei siste Ting". Kyrkjelyden voks; Apostlane vart tekne burt1; fleire
og fleire nye Lærarar turvtest. Og Minne um Jesus og hans Ord vilde
snart veikne, serleg i Heidningkyrkjune der Israelstrui var ukjend, um
ein berre skulde hava Segni aa haide seg til. So kom det og upp
Spursmaal um eitt og anna i Læra, soleis som me ser alt i
Apostelgjerningar; Jesus-Ord kunde daa ofte vera gode aa hava til
Rettleiding, jämsides Apostelbrevi. Bergpreika og anna som hadde vorti
uppskrivi i tidleg Tid, hev daa no vorti

1 Jakob vart drepin alt i den fysste Aposteltidi (Apg. 12: 2); dei
andre kjem burt etterkvart, og me veit kor-kje Maaten eller Tidi; etter
Segnom hev berre Johannes vorti gamall.utfyllt med fleire og fleire av
dei Ordi og Sogune etter Meistaren som livde i Kyrkja, serleg millom
Apostelsveinane, og som syntest gagnlege til Upplysning um Læra og til
Styrkjing for Trui1.

Det hev etterkvart vorti mange Uppskriftir og Avskriftir; kvar
Kyrkjelyd vilde vel meir og meir hava sine. Og dei ymse Uppskriftine
hev vorti utfyllte paa ymis Vis; dei same Sogune var ikkje kjende i
alle Kyrkjelydom. Tiltru hev Uppskriftine vunni etter det Upphave dei
hadde eller galdt for aa hava. Lengst vann dei som etter det fysste
Upphave var eldst, og som førde Namn etter Apostlar eller
Apostelsveinar. Fire av desse vart sistpaa godtekne i heile Kyrkja. Det
nye Testamente, me kallar, hev vorti til i fysste Helvti av det 2dre
Aarhun-drade, etter som lærde Folk trur. Fysste Samlingi — paa 22
Skriftir — er komi i Stand i Rom; den fullstendige — med 27 Skriftir —
er fysst kjend fraa Aleksandria2.

1 „Evangelierne er Tendensskrifter i god Forstand" (I. C. Heuch).

2 Ad. Harnack: „Reden u. Aufsätze" II: „Zur Geschichte der Entstehung
des N. Test." — At ikkje dei 4 Sogune vart samanarbeidde til ei, liksom
Emne var eitt og Kyrkja ei, meiner Harnack hev komi seg av, at Kyrkja i
den harde Striden med Gnosislæra i det 2dre Aarhundrade fann det
tryggast aa halde seg til det ho daa hadde; det tok alt til aa staa
Vyrdnad av desse Uppskriftom.Fleire av dei nytestamentlege Skriftine er
det enno Strid um; og sumt av Innhalde jam-vel i dei godkjende Bøkane
maa vera innkomi heller seint. So det gjeld aa lesa med Ettertanke, um
ein vil finne ut kva Jesus lærde.Jesus (eldre Formir: Josva, Jehoschua,
o: Gud er Frelsar) hev ikkje vori noko van-legt Namn i Jødeland; i
Nytestamente finst det umframt Nasaræaren berre ein som heiter so (Kol.
4: 11).

Jesus Messias var fraa Nasaret. Um Ætti og Barndomen hans er lite
fortalt.

Det eldste og mest litande er vel det som etter Mattæus (13: 55, 56) og
Markus (6: 3; smf. Joh. 6: 42) vert sagt millom Folke i Nasaret, daa
Jesus fysste Gongen tala der: „Er ikkje dette (Son til) Timbermannen?
Heiter ikkje Mor hans Maria, og Brørane hans Jakob og Joses og Simon og
Judas? Og er ikkje alle Systrane hans hjaa oss?“ Fødestaden er etter
Mattæus og Lukas Betlehem; dei tvo andre veit ikkje um annan Heimstad
for Jesus enn Nasaret.

Um Fødsla og Barndomen fortél berre Mattæus og Lukas noko serskilt. Og
dei fortél kvar sitt.Ikkje so mykje som dei Ættartali dei set upp
samsvarar. I Tidi millom David og Jesus hev kvar Liste sine Namn (Mt.
1: 6—16; Lk. 3: 23—38); og Mattæus hev 40 Ættledir, men Lukas (til
Abraham) 55.

Sjølve Tanken i desse Ættartali hev svikta. Meiningi var aa slaa fast
at Jesus var av Davids Ætt, som Messias etter den gamle Trui skulde
vera; Ættartali maatte daa vise Saman-neng fraa David og til Jesus. Men
dei gjer ikkje det. I Ættartale hjaa Mattæus er berre Mor til Jesus
nemnd; og hjaa Lukas er Jesus Son til Josef „ettersom dei trudde". Paa
den Maaten vert Ættartali som dei no er meinings-lause.

Men det hev dei ikkje vori fraa fyssto, som me kann sjaa av det som
elles vert sagt (og som Rettarane ikkje hev komi til aa gjeva Gaum
etter). I Lk. 2: 27, 41, 48 og 4: 22 er Josef og Maria „Foreidri“ til
Jesus og Josef „Far“ hans; etter Johannes (6: 42) er Jesus ,Josefs
Søn“; og hjaa Mattæus (13: 55), Markus (6: 3) og Johannes (6: 42) hev
han Syst-kin, som synest vera heilt upp Rettsystkin (Mt. 12: 46 og
Tilvisningar).

Daa Sogune vart skrivne hev elles Josef vori aa kalle gløymd. Etter
Mattæus er han Timbermann; dei andre veit inkje um dette; Markus (6: 3)
læt Jesus sjølv vera Timber-mannen. Og dei tvo Sogune som vil hava
Greide paa Jesu Ætt, dei er ikkje samstellte um kva Farfar hans heiter
dessmeir; Mattæus segjer Jakob, og Lukas segjer Eli. Um han er gift med
Maria er dei heller ikkje trygge paa. Hjaa Lukas (1 : 27; 2: 5) er han
trulova med Maria; hjaa Mattæus er han i V. 18 trulova, men i V. 16,
19, 20 gift med henne.

At Sogune um Fødsla hjaa Markus og Lukas er Skaldeverk i
gamaltestamentlig Stil viser seg alt i Fraasegni um Englebödskapen (Mt.
1: 18 —25; Lk. 1: 26—38). Etter Mattæus er det komi upp, at Maria er
med Barn ved den hei-lage Ånde; dette siste er likevel ikkje komi upp
for „Mannen hennar": Josef mistrur Maria. Men han er rettferdig og vil
skilja seg med henne i Løyndom. I ein Draum fær han daa av „Herrens
Engel" vita det som elles var komi upp; og det vert honom sagt, at den
Sonen Maria skal føde er Messias (V. 21).

Etter Lukas kjem Engelen („Gabriel" fraa Dan. 8: 16) ikkje til Josef,
men til Maria, og ikkje i Draum, men i full Røynd. Han viser seg elles
fysst for Sakarias og spaar um Døy-paren; denne vert her ikkje sett i
noko Sa-manheng med Jesus (Lk. 7: 24—27). Sidan kjem Engelen til Maria
som er Møy (smf. Es. 7: 14), og spaar um den Sonen ho skal faa.Ordi
hans er ein Messias-Spaadom heilt ut etter Profetane (Es. 9: 6, 7; 16:
5); Paulus Meistaren aat honom som skreiv Lukas-Sogo, var skriftkunnig.

I det som vert fortalt um Fødsla og Barndomen hev dei tvo Sogumennane
like eins havt kvar sitt aa gange etter. Den eine fortél um Vismennane,
um Herodes og Barnemorde, um Rømsla til Ægypti; den andre veit ikkje um
noko av dette, men skriv um Hyrdingar og Englesong, um Simeon og Anna,
um at Bårne etter Lovi vart umskori. Sjølve Namne Jesus fær Bårne etter
Lukasboki av Engelen (smf. Es. 7: 14). Lukas hev dertil den einaste
Sogo som er fortald fraa Ungdomstidi: den om Tolv-Æringen i Temple; det
er ei Sogu plent som ein maatte vente seg ho um eit Messias-Emne. Um
Jesu fysste Tidir elles fortél Lukas, at han „gjekk fram i Visdom og
Alder og Naade for Gud og Menneskje (2: 52).

Berre um Fødestaden er Sogune samstellte; her hadde dei ein Spaadom aa
haide seg til. Men det er ikkje meir enn Namne dei er samstellte um
heller. Hjaa Mattæus høyrer Josef og Maria heime i Betlehem og rømer
sidan til Nasaret for Herodes1; etter Lukas

1 „— so det skulde verte uppfyllt som er sagt ved Profetane, at han
skulde verte kalla Nasaræar“, segjer Mattæus; men Profetane veit inkje
um Nasaret, og dethev dei heime i Nasaret (1: 26; 2: 4; 4: 16), men
vert drivne til Betlehem av eit Keisarböd um Innskriving til Skatt. Kva
ei Skatte-Innskriving skulde hava med Ættine aa gjera segjer ikkje
Lukas; heller ikkje fær me vita kvi „Festarmøyi" til Josef skulde
fylgje med, og detendaa „i dei Dagane daa ho skulde føde". —

— Jesus sjølv talar aldri um Barndomen eller Ungdomen sin; heller ikkje
um Ætti; Guds Utsending til Folke hadde han etter Nasiræar-Maate løyst
seg fraa alt jordiskt Samanheng. Um Heimstaden sin hev han berre eitt
Ord, og det eit strengt; og i Ætt reknar han seg berre med deim som
gjer Viljen til hans Fader i Himlom (Mt. 12:46—50). Gud er den sanne
Faderen til honom som til alle Brørane og Systrane hans; han er „min
Fader og dekons Fader, min Gud og dekons Gud“ (Joh. 20: 17).

Um Da vidsætti talar Jesus berre ein Gong (Mt. 22: 41 o. Tilv.). Naar
David kallar Messias Herre, kor kann daa Messias vera Davids

mosaiske Nasiræarnamne hev inkje noko med Nasaret aa gjera.

Dei gamle Profetane hev ikkje vori berre til Gagn for Jesus-Sogo. Det
er visst baade eitt og anna som er komi inn der berre til Stadfesting
av meir og mindre rett eller djupt tydde Messias-Spaadomar.Son? spyrr
han; det vilde vera reint uisrae-litiskt at ein Mann kalla Son sin
Herre. Dette Spursmaale fær Jesus ikkje Svar paa. Og han læt det stande
svarlaust sjølv med. Han hev funni det lite vigtugt kven som var Far
hans etter Kjøte; Anden, hans sanne Liv var i alle Tilfelle fraa Gud L

Men i denne Avsegjing av Ætt og Heim ligg det sjølvsagt ingin
Vanvyrdnad for Ætti eller Heimen; Jesus held i si Forkynning det 4de
Böde uppe so vel som Lovi elles.

Spursmaale i det nytestamentlege Jødeland var um Jesus fraa Nasaret var
Messias1 2.

Dette Spursmaale var ikkje lett aa svara paa. Messiastanken var ein
Profettanke; og Pro-fettankar er alltid uklaare. Denne var dess-utan
gamall og hadde kløyvt seg.

Folke trudde paa den jordiske Messias: ein komande Storkonge av
Davidsætti, som skulde nyreise Israelsrike og leggje alle Folk innun-

1 Tanken um Fyri-Tilvære hev vori ikkje lite uppe paa Jesu Tid (smf.
Rydberg „Bib. lära“ S. 262 flg.); Messias hadde i alle Tilfelle vori
til fyri hin Skapningen, ettersom Johannesboki og Paulus (i Samhøve med
Rab-binane) lærer.

2 Messias (den salvevigde) er i N. T. umsett til

græskt: Christos (av chrinein: salve).der det1; Draumar av dette Siage
hev vori drøymde av meir enn eit Folk i Nedgangs og veiknande Tidir.
Men hjaa dei skriftlærde var etter Babylontidi ein meir aandeleg
Mes-siastanke komin upp.

Jødane hadde lært eit og anna i Babylon. I Trui ikkje minst. Med den
hev det vori uklaart i Israel lenger enn me etter Bibelsogom vaare
trur; det ser me av Stadir i Gamletestamente som Jer. 44 og 2 Krøn. 36:
23; etter den siste Staden hev Israel langt ned gjenom Tidine meint seg
aa hava Tru saman med Persarfolke. Naar so Israelitane dertil i lange
Tidir livde i Babylon (der det elles alltid budde mange Jødar, liksom
sidan i Aleksan-dria), so var det rimelegt at dei kom til aa taka upp
mangt og mykje der ifraa, soleis og Trudomstankar2.

Mili. a. hev Trui paa tvo Heimsmagtir, ei god og ei vond, soleis som
denne Trui kjem

1 I Apg. 5: 36, 37 er det nemnt tvo Messiasemne av dette Siage.

2 1 Aleksander-Tidi og seinare hadde Jødane dertil

lært mangt og mykje fraa Hellas. Sjølve det græske Maale var vorti
kjent; dei skriftlærde las det, og mange kunde skrive det. Nytestamente
sjølv er skrivi paa græskt; og i Innhalde med hev det sitt tydelege
Merke etter jødisk — aleksandrinsk — Hellasdom: Læra urrs

Logos.fram i Rabbinarlærdomen og det nye Testamente, tydeleg eit
persiskt Upphav; Ormen i Syndefalls-Sogo hev knapt vorti „Djevelen“
fyrr etter Babylontidi. Og denne Trui paa ei vond Magt jämsides
Gudsmagti hadde i Jesu Dagar vorti fullrett Israelstru. Jah ve styrde .
ikkje lenger aaleine. Ei Djevlemagt raadde jämsides honom, ja hadde i
denne Heims-alderen („Verdi", segjer det norske Testamente)
Hovdingskapen (Joh. 12: 31; 14:30; 16: 11); Tanken um det vonde var i
det heile komin upp. Og den knytte seg etterkvart paa ein serskild
Maate saman med Tanken um Israels-frelsaren.

Jødefolke var lite og veikt, med store og sterke Grannar ikring seg.
Serleg ille fari var det no, daa det var komi under eit Folk av framand
Ætt med heilt framande Skikkar og Gudar og med ei forfælande Magt;
skulde Israel koma seg upp att no, laut Gud paa serskild Maate hjelpe
det.

Men serskild Gudshjelp kunde ikkje Israel vente fyrr det vart i sann
Meining Guds Folk, so at Israels Veide vart Guds Veide, Israels Rike
Gudsrike; Messias-Tanken vart gudeleg fullt so mykje som verdsleg.

Berre det sanne Israel kunde faa godt av Messiasfrelsa; Messiasrike
vart eit Rike for dei rettferdige. I delte Rike vart Gud sjølvKonge,
fysst gjenom Messias, og sidan, naar alt det vonde var yvivunni,
beintfram; Messias-rike vart Inngangen til det endelege Gudsrike
(Qpinb. 20: 2—15; 21: 1—4).

Saman med det drøymde Israelsrike vaks Israels Gud; Jah ve, den gamle
Folkeguden, hadde vorti Gud yvi alle Gudar, liksom Israel skulde verte
Folke yvi alle Folk; den einaste sanne Gud var han vortin. Rike hans
kunde daa ikkje vera eit Folk eller eit Land; Gudsrike vart heile
Heimen. Dei gamle Folke-grensune tok til aa ramle; at Israel vart
Sty-rarfolke var berre eit anna Ord for at Gud fekk Magti; det
messianske Israelsrike vart Gudsrike yvi all Heimen, og i Himlane med;
det vart Himilrike.

Verdi vart ny. Den gamle „brann“, d. e. alt gamalt øyddest; Syndi,
Vondemagtine, Dau-den skulde ikkje vera meir; alt vart utløyst,
frigjort, atterreist, atterfødt (Mt. 19: 28; Apg. 3: 21). Fraa ein ny
Himil skulde eit nytt Jerusalem koma ned til ei ny Jord; berre det gode
skulde vera til; og alle skulde vera gode. Men so skulde og alle faa
vera med. Dei rettferdige fraa gamle Tidir skulde stande upp og koma
med i Gudsrike (smf. Mt. 22: 23; Apg. 23: 8); daa fysst var Guds
Rettferd gje-nomførd og Rike hans fullkomi.

Messias vart Guds Son framifraa, Himil-kongen, Utsendingen fraa Høgdi
til aa leggje Israel, og gjenom Israel Heimen, under Gud. Men med alt
dette var Messias Menneskje. Heilt ut Menneskje; ein av oss; Bror vaar.
Det var berre med serskild Hjelp fraa Gud at han skulde vinne Magti si.

Men Guds Son framifraa var han og laut han vera, um han skulde faa
serskild Guds-hjelp; det fullkomne Menneskje, Guds Mynstertanke til
Menneskje, vart han meir og meir. Etter Trui hjaa nyare Skriftlærde
hadde han ikkje Synd; og Tanken um Fyri-Tilvære hans hev komi upp. Han
vart meir og meir til noko nytt; aleksandrinsk Rabbinardom synest
jamvel hava laant Drag til Messiasbilæte sitt fraa græsk Visdomslære
(„Logos"). Messias, som er „Bilæte av Gud den usynlege" og „den
fysstefødde av all Skapning"1, vert etterkvart den som alt det andre er
skapt ved (smf. Joh. 1: 3). Skaparverke, som Syndi hev skipla, skal daa
og ved honom verte ny-reist; i Tid-fullnaden kjem han til Jordi og
rettar upp att alt. Tanken um at Fullkominskapen hans kunde koma andre
beintfram til Nyttes hev vori uppe; um ein Messias som lid spaar alt
Esaias. Men ikkje fyrr gjenom Paulus kom den Tanken til Magt.

1 „Den fysstefødde fy ri all Skapning", segjer Kyrkje-bibelen.Dei tvo
Messiasvonine, den verdsiege hjaa Folke og den aandeleg-verdslege hjaa
dei skriftlærde, hev mengt seg mangeleis. Det hev komi upp fleire
Messiasbilæte; den komande Israelsfrelsaren skulde vera Konge; han
skulde vera Profet og Konge; eller han skulde fysst vera Profet og
fyribu Rike, og sidan taka Kongsmagti; hjaa sume Rabbinar skal han ha
vorti heilt-upp tvo: fysst Profeten, og sidan Kongen1. I ei slik Tid
hev det ikkje vori lett aa taka upp Messias-Tanken. Hjaa dei tri fysste
ser me daa og, at Jesus ikkje vil hava Spursmaale reist millom Folke.
For hans Gjerning no hadde det lite aa segja; men det kunde vekkje ein
Strid som ikkje vilde vera til Gagn.

*

Striden kom endaa.

Messias-Tanken var so sterkt uppe i det famandstyrde og framandpinte
Folke, at so snart det steig fram ein Lærar, so vakna strakst
Spursmaale um det kunde vera „han“. Døy-paren laut verja seg mot dette
Spursmaale. Og jamvel Jesus, som lét alle Profet-Skikkar Tara (Mt. 11:
19 o. Tilvisn.), og dertil serskilt for-

1 Kann det vera denne Tanken som ligg under den noko uklaare Sogo med
Døyparen, som skulde „brøyte Herren Veg“? '(Sjaa Rydberg: „Bib. lära“,
S. 71 flg.).r

baud Sveinane aa kalle ’n Messias (Mt. 16: 20) var all Stad ute for det
same: um ikkje denne kunde vera Israelsfrelsaren ?

At han för smaatt fram hjelpte ikkje. Folk undrast nok paa det. Ein
Messias utan Kongs-braak, utan Her eller Hird eller Stås av noko Slag,
berre med eit lite Fylgje av Fiskarar og anna Smaafolk som var
Læresveinar hjaa ’n, kunde det vera noko aa setja upp mot Keisa-ren i
Rom? Ein Stad er det endaa fortalt, at Folke hev vori i Tankar um aa
rette paa denne Framferdi hans (Joh. 6: 15); Folke lika Jesus, og kunde
gjerne vilja hava ein Konge som priste dei fatige sæle og forkynte
Brorskap millom Folk. Men i Røyndi hev Jesu Fram-ferd lite kunna gjera
fraa eller til; aalmenn Mann hev tenkt, at nettupp gjenom det som saag
smaatt og ringt ut kunde Israels Gud helst vilja vise sitt Veide.

Læresveinane hev vori fulltrygge; Jesus var „ein Profet veldug i
Gjerning og Ord for Gud og alt Folke"; han var „den som skulde ut-løyse
Israel" (Lk. 24: 19, 21). Andreas og Filippus segjer med ein Gong: me
hev funni Messias (Joh. 1: 42, 46). I alle Sogune (Mt. 16: 16 o. Tilv.;
Joh. 6. 69) vitnar Peter for Meistaren sjølv um si Messiastru1.

1 Dei tri fysste læt her Jesus spyrja Sveinane um kven Folk segjer han
er; meir likt honom vilde det vera 2 — Garborg.Forklaaringssogo gjev
oss ein Skimt av den himilske Messiasglansen etter Rabbinlæra. Jesus
vert umskapt for Augom paa Sveinane (dei tri som her fær vera med);
Aasyni hans „skin som Soli" („fær ein annan Svip", Lk.), og Klædi vert
kvite „som Ljose" („som Snjo", Mk.; „som Ljone" Lk.), og det kjem ei
Røyst or Skyi som segjer: „denne er Son min som eg elskar (han som eg
hev Hugnad i, Mt.); høyr honom!" Desse Ordi, serleg det Tillegge som
Mattæus hev, minner um Es. 42: 1; samfør 5 Mos. 18: 15: „ein Profet
midt ut av Israel, ein som eg, skal Herren uppreise; honom skal de
høyre!" Og Moses og Elias, Grunn-leggjaren og Nyreisaren fraa den gamle
Israels-tidi, syner seg og talar med Fullføraren fraa den nye. Etter
Lukas er Emne for Samtala: „hans Burtgang, som han skulde fuliføre i
Jerusalem" ; ein sky nar at Apostlane hev havt Stræv med aa faa den
„Burtgangen" til aa hø ve inn i det gamle Messiasbilæte; ein skynar og,
at denne Sogo er innførd i Lukasboki etter at Sonings-Tanken var komin
upp. Sveinane vert ovrædde; attaat er dei, her som i Getse-mane,
„tyngde av Svevn" (Lk. 9: 32); Peter finn, at „her er oss godt aa
vera"; men han

det som er fortalt i Johannesboki. Hjaa Mattæus roser han Peter for
Vedk'jenningi hans; det veit dei andre inkje um.er attaat rædd, so han
veit ikke kva han talar (Mk. 9: 6; Lk. 9: 33, 34). Daa dei gjeng ned av
Berge, byd Jesus deim ikkje fortelja um dette Syne „fyrr Menneskjesonen
stend upp fraa dei daude“ (Mt.; Mk.); av dette ser me at Sogo er fraa
den Tidi daa Trui paa Upp-stödo hadde vunni Magt.

Er det i Forklaaringssogo det aandelege Messiasbilæte som stig fram, so
er det heller den verdslege Draumen me finn att i Sogo um Innferdi til
Jerusalem. Dette er vel like eins ei Forkynnar-Sogu, bygd paa
Messias-Spaa-domar; elles hadde ho miil. a. vori nemnd paa
Lidingsdagen, daa visst for Pilatus.

I Johannesboki (12: 12—15) er ho fortald med minst Stås, og i tri
stutte Vers; der skulde me daa hava ho fraa tidleg Tid; ho lyder
soleis:

„Dagen etter, daa den store Mengdi som var komi til Høgtidi høyrde at
Jesus kom til Jerusalem, tok dei Palmegreinir og gjekk ut imot honom og
ropa: Hosianna! velsigna vere han som kjem i Herrens Namn, Israels
Konge! Men Jesus fann eit ungt Asen og sette seg paa det.“

Lenger er ho ikkje. Men dei Ordi fraa Gamletestamente som vel hev skapt
ho, er i Stuttmaal hermde: „ottast ikkje, Sions Dotter; sjaa din Konge
kjem, ridande paa ein Asen-fole“ (Salm. 118: 26; Sak. 9: 9) \
Sogu-skrivaren legg til, at „dette skyna ikkje Lære-sveinane i
Fysstningi", men dei „hugsa det", daa Jesus var „herleggjord"; det vil
segja: Sogo er seint uppkomi. Men trudd hev ho vori med heil Hug; og ho
høyrde so med til Messiasbilæte, at ho hev spreidt seg fort og livt
sterkt, og er komi med i alle Sogune. Hjaa dei tri fysste er ho meir
utførd; det er ikkje Folke som helsar Messias av seg sjølv; det heile
vert tilstelt: Jesus sender Sveinar

inn i Byen etter ein Fole som dei skal „finne bundin" der — at det og
det Profetorde kunde verte uppfyllt; og so kjem Sogo; ho minner sterkt
um Gamletestamente. Men daa det vert spurt: „kven er denne?" svarar
Folke beint og greidt: „denne er Profeten Jesus, han ifraa Nasaret i
Galilæa"; i Folketanken er Messias Menneskje so heilt ut, at han gjerne
kann vera komin fraa Nasaret.

Jesus sjølv kallar seg helst Menneskje-sonen. Dette Namne vert fraa
Daniel av (7: 13; smf. Esek. 26: 2) bruka serskilt um

Messias1 2. Nemningi „Guds Son", som ofte

1 Hjaa Sakarias kjem Sionskongen „ridande paa eit

Asen og paa ein av dei unge Asenfolane"; dette hev

Mattæus teki for tvo Dyr og læt Jesus setja seg uppaa

„deim".

2 I Enoksboki (Rydberg: „Bib. lära", S. 63) ervert nytta aalment um dei
rettferdige (i Nytestamente med, soleis i Mt. 5: 9, 45, i Rom. 8: 14,
16, 17; 9: 26 og i Opb. 21: 7, der det stend „Sønir“ eller „Son“ i
Grunnteksti, kor plent Kyrkjeumsetnaden held paa ,,Born“ og „Barn"),
gjeld i Eintal mest alltid Messias; men heilt ut Menneskje er han like
godt; den bibelske Gud hev ikkje Sønir med jordiske Kvende som
Heidninggudane. For Raade vit-nar Jesus sjølv klaart um si Messiashøgd
(Mt. 26: 64; Mk. 14: 62; Lk. 22: 67—701).

I Apostelgjerningar viser det seg, at Mes-siastrui hev klara sjølve
Golgata-Skjere. Um Kvitsundagen fører Peter Orde for Apostlane. Han
vitnar um Messiasrike etter Spaadomane fraa gamalt, og segjer um Jesus
— „ein Mann som av Gud var utmerkt for dekon med veldige Gjerningar og
Under og Teikn“ —, at „Gud hev gjort honom til Herre og Messias"
(Apostelgjerningar 2: 22—36). I ei Tale i

Salomons-Svalgangen i Temple segjer han det same: „Gud hev herleggjort
sin Tenar Jesus"

„Menneskjesonen" bruka jämsides med „Mannasonen" og „Kvinnesonen" um
Messias. Dei heldt fast paa det i Israel, at kor høgt Messias steig, so
var han alltid heilt ut Menneskje (smf. Mt. 9: 8: Opinb.£22: [8, 9); i
honom skulde Menneskje naa si Høgd.

1 I Johannesboki er Jesus baade Menneskjesonen, Sonen og Logos; sjaa
lenger ut i Boki (St. IX).(3: 13, smf. V. 26 og 4: 101). Um „Guds
heilage Tenar Jesus" kved dei kristne i Jerusalem i ein Song som ein
vel kann kalle den fysste kristne Salmen (Apg. 4: 24 flg.).
Tru-Vedkjenningi fraa den Tidi finn me i Ord som desse: „Gud uppreiste
Nasaræaren Jesus fraa

dei daude" og „gjorde honom til ein Fyrste og Frelsar ved si høgre
Haand" (4: 10; 5: 31). Det er ikkje fyrr seint at me finn eitt og anna
Ord um at han sjølv skal hava reist seg upp fraa dei daude.

I Apostelbrevi er Jesus like eins „Menne-skje Jesus Messias" (Rom. 5:
15; 1 Tim. 2: 5 o. fl. St.). Etter Paulus som etter dei andre er det
ein Gud; like eins er det „ein Herre2, Jesus Kristus" (Rom. 3: 30; 16:
27; 1 Kor. 8: 6; Ef. 4: 5, 6; Gal. 3; 20 m. fl. St.); sjaa og
Opningsordi til dei fleste Brevi. Er der noko Spursmaal, so er det
Spursmaale fraa Sogom um Jesu Messiasdom; „kven er Ljugaren", spyrr
Johannes, „utan han som neitar at Jesus

1 Smf. 1 Petr. 1: 21: „Gud uppreiste Messias fraa

dei daude og gav honom Herlegdom."

3 Den Skilnaden som Grunnteksti gjer paa „Herren" Gud og „Herren"
Messias — all Stad der det for klaar Meining Skuld trengst — kann me
ikkje faa fram i vaart Maal; men Skilnaden er greid: Orde Herre
(Kyrios)

hev den vanlege Artikelen naar det er bruka um Jesus (som i det heile
um Menneskje); men um Gud stend det utan Artikel (Rydberg, S. 96).er
Kristus?0 (1 Joh. 2: 22). At han var Menneskje var elles i den Tidi ein
so kjend og sjølvsagd Ting, at serskilde Utleggjingar um det hadde vori
meiningslause; heller heldt Apostlane fram det som Messias skulde hava
framum vanlege Menneskje; etter Paulus, som heldt seg heilt til
Messias-Tanken hjaa dei skriftlærde, stend han ved den høgre Handi til
Faderen, eller i ei Høgd millom oss og Gud, er „Millommannen" ; han er
og den fysst skapte og den sanne Adam1. Men „vaar einaste Husbonde er
Gud" (Jud., V. 4).

1 Um nokre falske Lesemaatar (serleg i Apg. 20: 28, 1 Tim. 3: 16, Rom.
9: 5, Hebr. 1: 8, Opb. 1: 11), som verte nytta til Studnad for den
ubibelske Læra um Jesu Guddom, sjaa Rydberg: „Bibi. lära“ S. 95
flg.Jesus var komin til aa fyribu Messiasrike.

Samstundes skuldeDøyparen „brøyte Herren Veg“, eller like eins fyribu
Messiasrike. Det hev vel vori dei tvo ulike Messiasdrau-mane som hev
valda Ugreide her; den rette Messias skulde vera Konge, og laut daa
hava ein PrÖfet til aa brøyte Veg aat seg.

I Johannesboki møtest ikkje Jesus og Døyparen. Denne berre vitnar um
Jesus: „midt imillom dekon stend han som dé ikkje kjen-ner.“ „Eg saag
Anden för ned som ei Duve fraa Himilen og vart verande yvi honom“,
fortel han. Dette Syne hev sidan millom Folke vorti til Hending; me hev
her eit godt Døme paa korleis Undersogur kann koma upp.

Døyparen hev vori høgt vyrd; mange undrast jamvel paa um ikkje han var
Messias. Og endaa so seint som i Apostelgjerningar (18: 25; 19: 3) er
der dei som berre veit um Johannesdaapen. Men Døyparen spaar umden som
skal koma; um denne var Jesus fraa Nasaret hev han etter Mattæus (11:
2,3) og Lukas (7: 18, 19) heller ikkje alltid vori stød paa.

Stutt og einfeld er Sogo hans. Aaleine i Audni med Sveinane sine døyper
han og lærer Um vending og spaar um Messiasrike med dei Ordi som fraa
Stemnestogom var aalkjende, og som Jesus like eins bruka, daa han sidan
steig fram. Sameleis forkynner han Lovi, serleg Kjærleiksbode, og —
etter Synsmaatane hjaa dei skriftlærde fraa seinare Tidir — Forlating
for Syndi utan Bioting eller Blod. Anna enn Fyrigangaren, Vegbrøytaren,
vil han ikkje vera. Han vert sett fast, av dei han sagde Sanning til
ein Konge, og avhovda etter eit Kvendekrav; men so lite Rom som han hev
fengi i desse Sogom, — der er noko serskilt stort ved denne Mannen som
fann seg i aa vera den minste og gav alt sitt Liv til aa brøyte Herren
Veg.

*

Liksom Jesus etter Johannesboki ikkje vert døypt, soleis døyper han
ikkje sjølv heller, alt um Læresveinane hans skal hava døypt1; Daapen
med Vatn vilde daa heller ikkje høve for den som skulde døype med Ånde
og Eld, d. e. med den Andemagt, den Vilje-Uppglø-

1 Noko ugreit fortalt i Joh. 3: 22; 4: 1—2.ding, som skulde „brenne
upp" eller reinske ut det uheile og ureine i Mannahjarto. Um Døyping er
det ikkje fortalt meirfraajesu Tid; men i Apostelgjerningar kjem Daapen
upp att i ein ny Skapnad: Apostlane døyper i Jesu

Namn, um elles „til Forlating for Syndine" som Johannes (Apg. 2: 38;
smf. Mk. 1:4; Lk. 3: 3). Med Paulus fær Daapen i Jesu Namn ei ny
Tolking (Apg. 19: 1—6). —

— Sogo um Freistingi er fortald berre hjaa dei tri fysste. Det er ein
rabbinsk Tanke ho er bygd paa: Messias, som er den andre Adam, lyt
røyne det den fysste røynde, og stande der han fail. Markus (1 : 12—13)
hev Sogo paa den stuttaste og daa vel og paa den eldste Maaten; han
fortél at Anden dreiv Jesus „ut i Øydemarki; og han var der i 40 Dagar
og vart freista av Satan; og han var med Villdyri; og Englane tente
honom". Dette um Villdyri minner um buddhistiske heilage, som skal
kunne med vitugt Umgjenge temja Tigrar; sume meiner at det her sting
seg fram eit Minne fraa ei Ungdomstid, daa Jesus hev vori i buddhistisk
Skule. Hjaa Mattæus (4: 1—11) og Lukas (4: 1—13) er Sogo meir utvaksi.
Her au er det Anden som fører Jesus ut i Øydemarki; hjaa Lukas er Jesus
„full av den heilage Ånde", daa han gjeng der ut. Etter Freistingi
gjeng Djevelen fraa Jesus „for ei Tid" (Lk. 4: 13);um det hev gjengi
fleire Freistingssogur millom dei fysste kristne, so er daa ikkje
fleire komne med i Skriftine.

Det er gjenom Sjølvsjuken Freistaren lokkar, her som i Edenhagen, men
paa ein ser-skild Maate, og dertil tri Gongir for ein, daa det er
Messias han her hev for seg. Og det er fysst og fremst Tvil um
Messiasdomen han vil vekkje: er du Messias, segjer han, so gjer Steinar
til Brød, eller kasta deg ned fraa Tem-pelrauste. Daa dette ikkje
nyttar, freistar han aa naa Æresjuken: gjev deg yvi til det vonde, so
skal du vinne Verdi! Det er ville Tankar som den unge Messias gjenom
Framvokstren hev havt aa takast med; men han hev haldi seg til Sanningi
og vunni.

Av Johannesboki ser me, at um Jesus hev vori freista paa vanlig
Menneskjevis, so hev han stadi daa med; „kven av dekon kann yvityde meg
um nokor Synd?" segjer han (Joh. 8: 46). Nokon „syndefri Natur" krev
han sjølvsagt ingin Stad; er han Menneskje so kann han falle, liksom
den syndefrie Adam; ingin er god utan ein: Gud.

*

Læresveinane sine vel Jesus i Folke, millom deim som hev Barnehugen.
Tale paa deim er det gamle Tale paa Israels-ættine; til Israelvar han
send; gjenom Israel skulde Frelsen koma (Joh. 4: 22). Fiskarar var dei
fleste, og fatige var alle; hadde dei aatt noko, so hadde dei loti
gjeva det upp. „Den av dekon, som ikkje gjev upp alt det han eig, han
kann ikkje vera min Læresvein," segjer Jesus (Lk. 14: 33; 18: 22).

Jesus kaliar Sveinane med eit stutt „fylg meg“; lovar i det høgste aa
gjera deim fraa Fiskarar til Menneskjefiskarar. Orsakingar høy-rer han
ikkje paa. Ein som vil segja Velfar i Huse sitt fysst, fær høyre at
ingin som legg Handi paa Plogen og ser seg att-ende er vel laga for
Gudsrike. Ein som fysst vil fylgje Far sin aat Jordi fær til Svar: lat
dei daude jorde sine daude; her gjeld det um Liv av eit høgare Slag.
Men til ein som byd seg sjølv fram, segjer han: „Revane hev Hie og
Fuglane

under Himilen Reid“ — hadde han set lenger fram gjenom Tidine, so hadde
han dertil kunna nemne Kyrkjeherrar som hev Rikdom og Magt og
Kristus-Stathaldarar som hev eit Vatikan —; „men Menneskjesonen hev
ikkje det han kann halle Hovude sitt nedpaa.“ Aalvor er det med Jesu
Krav. Men so er der og stort aa vinne; dei som fylgjer Messias i hans
Tenarstand, skal til serleg Løn faa styre med honom naar Rike hans kjem
(Mt. 10:39; 19: 28 o. Tilvisn.).Böde um Gudsrike skal Sveinane bera ut
til Folke. Men dei skal ikkje berre tala. I Liv og all si Ferd skal dei
vera Riks-Bödbe-rarar. Der det trengst, og der dei kann, skal dei gjera
vel; Jesus gjev deim serleg Magt til aa lækje Sjukdomar (Mt. 10: 8; Mk.
3: 15; Lk. 10; 9). Og alt skal dei gjeva for inkje, som dei hev fengi
det for inkje. Der dei ikkje vert mot-tekne skal dei riste Dumba av
Føtane sine; men Gudsrike skal dei forkynne like godt (Lk. 10, 11); og
paa Domedag skal det gange slike Stadir verre end det gjekk Sodorna og
Gomorra.

Med den Magti og høge Vyrdskapen Jesus gjev Sveinane sine krev han
likevel Audmykt av deim. Ærenamn som Lærar (Rabbi) skal dei ikkje taka
imot; ein, Messias, er Læraren deira, men dei er alle Brørar. Og ingin
paa Jordi skal dei kalle Far; for ein er Far deira: han som er i Himlom
(Mt 23: 8—10). Og den som vil vera stor, eller vera den fysste millom
deim, skal vera Tenaren, ja Trælen deira, liksom Menneskjesonen ikkje
kom til aa lata andre tena sig, men til aa tena sjølv (Mt. 20: 26—28;
23: 11; Mk. 9: 35; Lk. 22:26). Salte aat Jordi skal dei vera, og Ljose
aat Verdi som ikkje læt seg løyne; og ikkje med Ord, men med gode
Gjerningar skal dei lyse,so Folk ser at det er Aalvor dei fer med, og
ærer Faderen i Himlom (Mt. 5: 13—16)1. —

— FullvaksinMann, ikring 30 Aar, var Jesus daa han tok til med Arbeide
sitt. Etter dei tri fysste heldt han seg mest i Galilæa.

Kalle Syndarar til Umvending, finne og frelse det burtkomne var det han
skulde; til dei burt-komne Saudine av Israels Hus sender han au
Sveinane. Ja han forbyd deim aa gange til Heidningar og Samaritanar;
her er ikkje Tid til det. Ikkje Israelsbyane dessmeir skal dei vinnast
med fyr Menneskjesonen kjem (Mt. 10: 23; 16: 28 o. Tilv.).

Men dermed var ikkje Samaritanar og Heidningar „fordømde". Aa faa vera
med i Messias-rike var ei serskild Ære for dei utvalde; desse skulde
vera med aa „døme“, d. e. styre dette Rike, til dess det heilt var lagt
inn under

1 Den Jesus som tala so til Sveinane sine kann ikkje attaat ha tala um
Prestemagt og Kyrkje etter Mt. 16: 19 og 18: 17—18 (smf. Joh. 20: 23);
Tankar fraa seinare Tid er det me her finn.

Bilæte um „Krossen" (Mt. 10: 38 o. fl. St.) kann Sveinane ikkje ha lært
aa bruka fyrr i Paulus-Tidi. Det fylgde ikkje berre Rædsle med
Kross-Avrettingi; Krossdau-den var i framifraa Meining vanærleg.

I Mt. 20 : 28 og Mk. 10: 45 er innkomi eitOrd um, at Jesus „gjev sitt
Liv til ein Løysepening for mange"; det er ein Paulustanke fraa seinare
Tid (1 Tim. 2: 6); han høver ikkje inn i Jesu Forkynning.Gud. Dei som
ikkje kom med millom desse utvalde laut lide si Straff i Naaheimen, og
Lag-naden deira vart ikkje avgjord fyrr ved den siste Domen (Opinb.
20:. 12); so skulde det gange jamvel med mange av deim som burde ha
vori millom „dei fysste". Men alle skulde koma med; sistpaa skulde det
verte „ei Hjord og ein Hyrding“ (Joh. 10: 16; samfør elles Opinb. 20:
9, 15).

At ikkje berre Israelitar skulde koma inn i Rike kann me og sjaa av
Sogo um den burt-komne Sonen. Den eldste Broren er Israel, den yngste
Heidningheimen; denne hev øydt upp all si Eign i Ulivnad, men finn
sistpaa heim til Far sin att, og vert vel fagna. Og daa den eldste
knurrar yvi dette, segjer Faderen at alle bør gieda seg no, daa jamvel
den burtkomne hev funni heim att.

Ord um at Gudsrike skal verte teki fraa Israel og gjevi til andre kann
Jesus i tunge Stundir, eller til Vekkjing, ha hermt etter Profetane,
som stundom ræddast for ein slik Burtka-stingsdom yvi Folke (sjaa t. D.
Es. 55: 5; 65: 1); men Tanken um Heidningfrelse fyri Mes-siastidi er
endaa i Aposteltidi so ny, at det maa ei Syn fraa Himilen til, fyrr
Peter vaagar seg til aa forkynne Orde for ein Heidning (Apg. 10). Og
endaa var det Strid um dette Spursmaale sidan med. Ingin av
Apostlaneveit um, at Jesus hev spaatt Frelse for Heid-ningar i denne
Heimsalderen..

Kor tungt det i Røyndi hev falli aa gjeva upp Tanken um Fyssteretten
for Israel viser seg i Apostelgjerningar. Peter hev havt si Syn; og
Spursmaale er dryft i Kyrkjelage. Men det bryt upp att Gong etter Gong.
Sjølve Heidningapostelen vrid seg lengi for aa sleppe Heidningane inn;
Orde um Frelsa var sendt til Israel (Apg. 13: 26), og Israel skulde
vera det fysste. „Det maatte so vera at Orde vart tala fysst til dekon,
“ segjer Paulus i Stemnestogo hjaa Jødane i Antiokia (13: 14—47). Det
er berre naar Jødane viser sin Rett ifraa seg, at Heidningane fær Von:
„sidan dé støyter Orde burt og ikkje dømer dekon sjølve verdige til det
æoniske1 Liv, sjaa, so vender me oss til Heidningane." Men endaa
arbeider Paulus millom Jødane, naar han ser seg Raad. Det gjeng ubeint;
jamt møter han Motstånd; paa eit Møte med Jødane i Korint rister han
Klædi sine og segjer paa nytt, at han vil „gange til Heidningane" (Apg.
18: 6). Og han gjeng. Men gjev ikkje sitt eige Folk upp endaa. Jam-vel
i Rom talar han Orde i den jødiske Stemnestogo. Men Usemju og Tvist
vert det der som all Stad millom Jødane, naar Jesus vert nemnd. Daa
svarar Paulus med det Esaias-

1 Det er ikkje alltid visst at det græske aiönios læt seg umsetja med
„æveleg".Orde som og er komi inn hjaa Mattæus (13: 14—15: „Hjarta i
dette Folke hev vorti hårdt" o. s. fr.); og tridje Gongen lyser han ut,
at no er Guds Frelse send til Heidningane (Apg. 28: 28). Men endaa er
ikkje Meiningi den, at Jø-dane skal vera utestengde; ingin Israelit
hadde kunna vera med paa ei sovori Lære. Naar „Fullnaden av
Heidningane" er komin inn, skal heile Israel verte frelst (Rom. 11:
25—26); alt skal verte „sameint i Kristus", og Gud skal vera „alt i
alle" (Ef. 1: 10; 1 Kor. 15: 28). Det som Heidningapostelen so
vandskeleg kann sleppe, er berre Fyssteretten for sitt eige Folk. Naar
ein tenkjer seg inn i dette kann ein betre skyna Ord som Mt. 15: 24,
26.

Men um det serleg er dei burtkomne, Men-neskjesonen skal finne og
frelse: i det heile er han send til aa fyribu Gjenomføringi av
Til-være-Tanken, til aa grunnleggje det Gudsrike, som er Meiningi og
Maale med det heile Ska-parverk. Vyrdnad krev han for denne den største
Gjerning som kunde verte ein skapt paalagd; Vyrdnad krev han og for den
som av Gud er utvald til aa fyribu og sidan utføre denne Gjerningi.

Han er Menneskje (Mt. 9: 8; 19: 17; 24: 36; Mk. 13: 32; Joh. 5: 30; 8:
40; 12: 49; 14: 28). Men han er komin i sin Faders Namn, og søkjer
ikkje sin eigin Vilje (Joh. 5: 30, 43).

3 — Garborg..So hev daa og Faderen gjort honom til Messias. „Alle Ting
er mig yvigjevne av min Fader" (Mt. 11: 27 Tilvisn.); „Faderen elskar
Sonen og hev gjevi alle Ting i hans Hånd" (Joh. 3: 35). So at „den som
tek imot meg, han tek imot den som sende meg" (Mt. 10: 40).

Aalvorsame Krav set han til Brørane sine. „Den som kjennest ved meg for
Menneskjom, honom vil eg og kjennast ved for Fader min" (Mt. 10: 32;
„for Guds Englar", Lk. 12: 8); men „den som skjemmest ved meg og mine
Ord, honom skal og Menneskjesonen skjemmast ved, naar han kjem i den
Herlegdomen som tilhøyrer honom og Faderen og dei heilage Englar" (Lk.
9: 261). Og dei som vil fylgje honom og faa Lut i Messiasrike, maa
fylgje honom heilt. „Den som elskar Far eller Mor eller Son eller
Dotter meir enn meg, han er meg ikkje verd"; „um nokon kjem til meg og
ikkje hatar Far og Mor og Kone og Born og Bror og Syster og endaa sitt
eigi Liv, han kann ikkje vera min Læresvein".

Den Løni Messias lovar Sveinane sine er stor, men ikkje verdsleg. „Den
som misser sitt Liv for mi Skuld skal finne det" (Mt. 10: 39 o. Tilv.);
og „den som hev gjevi upp Hus eller Brørar eller Systrar eller Far
eller Mor

1 I Jesu Tid er - det Faderen, Sonen og Englane; Anden var enno ikkje
vortin „Person"; smf. Joh, 7: 39.eller Born eller Aakrar for mitt Namn
Skuld, han skal faa det att hundra Gongir og erve æoniskt Liv“ (Mt.
19:29). Og „i Atterfødingi, naar Menneskjesonen sit paa sin Herlegdoms
Kongsstol", skal Sveinane like eins sitja paa Kongsstolar „og døme dei
tolv Israels Ættir“.

Aa vera Jesu Svein var aa vera med i Arbeide for Messiasrike. Men dette
Arbeide set serskilde Krav og gjev serskilde Vilkaar. Messiasrike skal
vera Millombrøyte millom den Verdi som no er og det Himilrike som er
Fullkomingi av det jordiske Tilvære (Opinb. 21: 1—4 o. Tilv.); men
dette aalvorsame Mil-Iømbrøyte, denne siste og fullkomne Yvivinning av
alt det vonde, kann ikkje koma med Lempe og Logn. Alt gamalt maa verte
øydt, øydt heilt ut, „brent"; nyskapast maa det. „Til aa kaste Eld
paajordi er egkomin; og kor gjerne vilde eg at han alt var uppkveikt!
(Mt. 10: 34; Lk. 12: 49; smf. Opinb. 20: 1—10).—

— I Live var Jesus Israelit, heilt ut og i alle Maatar. Han heldt seg
til Lovi og til Temple og lagde Tempelskatt med all sin Fa-tigdom;
Pengar til denne Skatten hev han vel berre i Segni funni so lett som
det ser ut etter Mt. 17: 27. Det var vel so, at „Sønine var frie“; og
den Dagen skulde koma daa Frido-men deira vart gjenomførd. Men so lengi
den gamle Skipnaden stod ved Lag, so lengi haddehan Meining. Jesus
godkjenner jamvel dei etterbabyloniska Rabbinarlærdomane (som den um
Djevlane o. y. a.); gjenom deim som sat paa Mose Stol hadde Faderen
lati desse Lærdomane koma upp; det var daa hans Tankar.

Alle Sogune fortél um Tempelreinskingi. Denne gjekk etter Johannesboki
for seg fysste Gongen Jesus var i Jerusalem; og det er rime-legt; daa
vart han vel sterkast tekin av aa sjaa den heilage Staden so lite vyrd.
Men det som det for honom gjeld um er Lovi, Gudsviljen. Naar Farisæarar
eller Skriftlærde kjem til han med Lærdomsspursmaal, svarar han so rett
at han maalbind jamvel deim som gjerne vilde finne noko aa hefte seg
ved; men sjølv domer han ingin for Meiningar eller Truir. Krave hans er
til alle det eine store: du skal haide Bodi. Sine strengaste Ord segjer
han til deim som med all rett Tru ikkje liver rett; aldri hev gudeleg
Lygn fengi strengare Dom enn i Jesu Talar mot Farisæarar og
Skriftlærde.Um Teikn, Underverk, er mykje fortalt i Jesussogom.

Men attaat er der ei Fraasegn som tyder paa, at desse Undersogune er
fraa ei sei-nare Tid. Alle fire Bøkane hev denne Fraasegni.

Jødane kjem til Jesus og krev Teikn; det hadde dei ikkje funni paa, um
Undersogune hadde vori sanne. Jesus svarar nei til Krave deira; hadde
Undersogune vori sanne so hadde han sagt: Teikn hev eg gjort; kvi trur
dé ikkje? Men „inkje Teikn skal verte gjevi denne Ætti“, segjer han
stutt og beint (Mk. 8: 121). Hjaa Johannes (6: 30—33), der Jødane
synest vente eit Teikn av same Siage som Himilbrøde i 2 Mos. 16: 14,
svarar han berre at han sjølv er Brøde fraa Himilen. Smf. Mt. 16: 1—4.

Men liksom Farisæarar og Skriftlærde i

1 „— utan Profeten Jonas Teikn", legg Mattæus (12, 39) og Lukas (11,
29) til; dette Tillegge er fraa den Tidi daa Trui paa Uppstödo var
uppkomi.Jesu Tid gjerne vilde sjaa Teikn, so hev Kyrkje-lyden seinare
lika aa høyre um Teikn; so er det med Folke alltid. Og i dette Stykke
høy-rer snart sagt alle til Folke, eller gjorde det daa visst i dei
Tidine me her hev for oss.

So var det og det at Profetane hadde gjort Teikn, Elias fysst og
fremst, som saman med Moses var Fyribilæte paa Messias. Dei hadde og
spaatt um forunderlege Ting som skulde hende i Messias-Tidi; og
Skaldebilæti deira vart i seinare Tidir beintfram tekne. Esaias hadde
tala um, at blinde Augo og dauvhøyrde Øyro skulde opnast og at halte
skulde springe som Hjortar og dumbe kveda av Sæle naar den Gudsende kom
med Fagnadbode sitt (Es. 35: 5, 6; 42: 7; 61 : 1); Ord av same Siage
men beintfram tydde vart i den etter-apostoliske Tidi lagde Jesus i
Munnen, naar han skulde svara paa Spursmaale um han var „den som skulde
koma" (Mt. 11: 2—5; Lk. 7: 22).

Daa Undersogune tok til aa gange, hev Kyrkjelydane undrast paa at so
merkelege Ting ikkje skulde ha vori kjende og fortalde fyrr. Men so hev
dei tenkt: Jesus hev forbodi dei lækte aa segja kven Lækjaren var;
elles hadde han ikkje fengi gjort anna enn vera Lækjar. Og dette hev
vorti Tru (smf. Mt. 8: 4; 9: 30; Mk. 6: 56; Lk. 5: 14, 15). Sidan,
daaSogune vart fleire og fleire (smf. Joh. 21: 25), hev ein annan Tanke
komi upp: di meir han hadde forbödi Folk aa tala um Teikni, di meir
hadde dei tala (Mk. 7: 36); dermed hev Tanken um Forbode mot aa tala
vorti gløymd. So heilt hev han vorti gløymd, at rett som det er talar
Jesus sjølv um Teikni sine (Mt. 11: 5; Lk. 7: 22); ja i Johannesboki
gjer han Teikn beint fram til aa faa deim umtala (11: 4).

Undersogur er daa uppkomne i Mengd. Teikni vert stundom heiltupp
Trolldom: gjeng for seg so Meistaren ikkje veit um det; dei sjuke vert
lækte berre dei rører ved Kanten av Klædnaden hans (Mt. 14: 36; Mk. 6:
56; Lk. 6: 19). Og Sogune læt Jesus gjeva Tolkingar til Teikni sine:
ved deim godkjender Gud den han hev sendt (Mt. 12: 25 flg).

Elles legg Jesus inkje noko Lag paa desse Teikni; „hadde dé Tru som eit
Sinapskorn," segjer han til Sveinane, „so kunde dé gjera større Ting
enn desse". Ja det vert lagt ’n i Munnen Ord um at „ingin Ting skal
vera urnoge-legt" for deim; um dei so vilde bjode eit Berg lyfte seg og
kaste seg i Have, so skulde Berge lyde deim. Daa han sender deim ut
gjev han deim Magt til aa gjera Teikn liksom han gjev deim Fullmagt til
aa forkynne Rike; og dei greider det eine som det andre (Mk. 6: 13; Lk.
9: 6;10: 17); Andane, som elles andre Folk og kann drive ut, klarar dei
likevel ikkje alltid (Mt. 17: 141).

So lite framkomin som Helse-Vitskapen i den Tid var, hev alle som galdt
for noko meir enn vanlegt, vorti søgte um Lækjingshjelp; det ser me og
i Apostelgjerningar. Der vekkjer Peter jamvel ein daud (9: 36), liksom
han i Stykke 5 tek Live av eit Par Menneskje med Orde sitt. Ja sjuke
vart borne ut paa Gata, naar han eller Paulus var ventande; og fall
berre Skuggen av ein av desse Gudsmennane paa ein sjuk, so friskna han
(Apg. 5: 15; 19: 122).

Underverk ved vond Hjelp synest Jesus ikkje aa hava tenkt seg (Mt. 12:
25 flg.; Tilvisn.). Trui gjer Verke. Og det trengst Tru hjaa
Hjelpsøkjaren som hjaa Hjelparen. „Di

1 At „Andar" i lite kunnige Tidir vert tekne for Upphäv til Sjukdomar
som Fang og sume Slag av Hysteri, kann me enno godt skyna.

2 Kor lett ein kann koma til aa vekkje daude naar

Trui er sterk, ser me av Apg. 20: 9—11. Evtykus feli ned fraa eit
Vindauga i 3die Høgdi og vert „tekin daud upp"; Paulus tek’n i Famnen
og segjer: „staaka ikkje,

for hans Sjæl er i honom." Og Mannen greider det. Hadde Paulus tagt, so
hadde visst Apostelgj. 20: 11 no fortalt oss, at Paulus den Gongen
vakte Evtykus upp fraa dei daude.Tru hev frelst deg,“ segjer Jesus ofte
til deim han hev hjelpt; og i Nasaret, der det er lite Tru, gjer han
„ikkje mange kraftige Gjerningar". Me er her sterkt innpaa den rette
Forklaaringi av mangt av det som fyrr galdt — og ofte enno gjeld — for
Underverk.

Mykje Strid hev det vori um dei bibelske Teikni. Me som veit kva Trui
kann gjera — i sjølve Lækjekunna er det Trui meir enn Dropar og Pulver
som hjelper —, og dertil veit korleis Trui, naar ho fysst er uppkomi,
kann skapa nye og daa jamt større Underverk, me vil ikkje døme so
braadt. Det er sjølvsagt, at i Tidir med lite Naturkjennskap og mykje
Tru hender det fleire „Underverk" enn i ei kald-klok og tvilesjuk Tid
som vaar; og visst er det, at um Folk fyrr stundom hev trutt for mykje
paa aandeleg Magt, so trur me no helst for lite. Dei Teiknsogune som i
Bibelen er upp-skrivne til Studnad for Trui, kjem daa og helst i Vegen
for Trui no. Kven kann hava Tillit til ei Forkynning som er uppstudd
med Folke-dikting?

Men dei som tenkjer etter vil vita, at um der so gjerne er eit Grand
Folkedikting i gamle Skriftir, so vert det sanne i deim like sant for
det. Me kann finne all den Sanning me treng i Nytestamente, um me ikkje
serskilt trur paa dei Djevlane som vart drivne inn iSvin, eller trur at
Messias ein Gong hev vori Vinbryggjar i Kana i Galilæa.

Det sanne i Bibelen ramlar ikkje, um me tek Matlagingi aat dei 4000
eller 5000 Mann for Folkedikting heller1. Av Markus 6: 52 skynar me
tydeleg, at denne Sogo hev vori ukjend for Sveinane; mot Teikn hadde
desse barnslege Galilæa-Gutane ikkje forherdt Hjarto sine.

Daudevekkjingsogune hev me alt vori inn-paa; den stridaste er den um
Lasarus (Joh. 11). Jesus er reint ulik seg her; han gjer seg beintfram
fyri med aa faa Lasarus-Sogo mer-keleg og aatgaadd. Han steller seg so,
at daa han kjem til Betania, hev Lasarus alt „legi fire Dagar i Gravi“;
at han „græt yvi Lasarus" naar han hev stelt til dette og dertil veit
at Lasarus um eit lite Bil vil vera livande att, det er ikkje heller
likt Profeten fraa Nasaret.

1 2 Kong. 4: 38—44, der Elisa med 20 Byggbrød mettar 100 Mann, ergjerne
Grunn-Emne til denneSogo. Messias maatte ha kunna gjera større Ting enn
Elisa, kann ein ærleg Kristin hava sagt; millom hugvarme Jesus-Vénir
hev dette vorti hermt; ein av desse hev tykst høyre, at Jesus hadde
gjort større Ting enn Elisa; det hev han funni sjølvsagt, og hev sidan
fortalt det til andre; til Jesu Ære hev han heller lagt til enn
tekifraa; Sogo i Mt. 14: 13 flg. hev dermed teki til aa byggje seg upp;
og ingin hev „dikta" ho. Me ser kvar Dag, korleis forunderlege Sogur
lagar seg sjølve, so ingin veit kvar dei er komne ifraa; og det hev
visst ikkje vori annleis fyrr i Verdi.Orde um, at det alt tevjar av
Like, gjer Mei-ningi med Sogo uhugleg tydeleg: her skal daa ingin kunne
tala um Dvaledaude! — Me skal og hugse, at Lasarus ikkje er nemnd i
nokor av dei andre Sogune. Jamvel Lukas, som (10: 34) nemner Systrane
hans skulde vera, veit inkje um ’n. Og endaa skal Lasarus etter
Johannesboki vera ein serskilt god Vén av baade Jesus og Sveinane;
Tomas Tvilling yn-skjer endaa beint fram at dei kunde „døy med honom“.—

Daudevekkjingssogune er i det heile seint uppkomne; etter Mk. 9: 10
veit Sveinane ikkje kva det er, dessmeir, aa „stande upp fraa dei
daude“. Og ein Ting kann me lite paa: hadde Jesus nokon Gong vakt upp
ein daud, so hadde dette vorti hugsa daa han sjølv laag i Gravi, eller
daa visst den Morgonen daa Maria Magdalena kom til Sveinane og fortalde
at han var uppstadin. Men det vert fleire Stadir beint fram sagt, at
Jesus er den fysste som hev stadi upp; han er „Fysstemannen utav
Upstödo fraa dei daude“ (Apg. 26: 23), „Fysstegrøda av dei som er
avsovna" (1 Kor. 15: 20), „den fysstefødde av dei daude“ (Opinb. 1:5);
dette kunde ikkje vori sagt soleis vilkaarsfritt, i Fail andre fyrr
hadde vori uppstadne eller uppvakte „fraa dei daude“.(

Jesus gjekk ikring hjaa Folke og „lærde i Stemnestogom deira og
forkynte Evangelie um Guds Rike" (Mt. 4: 23 o. Tilvisn.; Lk. 8: 1).

Og Folke høyrde og trudde paa han. So-gune hev i den fysste Tidi ofte
Fraasegnir um dette. „Mykje Folk" fylgde han; „store Mengdir" flokka
seg um han; ein Stad er det fortalt um „Folk i Tusundtal", Folk som
samla seg so tett at dei „trødde paa kvarandre". Det var Folk fraa alt
Lande, fraa Judæa og Jerusalem og Idumæa og hi Sida Jordan og Galilæa
og Dekapolis og jamvel fraa Havstrandi ved Ty rus og Sidon (Mt. 4: 25;
Mk. 3: 7—8; Lk. 6: 17).

Til Folke tala han etter dei tri fysste So-gune i Liknadar; Folke skyna
best deim (Mk. 4: 33—34). I Stemnestogom hev han elles paa vanleg Maate
tolka Skriftine (Mt. 4: 23 o. Tilvisn.). Bergpreika heldt han for
Sveinane soleis at Folke høyrde til (Mt. 5: 1; 7:28; Lk. 6: 17—18; 7:
1); andre Stadir talarhan berre til Folke (Lk. 12: 13—21; 13: 22 —30;
14: 25—35). Hjaa Mattæus (13: 11 — 15) og Lukas (8: 10; smf. Joh. 12:
40) er det gjevi ein serskild Grunn for at han tala til Folke i Sogur;
den maa vera fraa seinare Tid. Jesus hev visst, at gjenom Bilæte og
Sogur fekk han Folke til aa baade høyre og hugse best; og turvtest det
Tyding, so hev han tydt Sogune aat Folke som aat Sveinane. Men vel ofte
serskilt aat Sveinane (smf. Mk. 4: 34), av di desse Sogune gjerne
handia um Arbeide for Messiasrike.

Liknadsogo kann me segja er ei Folkedikt-Form; greide Bilæte fraa
Kvardagslive gjev Tankane Liv og hugfester deim. Stutt og klaart vert
Sogo sagd, utan Krus eller Kunstir; og Lærdomen kjem fram greidt og
tydeleg. Gudsrike vert likna med eit Sinapskorn, ein Surdeig, ein gøymd
Skatt, ei dyrverdig Perle, og anna som gjev Bilæte av løynd Rik-dom
eller Umskapingskraft; Arbeide i Rike, og Vokstervilkaari der, vert
skildra fraa alle Sidur. Me hugsar Sogo um Saamannen: Fræe feli paa
ymis Grunn; sumt gror ikkje, sumt gror fort men visnar; eller Ugras
døyver det; men dei som høyrer Orde um Guds Vilje og skynar det, d. e.:
tek det upp, gjer det til Liv, dei fær den Løni som ligg i, at Tilvære
deira fær Innhald og Meining.Sogo um Fiketree (Lk. 13: 6—9) gjev ein
Tanke um Jesu eigi Sjælesyrgjar-Arbeid: han steller paa beste Maate med
det gagnlause Trée, og bed for det so lengi han ser tenkjeleg Von;
ikkje fyrr alle Raadir er freista kann han finne seg i at det vert
nedhoggi. Fleire Sogur hev me um det same, som Lk. 15: 3—7 um den
burtkomne Sauden; eller Mt. 13: 24 (o. Tilvisn.) um Svimlingen i
Aakeren: godt Sæde hev Husbonden saatt i Aakeren sin; men um Natti saar
Uvénen hans Ugras millom Kveiten. Daa Tenarane ser dette, og spyrr um
dei skal ryskje Svimlingen upp, svarar den vise og milde Husbonden:
nei; for daa kunde dé rive upp Kveiten med same; lat det alt vekse
saman til Hausten.

Og Husbonden er langtölug og lempeleg so lengi det finst Von; men han
veit kva der er aa gjera naar Ventetidi er ute. Den Tenaren som kjem
att med Punde sitt unytta, lyt gjeva det fraa seg til den som hadde
gjort tie Pund ut av sitt (Lk. 19: 12—26); for den som hev skal faa,
men den som inkje hev, som livde Live sitt burt i Faafengd, han misser
jamvel det som han ein Gong fekk, som Jesus i eit sterkt tilkvesst Ord
fleire Gongir minner um.

Grunnlovi for sant Menneskjeliv: du skal elske din Næste som deg sjølv,
hev han framme Gong paa Gong, i Læresogom som elles. Serlegmerkeleg er
Liknaden um den urettferdige Hushaldaren (Lk. 16: 1—8). Denne hev
stellt seg so, at han vert kravd til Rekneskap; og han skynar at no er
han ferdug. Men han veit Raad. Han kallar til seg deim som stend i
Skuld til Herren hans, og ettergjev deim meir eller mindre av Skuldi;
han liter paa, at dei som soleis hev fengi Hjelp av honom vil vise ’n
Miskunn att, naar han kjem i Lægervall. Jesus læt denne Hushaldaren faa
Ros av Herren sin for at han hev „gjort det klokt". Det vert elles her
lagt Jesus eit Ord i Munnen (Lk. 16: 9), som minner vel so mykje um
Paulus (1 Tim. 6: 17—19) som um Bergpreikaren (Mt. 6: 19—21; smf. Lk.
12: 33).

Um Vinningi ved aa liva etter Lovi— at det er ei slik Vinning lærer me
serskilt tydeleg naar me bryt Lovi — hev Læresogune mange Bilæte.
Serleg forvitneleg er Sogo um Arbei-darane i Vingarden (Mt. 20: 1), der
alle fær same Løni, um dei kjem i Arbeid tidleg eller seint. D. e.:
naarsomhelst ein gjev seg inn under Gudsviljen, vinn ein ved det full
Livs-meining og Livshugnad.

Mange av desse Sogune handlar um Israel som ikkje kjenner si Gjestings
Tid og for det maa vente Dom; den Tanken hev ofte tyngt Jesus. Me hev
her Sogur som den um Vin-gardsmennane som siær Ervingen i hel (Mt.21:
33; Tilv.), um Kongssonsbrudlaupe (Mt. 22: 1; Tilv.), o. fl.; dei er
fraa den Tidi daa det syntest meir og meir tydelegt, at nettupp det
Israel som Jesus hadde meint ikkje trong Lækjar, vilde vise Gudsrike
fraa seg. Sumt er innkomi eller hev fengi sitt Lag i seinare Tid; at
Jesus ikkje hev spaatt um Domen yvi Israel og Frelsa for Heidningane i
so klaare Ord som det no ser ut til, skynar me af Apostel-gjerningar
(10: 1—48; 11: 1—18 o. a. St.). Men sterkt hev dei myrke Vonine gjengi
inn-paa ’n; det kjem i alle Sogune fram, i saare Klagemaal og i strenge
Domar.

❖

Jesu fysste Forkynning er Gledeböde um det nære Messiasrike, det han
liksom Døy-paren forkynner med dei Ordi som Folke kjende fraa
Stemnestogom. „Gudsrike" eller „Himilrike" var daa og Ord som lét seg
bruka trygt, midt i Romarvelde; dei syntest ikkje hava noko med denne
Heimen aa gjera. Det hadde dei ikkje heller i Jesu Munn. Himilrike kom
naar Gud vilde; og det kom snart: „det er nokre av deim som her stend,
som ikkje skal smaka Dauden, fyrr dei fær sjaa Menneskjesonen koma i
sitt Rike", segjer han med si sterkaste Forsikring (Mt. 16: 28; Mk. 9:
1; Lk. 9: 27). Men ingin utan Faderen,jamvel ikkje Sonen eller Englane
i Himlom visste noko um det (Mt. 24: 36; Mk. 13: 32); og um nokon
sagde: sjaa her er Messias eller der, so skulde Sveinane ikkje tru det;
uven-tande som Ljone skulde han koma. I denne Heimsalderen hadde Jesus
berre eitt aa gjera: han skulde byggje det aandelege Gudsrike. Og um
det sagde han: det „kjem ikkje so at det er audsjaaande, og heller
ikkje skal dei segja: sjaa her er det eller sjaa der; for sjaa, Guds
Rike er innantil i dekon“ (Lk. 17: 20, 21).

Dei som kom med i dette aandelege Rike, skulde faa ei serskild Gjerning
og ei framifraa Løn i det Gudsrike som var ventande. Dei kunde daa
gleda seg til det med, og det i framifraa Meining; for naar dei skyna
at det kom, so visste dei og, at det stunda til deira Utløys-ning (Lk.
21: 28). Dei burde og alltid halde seg budde, so Lampune deira kunde
vera kveikte naar Brudgomen kom (Mt. 25: 1). Men det gjorde dei ved aa
byggje Gudsrike inne i seg sjølve, gjenomføre Guds Vilje i sitt Liv,
elske Gud og Næsten, „halde Bodi“. Og daa kunde Jesus lova deim, at dei
ikkje skulde sakne si Løn i noko Tilfelle.

Det er det som er Grunntanken i Jesu Gledeböd: liver me etter Guds
Vilje, so fær Live Verde i seg sjølv, og det um det i verds-leg Meining
synest aldri so armt, — fær eit

4 — Garborg.Verde som gjev os full Løn for (d. e. full Mei-ning i)
Tilvære vaart. Jämsides dei store Framvonine hev Jesu Svein den Vissa
som han kann røyne seg til: at det gode hev si Løn i seg sjølv, at ein
„vinn Live", vinn Innhald i Live, naar ein paa rett Maate nyttar det.
Gjer ein Guds Vilje, so tarv ein ikkje som Farisæ-arane spyrja naar
Rike kjem; Rike er komi; ein hev Rike i seg. Og ein stig og gjeng fram,
vinn større og større Sæle, rikare og rikare Løn, di meir heilt og
fullt ein gjev seg inn under Gudsviljen.

At Live hev sitt Verde, si Løn, si Meining i seg sjølv, er Jesu nye
Tanke, hans sanne Fagnadböd. Fær me Tak paa det, so vert alt anna
mindre vigtugt, um det so var sjølve det rabbinske Messiasrike.

*

Jesu Forkynning er ei Lovtolking som gjeng so djupt, at ho i Røyndi
vert Lovgjeving.

Til aa setja nye Bøtar paa gamle Plagg var han ikkje komin; han
fullførde det gamle ved aa gjenomføre Grunntanken i det. Moselovi var
ei Rettslovgjeving med ein moralsk Tanke som ikkje vann heilt fram
(smf. t. D. 3 Mos. 19: 18 med 2 Mos. 21: 24—25); gjenom Jesu Tolking
vinn Grunntanken fram; og Lovi vert heilt ut Morallov, Livslære.Denne
Livslæra dreg seg som ei Gull-Aare gjenom all Jesu Forkynning; i
serskild Rikdom stig ho fram i „Bergpreika" (Mt. 5—7; smf. Lk. 6:
20—49; 11: 9—13; 12: 22—31 o. fl. St.). Denne Preika gjev, kann ein
segja, Jesu Syn paa Lovi og Live i Samanheng.

Her som elles i Læretalur vender han seg til dei smaae i Folke, dei som
er minst bundne av Verdi, og fysst og fremst til Sveinane sine (Lk. 6:
20; Mt. 5: 11—12). Sjølve dei Sæl-prisingane Tala opnast med gjeld
deim. „Sæle er dé fatige; for dekons er Guds Rike“; og “sæle er dé som
hungrar no“, og „dé som græt no“ ; for „dé skal mettast"; „dé skal læ“,
segjer han etter Lukas; same Tanken er tekin uppatt tri Gongir.

Sælprisingi yvi deim som vert forfylgde kjem noko uventande her;
Forfylgjingar var ikkje uppkomne i den Tidi daa Bergpreika vart haldi.
Og dei hårde Tidine som var ventande naar denne Heimsalderen leid til
Endes (Mt. 24 og Tilvisn.), dei skulde for Sveinane vera Utløysni ngs
tidir (Lk. 21: 28). Men daa Jesus-Sogune vart skrivne, hadde mangt
snutt seg. Sveinane hadde røynt utenkte Ting; og Ord som Jesus i myrke
Stundir hev sagt, men som Sveinane daa ikkje hev skyna eller teki seg
Tankar av, vil etter Golgata-Hende og seinare ha livna upp att for deim
og fengiMeining. Ofte vil dei daa hava haldi fram slike Ord for Sveinar
eller for Kyrkjelydar, naar Tidine var urolege; og det var Tidine jamt.
Jesus-Ord um Forfylgjingar hev daa ofte vori framme. I Bergpreika, som
fraa fyssto hev vori tenkt som eit Samandrag av Jesu Forkynning, laut
Trøysteord um Forfylgjingar daa visst vera med.

Sist paa lyser Jesus (hjaa Lukas) fire Gongir Usæl yvi dei rike og dei
som i denne Heimsalderen hev det godt. Yvi desse feli den Domen, at dei
„hev alt fengi si Trøyst“, fengi det gode dei kann vente. Eller dei
skal sidan „hungre", eller „syrgje og graate", som det heiter um „dei
velmetta" og „dei som lær"1. Dei som fær god Umtale millom Folk fær
vita at dei ikkje skal stole paa det; so gjekk det alltid med dei
falske Profetane.

Usæl-Lysingane er burte hjaa Mattæus. Alt hev der vorti Sælprisingar;
dei er 9 i Tale og uppsette mest som eit Kvad. Tankane hev og her vorti
noko meir aandelege og aalmenne; det gjeld dei fatige „i Anden" (smf.
Es. 57: 15), dei som hungrar og tysstar „etter Rettferd" o. s. fr. Og i
Staden for Tiltaleorde

1 Smf. Sogo um den rike Mannen og Lasarus. Sjaa og Jakobs Brev 5: 1
flg. (der Apostelen dømer strengt um dei rike som forheld' Løni for
Arbeidarom sine); smf. 3 Mos. 19: 13; 5 Mos. 24: 14, 15; Job. 24: 1
—11.„dé“ hev me Umtaleorde „dei“. Men mot Slutten (5: 11, 12) hev
Mattæus dé liksom Lukas. Lk. 6: 20—26 ligg daa vel Grunn-teksti nærast.

Sjølve Preika tek til med Utsegni um, at Jesus byggjer paa Moses. I
Messiasrike skal den vera kalla stor som i Lære og Liv held seg til
Lovi; den som bryt um det so berre er eit av dei minste Bodi og lærer
Folk so, han skal — ikkje verte „fordømd“; han skal verte kalla den
minste i Himilrike (Mt. 5: 19). Det vil vel segja at han skal vera
millom deim som sist kjem der inn (um den andre Domen sjaa Opinb. 20:
12, smf. V. 4) og vinn minst høgt upp; etter dette og ymse andre Ord
skal det vera ulike Høgdir i Løni so vel som i Straffi (Luk. 12:
47—48).

Det er Lovi Jesus held fram, i Bergpreika som i heile si Forkynning.
Naar nokon kjem og spyrr kva han skal gjera til aa vinne Live, hev
Jesus berre eit Svar: hald Bodordi (Mt. 19: 16 o. Tilvisn.). Og daa
Spyrjaren nemner det Böde som alt etter Moses er Innhalde av Lovi: du
skal elske Gud av alt ditt Hjarta og din Næste som deg sjølv (5 Mos.
10: 12), so segjer Jesus: du svara rett; gjer dette so skal du liva
(Lk. 10: 25—28). Den rike Raad-

mannen segjer: Lovi hev eg haldi fraa eg var ung (Mt. 19: 16—21;
Tilvisn.); Jesus vertikkje förundra yvi dette Svare. Smiler ikkje
heller. „Jesus saag paa honom og fekk honom kjær“ (Mk. 10: 21). Det er
fullt Aalvor: me skal haide Bodi.

Du skal elske, d. e. unne din Næste som du elskar, unner deg sjølv, er
Grunnlovi i Jesu Gudsrike. Den Verdi der kvar tenkjer paa seg og den
rike liver i Gledskap og Glans og læt Lasarus liggje hjelpelaus utanfor
si Dør, kann kalle seg kva ho vil; til Gudsrike høyrer ho ikkje.

Gjenom Jesu Lovtolking kom Grunnen i Lovi upp. Lovi er Faderens Vilje;
men dermed er ho og vaar Vilje, so visst som me er Borni til Faderen;
vaar sanne Vilje er ho. Drivkrafti til det gode er daa ikkje Rædsla
lenger, um me aldri so vel veit at Syndi dreg si Refsing etter seg
liksom ei Naturlov sine Verkningar; Drivkrafti er den gode Grunnen i
oss, Kjærleiken, Broderhugen.

Lovi er ikkje Fyrisegnir um utvertes Skikk; Hjarta krev ho, d. e. heile
Menneskje. Men dermed gjer ho og Menneskje fritt. Det er ikkje lenger
Jahve, som byd og krev for si Skuld; det er Faderen som rettleider
Borni for deira eigi Skuld: gjer dette, so skal du liva. Og naar
Menneskje vert eit Barn som vi 1 Faderens Vilje, so gjeld Orde i 1 Joh.
5: 3, at Guds Bod ikkje er tunge. Lovi er ikkjeeit framandt Krav, og
ikkje Rædsle og Tvang; Lovi hev vorti Evangelium.

*

„Det store Böd i Lovi“ finn me hjaa alle dei tri (Mt. 22: 34—40 o.
Tilvisn.; smf. 5 Mos. 6: 4, 5); og Böde um Næstekjærleik „er liksom
dette" (smf. 3 Mos. 19: 18). Og den som elskar Gud, og elskar Næsten
som seg sjølv, han held Lovi. Ein annan Stad samlar Jesus Lovi i eit
einaste Böd: „alt det dé vil at Folk skal gjera mot dekon, det maa og
dé gjera mot deim“ (Mt. 7: 12 o. Tilv.)1. Kjær-leiken til Gud viser seg
i at ein gjer Guds Vilje; og Guds Vilje gjer den som elskar Næsten; dei
tvo Bodi læt seg daa samle i eitt. Som det stend i 1 Joh. 4: 20 (smf.
3: 17); „dersom nokon segjer: eg elskar Gud, og han hatar sin Broder,
han er ein Ljugar; for den som ikkje elskar sin Broder som han ser, kor
kann han elska Gud som han inkje hev set?“

Men aa elske Næsten er ikkje Ord; det maa vera Gjerning og Sanning.
Elske er:

1 Dette er Lovi og Profetane; og aalmenneskjeleg Livslære er det;
Konfutsius set ho fram i Ord som minner um Mt. 7: 12: „gjer ikkje mot
andre det du ikkje vil at andre skal gjera mot deg“ (Dr. Rudolf
Dwo-rak: „Chinas Religionen" I. S. 160).hjelpe, gjera vel. Det Domaren
vil spyrja um paa Rekneskapsdagen er: gav dé meg Mat daa eg var
hungrig? Drikke daa eg var tyst? Klæde daa eg var nakin? tok dé imot
meg daa eg var framand? saag dé um meg daa eg var sjuk? eller daa eg
sat i Fangehuse? (Mt. 25 : 31—46). Med „meg“ meiner han kvar
hjelpturvande me møter paa vaarVeg; og han skil ikkje ut, at desse
turvande maa vera Folk som „fortenar Hjelp" etter vaar Meining1.

Næstekjærleiken — som der er meir av i Verdi enn me skynar og ser — er
det som gjer Live livande; skal me haide det ut, so maa me arbeide med
eitkvart som me trur kann vera til Hjelp for Brørane (um me gjerne no
brukar andre Ord: Ætti, Bygdi, Byen,

Folke, Samnøyte, Framtidi o. s. fr.). Hev ein ingin og dermed inkje aa
liva fyri, so liver ein ikkje, og det um ein aldri so mykje „liver for
seg sjølv“. Ein Arming av dette Siage kann „vinne all Verdi“; men
aaleine og hugnadlaus

1 At ingin, jamvel ikkje den verste, er„uverdug“ til Hjelp, skulde
kristne Folk vita; det er i det seinste greidt serskilt ut i nokre
merkelege Smaabøkar av Jørgen Gry (sjaa t. D. „Den oprindelege
Kristindom, samtlige religiøse og antireligiøse Sekters Modsætning",
Odder 1905). Desse Bøkane, som held uppe Jesu Livslære saman med det
natur-vitskaplege Syn paa Tilvære fraa vaar Tid, gjeng Kyrkja so vel
som Fritenkjarskapen imot, og vert daa fraa alle Sidur nedtagde.er han
og vert han verande; Live hans er ikkje Liv. Det han venta seg Giede av
gjev ikkje Giede; naar han fær det han sette si Von til, so finn han
det „utantil blankt og innantil krankt". Er han daa ikkje det reine
Faavit, so skynar han Samanhenge meir og meir; Argskap og Hat tek han;
han vert „vond"; set si Giede i aa vera til Mein, likar aa sjaa andre
svikne som han sjølv vart svikin, sjaa andre lide som han sjølv lid.
Uhuglegt og fælslegt er dette, so det hev vori kalla „djevelskt" og
sett i Samanheng med ei ser-skild vond Magt; no kallar me det Faavit,
eller naar det gjeng uvanleg vidt, Sjukdom. Ja det kann gange so vidt
at me kallar det Galinskap. I gamal Tid var det Storherrar som hadde
slik Magt at dei „kunde gjera kva dei vilde", ja beintfram vart kalia
Gudar; men mange av deim vart tekne av den Hugsjuken som heiter
Sjølvsjuke og för soleis aat, at dei hev vorti til eit Ordtøke for alle
Folk sidan. Berre Kjærleiken kanngjeva Live Innhald; det visste Jesus,
daa han sette Næstekjærleiken upp til Grunnlov for det.

Sjølve Rettsböde um aa ikkje slaa ihel vert til Moralkrave um aa elske
Brørane. Ukjær-lege Kjenslur vil draga etter seg ukjærlege Gjerningar
eller Ord; og at jamvel Ord kann vera Draapssyndir, det er meir
beintfram santenn me plar hugse. Som Eiter er arge Ord; dei ligg og
brenn under Bringa hjaa den som fekk deim, og øyder Livshugnaden og
tærer paa Krafti. Hard Refsing spaar daa Jesus kvar den som ikkje er
„velviljug mot sin Mot-standar paa (Livs-) Vegen".

Det vert spurt: kven er min Næste? (Lk. 10: 29). Her skulde ein
Israelslærar etter den vanlege Tenkjemaaten svara : alle Israelitar.
Men Jesus ser lenger, um han aldri so mykje er Israelit. Han fortél ei
Læresogu som segjer, at min Næste er den som treng Hjelp av meg og som
eg kann hjelpe, kven han so elles er.

Me maa ikkje hata deim som gjer oss vondt dessmeir. Siær ein deg paa
det eine Kinne, skal du snu til ’n det andre L Vil nokon taka Kjolen
din, so lat ’n faa Kappa med. Vondt skal ein i det heile vinne yvi med
godt; og naar ein vil tenkje seg um, so er det so: det er berre med
godt at ein kann vinne yvi det vonde. Med vondt berre eggjer ein det,
og nærer det; vondt él meir vondt; det er i Vilje-live som i
Vokstrheimen: Avkjøme er Upp- 1

1 Soleis bad Jesus etter Lukas jamvel for deim som tok Live hans.

Joh. 18:23 hev ogher vori nemnttil Døme ; den Staden skulde dertil
vise, at Mt. 5: 39 ikkje var beintfram meint. Men Tenaren i Joh. 18
syndar mot Retten likso vel som mot Jesus, so det Tilfelle høyrer ikkje
hit.have likt. Men ulike Slag døyver kvarandre. Vil ein øyde godt, skal
ein gjera vondt; men vil ein døyve vondt maa ein gjera godt; det er ei
klaar naturleg Sanning Jesus her legg fram, og ikkje noko Tverdøme.

Elske, gjera godt mot sine Fiendar maa ein, um ein vil vinne yvi deim.
Tanken hev vori uppe alt hjaa Moses (2 Mos. 23: 4); og i Salomons
Ordtak (25: 21) stend det, at „er din Fiende svoltin, so gjev honom
Mat, og tysster han, so gjev honom Vatn“, um Tanken der elles er den
som Paulus tek upp-att i Rom. 12: 20: at ein paa den Maaten sankar
gloande Köl paa Hovude aat Uvénen sin. Hjaa Jesus er Krave heilt og
klaart. Liksom Himilfaderen læt si Sol renne yvi vonde og gode og Regn
falle yvi rettferdige og urettferdige, soleis skal og dé, segjer han,
„elske dekons Fiendar, velsigne deim som bannar dekon, gjera vel mot
deim som hatar dekon og beda for deim som vil gjera dekon Forfang og
forfylgje dekon". Elske sine Venir kann alle; den som vil vera Jesu
Svein maa stande so fri av Verdi at han kann elske jamvel sine Uvenir.
Med dette gjenomførde Kjærleikskrave gjer Jesus Lovi heilt til Fridom
og Aand; det juridiske „Auga for Auga og Tonn for Tonn“ er avteki.Jesu
Svein taper inkje ved det at han gjer seg fri av Verdi.

Alt er der kvervande og skiftande. Möl og Mott ét upp, og Tjuvar bryt
inn og stel; der bør han daa ikkje hava Skattane sine. For der dei er
vil Hugen hans vera; og han kann ikkje tena baade Gud og Mammon.

Ikkje-rik paa Jordi skal Jesu Svein vera, og endaa sutlaus; han hev ein
Fader som veit kva han treng. Og med det han treng skal han vera nøgd,
som Fuglen, som Biomen. Det vert gjevi ’n attaat, alt det han tarv,
naar han fysst søkjer Guds Rike og Rettferd.

Rikdom og Hug til Rikdom bind hårdt til denne Heimen; Mammonstrælen er
hugbundin jamvel naar det gjeng ’n godt; og rik i Gud vert han
vandskeleg. Hugen hans er trylt og Viljen forvend; det Böde som er
Innhalde av Lovi gløymer han burt; han heng fast i sitt Jordstræv og
læt Lasarus forkomast millom Hundane. Ja han brukar Brørane sine til
Trælar og stel seg rik av deira Slit; stel fraa deim og drep deim i
Staden for aa elske deim. Raadlaust er det for ein rik aa koma inn i
Gudsrike utan serskild Hjelp ovanfraa; ikkje for ingin Ting priser
Jesus dei fatige sæle.

Med Fatigdom meiner han smaae Kaar; den Armodi som vaar' Tid él fram so
mykje av, og som ikkje er anna enn Rangsida avMammonsvelde, hadde Jesus
ikkje havt Lovord fyri. Smaae Kaar, daglegt Arbeid og daglegt Brød,
bind minst til Verdi; i slike Kaar kann Hugen haide seg friast.

„Dei fatige" hjaa Jesus er dei som livde etter den Skipnaden Moses
hadde sett, so godt som dette daa lét seg gjera i hans Tid. I Israel,
som vel all Stad i gamle Dagar der Folkeskikk var komin upp, var
Samnøyte bygt paa Tanken um aalmenn Rett til den Grunnen alle er vaksne
av. Jordi var ikkje mi og di, ho var Aalmenn-Eign, „høyrde Herren til“
(Salm. 24: 1). Den einskilde hadde ho berre i Leige av honom gjenom
Samnøyte.

Til „alle Mannaborni" (Salm. 115: 16) var ho gjevi; um Lovine for
Utskiftingi kann ein lesa i 4 Mos. 26: 52—56 og 33: 54, smf. Josv.
Stykki 14—19. Men ingin kunde „eige“Jord; ingin hadde anna enn
Bruksrett til ho. Og um Brukaren kunde selja Bruksretten sin eigin, so
kunde han ikkje selja Bruksretten aat Ætti si; „seld“ Jord fail attende
til den gamle Brukaren eller Ervingane hans naar Helgaare kom
(50de-kvart Aar), daa alle Jordleigune vart uppatt-nya. Jord kom soleis
aldri „or Ætti“.

Paa den Maaten kunde ikkje noko nkt Jordherrestand koma upp. Men so
kunde det ikkje koma upp nokon Armodsdom heller. Til Trygd mot den gav
Moses elles mange Bod,og det Böd som dei rike no vilde finne stridande
mot det dei kaliar baade „Fridom" og „Kristindom“. Tanken i Moselovi
var beint fram den: „du skal ottast Gud, so at Broder din“ (o: din
Næste) „kann liva med deg“ (3 Mos. 25: 36) k I Jesu Tid var den gamle
Skipnaden komin i Nedfall; og meir og meir vann den Armodi seg upp, som
ikkje er Vel-signing; men so trudde og alle sanne Israelitar at den
gamle Heimsalderen var utlivd, og at Messiasrike maatte koma snart, med
ny Rett for dei mange og alltid fleire som no leid Urett.

Men enno var mykje av den gamle Skipnaden att2; og i jamne Arbeidskaar,
som ikkje kunde føre til Rikdom men heller ikkje til Armod, finn Jesus
Grobotn for dei Dygdine han fysst krev: Barnehugen og den fredsæle

Audmykt. Denne siste priser han med Ord som minner um gamall
Folkevisdom: den som høgrar seg sjølv skal verte nedra, og den som
nedrar seg sjølv skal verte høgra; set ein seg øvst i eit Gjestebod
kann han verte flutt ned; men set han seg nedst og daa heller vert
flutt upp, hev han Ære av alle (Lk. 14: 10).

Det Broder-Samnøyte Jesus tenkjer seg, er

1 Fr Verinder: „Bibelen og Jordspursmaale“

(Syn og Segn April 1906).

s Sjaa t. D. Mt. 12: 1 o. Tilvisn.bygt paa denne Tanken. „Dei som
styrer Folki held deim under Herrevelde, og Stor-mennane brukar Magt
yvi deim; men so“, segjer han, „skal det ikkje vera millom dekon"; den
som vil vera stor i Jesus-Lage, han skal vera Tenar, ja Træl; „den
største millom dekon skal vera som den yngste og den styrande som den
tenande“ (Lk. 22: 26; 9: 48; Tilvisn). Og han skal vera Tenar ikkje i
Ord, men i Gjer-ning, so som Jesus med sitt eigi Fyridøme lærde oss
(Joh. 13: 2 flg.): „naar eg, som er Herren og Meistaren dekons, hev
tvegi dekons Føtar," segjer han, „so hev eg gjevi dekon eit Fyridøme,
at som eg hev gjort, so skal og dé gjera."

Brodertanken, Kjærleiks-Tanken gjeng gje-nom heile Jesu Lære og Liv.
Som han er komin til aa føre dei burtkomne paa rett Veg, soleis kallar
han serskilt til seg dei mødde og tyngde; hjaa honom „skal dei finne
Kvild“. Dei linnaste, mjukaste Tonane fraa den gamle Profet-Harpa
høyrer me att, mjukare og rikare enn fyrr; og dei vert ikkje døyvde av
den sterke, myrke Klangen fraa den messianske Domsluren.

I næraste Samanheng med Broderkjærlei-ken stend Kjærleiken til Borni;
Jesus finn her varme Ord. „Lat Smaaborni vera, og hindre deim ikkje
fraa aa koma til meg; for Himil-rike høyrer slike til“ (Mt. 19: 14).
„Den som nedrar seg sjølv som dette vesle Bårne, han er den største i
Himilrike" (Mt. 18: 4). „Den som tek mot eit slikt Barn i mit Namn, han
tek imot meg“ (Mk. 9: 37). Det er dei barnslege som høyrer heime i
Rike; „sanneleg segjer eg dekon, dersom dé ikkje umvender dekon og vert
som dei smaae Borni, kjem dé paa ingin Maate inn i Himilrike“ (Mt. 18:
3; Tilvisn.). Barnehugen er den rette Grobotnen for Bro-derlynne;
„Ervesynd* veit Jesus ikkje meir um enn han veit um Barnedaap.
Og'Spursmaale um „fri“ og „ufri“ Vilje læt han liggje til Filosofane.

❖

— Det Lovbode som etter Ordi forbyd Hjonskapsbröt, vert hjaa Jesus eit
Bod um Reinleik i Hug og Tanke. Eit Ord som i 1 Mos. 2: 24 vert tillagt
Adam: „Mannen skal

forlata Fader og Moder og haide seg til Kona si, og dei tvo skal vera
eitt Kjøt“, tek Jesus upp att og skjerper. Menneskje skal ikkje skilja
det Gud hev sammanbundi (Mt. 19: 4—6). Skilsmaal forbyd han, utan naar
Ægteskapen alt er brotin i Gjerning.

Eit strengt Ord er framme i Samanheng med Reinleiksböde: det er betre
aa skilja

Likamen med ein Lem, enn at heile Likamen skal øydast (Mt. 5: 29). Ein
kjem her til aa minnast Mt. 19: 12 um Gjeldingar. Men Jesusforbyd ikkje
Sveinane aa gifte seg. Peter var gift alt i den fysste Tidi (Mt. 8: 14;
sjaa og 1 Kor. 9: 5).

Etter Moses var det tillati aa sverja, naar ein heldt Eidane sine;
Jesus forbyd Sverjing heilt. Jesu Svein skal alltid segja sant;
Sverjing vert daa meiningslaus. Men til Meinings-løyse skal ein ikkje
bruka noko som vyrdande er, minst Guds Namn. Og Undantak gjevst ikkje.
Naar Domstolane brukar Eiden som fyrr Pinebenken til aa tvinge Sanningi
fram i Rettssakir, so er det ikkje Jesus dei held seg til.

Der var i Moselovi Bod som gav farisæisk Utanpaa-Heilagdom Tilføre til
mykje synleg Lovlydnad, og som det difor vart lagt sers Lag paa, soleis
Böde um Kviledagen; Jesus vert fleire Gongir freista med Spursmaal um
den. I Svari sine held han som elles Guds Bod fram; men med Ihuge viser
han Fari-sæardomen fraa seg. Fraa Matstræv og jordisk Sut skal me kvile
paa Helgdagane; men fraa det gode skal me ikkje kvile, meir enn me
kviler fraa det naudsynlege. Det fjorde Böde maa Jesus like eins verja
mot Lovtrælane. Gud hev sagt: heidra Far og Mor; dei lovlærde segjer:
Temple gjeng fyri Far og Mor; ein Son kann taka fraa Foreldri sine,
naar han gjev det tekne til Temple. Soleis gjer dei Guds Bod til inkjes
med sine Menneskjeböd.

5 — Garborg. -Mot slikt minner Jesus um, at Gud hev Hug til Miskunn og
ikkje til Offer. Og Menneskje er ikkje Træl under Lovi, men som
Menne-skjesonen Herre yvi ho, so sant det hev Gudsviljen livande i
Hjarta.

*

Rettslovi set Forbod, Morallovi gjev Böd; Jesu Lovgjeving inneheld mest
um det me skal gjera.

Det er her Hjartelage detspyrstum; ikkje alle Gjerningar er gode som
ser gode ut. Olmosur skal me gjeva so me sjølve ikkje gaar til det; for
kor mykje me gjev, det vert alltid lite mot det me fekk1. Og alt godt
me gjer er faafengt, i Fall me gjer det med Tanke om utvertes Vinning;
den som fastar til aa vinne Ros millom Folk, han vinn ikkje meir enn
det. Berre naar me fastar til vaar eigi Upptukting vinn me noko som hev
Verde. Me skal daa heller ikkje lata Folk vita at me fastar; me skal
stelle oss so at dei trur det er Høgtid me held; Jesu bryr seg ikkje um
Utanpaa-Heilag-dom.

Bøni er og ei Sak millom oss og Gud

1 I vaare Dagar, daa dei som bed ikkje alltid er dei som mest treng, ja
daa Tiggaren stundom er Spekulant, hadde vel Jesus sagt: gjev den som
bed deg, og lat det vera hans Sak um han lyg for deg?aaleine. Me skal
ikkje „remse upp mange Ord“, og me skal ikkje haide Bønir paa
Fram-syning; gjer me det, so vinn me Ord for aa vera heilage, og hev
dermed fengi vaar Løn. Faderen veit kva me treng og bryr seg ikkje um
Ordstas; „naar du bed, so gakk inn i Løynrome ditt og lat att Dyrri, og
bed til Fader din som er i Løyndom, og Fader din som ser i Løydom skal
løne deg i Synom

Det er lagt Jesus sterke Ord i Munnen um Bøni. „Alt det dé bed um,
berre tru, so skal dé faa“ ; „bedum kva dé vil, og det skal timast
dekon“, o. s. f. (Mt. 21: 21; Mk. 11: 24; Lk. 11:9; Joh. 15: 16; 16: 23
o. fl. St.).

Likevel krevst det stundom Faste attaat Bøni (Mt. 17: 21). Det vert og
kravt Bøn av fleire i Lag (Mt. 18: 19 o. Tilv.; motsett Böde i Mt. 6:
6); og Bøn i Jesu Namn vert fleire Stadir kravd i Johannesboki. Det hev
gjengi ymse Ord um dette. Det tryggaste vil vera aa haide seg til den
Bøni Jesus sjølv lærde Sveinane sine, og elles til Fyridøme hans eigi
(Mt. 26: 39; Tilv.).

Beda er ikkje aa tigge, eller aa freiste aa tvinge sin Vilje fram1; aa
beda er: aa vinne

1 Det som er innkomi Lk. 18: 1 flg. o. fl. St. um at me beintfram
skulde kunne elte Faderen til aa gjeva etter for Bønine vaare, kann
ikkje vera nokon Jesus-Tanke.seg yvi til aa vilja det Gud vil, og det
um Gudsviljen aldri so mykje gjeng vaart Ynskje imot; beda er: aa lyfte
seg yvi seg sjølv og inn i Allviljen. „Ikkje som eg vil, men som du
vil!“ bad Jesus fraa Nasaret; og so er det han hev meint at me skal
beda.

Den Bøni Jesus lærer Sveinane, er vend til „Faderen". Tanken um at Gud
er Faderen var uppe alt i den gamle Tidi (Job. 31: 15; Ordtøki 22: 2;
Mal. 2: 10); med Faderen meinte dei gamle Skaparen. Jesus gjenomfører
Tanken i meir aandeleg Meining; og han lærer oss aa beda som Born. Med
Barne Trygd og Tillit skal me vende os til Faderen, men daa og med den
rette Barne Hugen til aa bøygje oss for hans Vilje.

Gud hev vorti Faderen, av di han i Sanning hev vorti Gud. So lengi han
var Jahve, ein Folkegud millom andre Folkegudar, laut han fysst og
fremst tenkje paa si eigi Magt; no er han Herren aaleine; Rike, Magti,
Æra er hans; og daa vil han, at som han sjølv er fullkomin og sæl, so
skal og hans gjævaste Skap-ning, Bilæte hans, Son hans, naa denne
Høgdi. Me tarv ikkje lenger hava Age for Gud i den gamle Meiningi
Rædsle; me skal elske Faderen.

Me bed daa fysst og fremst um Framgangfor hans Rike1 og hans Vilje; at
alt legg seg heilt og viljugt innunder honom er godt for oss med, av di
at daa kjem det Rike hans, som for oss er Sæla. So bed me um det me
treng for oss sjølve og den Tidi som no er; me veit at so sant me er
hans Born og Tenarar, so er vaar Båte hans Vilje.

Det me fysst treng er Livs Upphelde; me bed daa fysst um daglegt Brød.
So bed me um aandeleg Hjelp: Tilgjeving for Syndi og Frelse fraa
Freistingar, i det heile Frelse fraa det vonde, fraa alt som kann
hindre oss i aa fylgje Gudsviljen; me bed daa i Sanning som Born; me
gjer Faderens Sak til vaar Sak.

Til den serskilt vigtuge Bøni um Synd-forlating hev Jesus ei Tyding
(Mt. 6: 14—15; Tilv.) som er framifraa klaar, men som etter Paulustidi
hev vori merkeleg gløymd i Kyrkja. Vilkaare for Syndtilgjeving er etter
Jesus eitt einaste: me maa sjølve tilgjeva. „Dersom dé forlæt
Menneskjom deira Misgjerningar, so skal og dekons Fader i Himlom
tilgjeva dekon; men dersom dé ikkje forlæt Menneskjom deira
Misgjerningar, so skal heller ikkje Fader dekons

1 I den etterbabyloniske Tid var den vonde Magti („Beelsebul", „Satan",
„Diabolos") uppkomi utanfor og paa ein Maate jämsides Gud; men denne
Magti skulde falle for Messias (Opinb. 20: 2, 10).forlata dekons
Misgjerningar" (Mt. 6: 14—15;

Tilv.).

Noko „Offer for Syndi“ veit Jesus ikkje um; han held seg til Profetane
(Es. 1: 11; 66: 3; Jer. 6: 20; Am. 5: 21 ; Mich. 6: 6, 7). Um Offer
talar han paa ein einaste Stad (Mt. 5: 23; smf. Mk. 11: 25); men noko
Syndoffer er det ikkje han der tenkjer paa. Tvertimot; det vonde som
kann vera i Vegen, maa etter Ordi hans paa den Staden vera nedsona fyrr
Gaava vert bori fram. „Gakk fysst og vert samd med Bror din“, segjer
Jesus; naar du det hev gjort kann du bera fram Gaava di1.

Jesu Lære er fullklaar her, og han er inn-paa dette ofte. Tilgjev, so
skal du faa Til-gjeving; „dersom Broder din syndar imot deg, so tél for
honom; og angrar han, so tilgjev honom". Ja „dersom han sjau Gongir um
Dagen syndar imot deg, og sjau Gongir um Dagen kjem att og segjer: eg
angrar det, so skal du tilgjeva honom" (Lk. 17: 3—4; Mt. 18: 21—22). I
Liknaden um Kongen som

heldt Rekneskap med Tenarom sine gjeng det ein hard Dom yvi den som
ikkje tilgav Med-tenaren sin; „so skal og min himilske Fader

1 Syndesutring bryd Jesus seg ikkje um. Ser han ein som er tyngd av
leide Minne, so talar han ikkje um Anger; „ver frihuga, Son!" segjer
han; „dine Syndir er •deg forlatne"; og det utan eit Ord um Blot eller
Blod.gjera med dekon, um dé ikkje av Hjarta til-gjev kvar sin Broder
hans Brot“ (Mt. 18: 23— 35). Den som ikkje tilgjev, fær ikkje
Til-gjeving; ja den Tilgjevingi han kann ha fengi vert teki fraa han
att, i Fali han ikkje sjølv -tilgjev (Mt. 18: 27—34); her som elles
skal me unne vaar Næste som me vil at Faderen skal unne oss. Um den
synduge Kvinna hjaa Lukas (7: 47) heiter det: „mange Syndir er henne
forlatne, for ho elska mykje."

Strengt er dette Jesu Krav. Aa tilgjeva i Sanning og av Hjarta er ikkje
lett for Kjøt og Blod; ja det kann kjennast umogelegt. Som i det heile
det aa løne vondt med godt. Mykje lettare er det aa hata og hemne seg,
og sidan „sone“ for seg med Bønir og Offer, helst naar ein kann sleppe
med eit OfFer som ein annan hev gjort. Men Jesus kjenner ikkje til den
U tvegen.

Hit høyrer og eit anna Ord som helst vert gløymt: det um at me ikkje
skal døme. Det vert tilmælt oss med det same Maale som me mæler aat
Brørane med; tilgjev me, so fær me Tilgjeving; dømer me, vert me dømde.
I det heile skal me agte os sjølve, meiner Jesus. Bose i Auga til Bror
vaar, den vesle Syndi han kann hava gjort imot oss, den vert det alltid
ei Raad med, kann me so sant berre faa „Bjelken" ut or vaart eigi Auga.

*Si Tale um Lovi samlar han i eitt sterkt Ord: „ver miskunnsame, liksom
og dekons Fader er miskunnsam" (Lk. 6: 36), eller hjaa Mattæus (5, 48)
i eit endaa sterkare: „ver full-komne, liksom dekons Fader i Himilen er
full-komin." Dette er ingin Taleblom. Alt hjaa Moses (3 Mos. 19: 2)
finn me Tanken: „de skal vera heilage, for eg er heilag"; og
Jesus-Sveinane gløymde han ikkje. Peter tek upp att Orde fraa 3 Mos. 19
og legg til: Faderen „dømer utan Mannamun etter kvar Manns Gjerning" (1
Petr. 1: 15—17). Hjaa Johannes les me: „kvar den som er fødd av Gud"
(o: er Guds Barn) „gjer ikkje Synd"; „dette er Kjærleiken til Gud, at
me held Bodi hans" (1 Joh. 3: 9; 5: 3). Jakob segjer: „Tolmode maa føre
til fullkomi Verk, so dé kann vera fulkomne og heile og ikkje vante i
nokon Ting"; og: „den som ikkje hev vorti ein gløym-skin Tilhøyrar, men
ein som gjer Gjerningi, han skal verte sæl i si Gjerning" (1 : 4, 25).

Fullkominskapen er Fyrimaale. Jesu Svei-nar kann ikkje vilja noko
mindre enn det: aa liva heilt etter Guds Lov; og det vil dei. At
Fyrimaale ikkje med ein Gong vert naatt, og at det seint vert fullt
naatt, det er der Til-gjeving fyri, so sant Viljen er heil; Jesus lærde
sjølv Sveinane aa beda: tilgjev oss Skuldi vaar. Men den som ikkje hev
Viljen heil og fast eringin Jesus-Svein; og stasar han endaa med Jesu
Namn, so er han ein Annanias eller ein Simon Trollmann.

Jesus fraa Nasaret hev meint det han sagde. Den som krev, at Syndaren
skal ofre um det so var sitt høgre Auga eller si høgre Hand, um han
ikkje paa annan Maate kann koma laus ifraa Syndi, han skjemtar ikkje.
Vil me gjera Guds Vilje so kann me; det er Jesu Lære.

Det skal for lat eller halvt dyrevorin Vilje ikkje svært mykjetil, fyrr
det gode synest „umöge-legt“; og den som trur at han ikkje kann gjera
det gode, han kann ikkje; han kjem ikkje so langt at han aalvorsamt
freistar med det dess-meir. Mange er late, og ikkje faae er halv-ville;
i denne Heimsalderen kjem dei ikkje med. Kjem dei i det heile med, so
vert dei millom „dei siste" i Himilrike.

Det er faae som er utvalde til den høgste Æra: til aa vera Jesu
Medarbeidarar her og hans Medstyrarar i Messiasrike (Mt. 19: 27— 30 o.
Tilvisn.; Lk. 12: 32, 42—44). Trong er den Porten som fører til Live;
med Verdi paa Ryggen vinn ein ikkje inn gjenom den. So søkjer daa og
dei fleste den Vegen som er breid og den Porten som er vid, um denne
Porten og Vegen aldri so mykje fører til Undergang1.

1 Det græske apoleia (i N. T. umsett med „For-tjoning" — „Fortabelse",
„Fordærvelse") kjem av Segne-Og falske Profetar i Saudeklædnad lokkar
med truverduge Ord. Etter deira Gjerningar kann ein døme deim; men
ikkje alle Gjerningar søkjer Dagen; at Frukt er roti skynar ein ofte
ikkje fyrr ho tek til aa tevja. Alle kann segja Herre, Herre; og jamvel
Underverk er ikkje sætande. Berre ein Ting kann ein tru paa: Live,
Gjerningane; den som i sitt Liv gjer Viljen til Faderen i Himlom, han
aaleine er Jesu Svein. I det heile byggjer den paa fast Grunn som
høyrer Jesu Ord og liver etter deim; den som ikkje liver etter deim,
han kann høyre deim so mykje han vil, og segja deim etter med: han
byggjer paa Sand, og Huse hans vil falle.

orde apollymi: 1) øydeleggja, gjera til inkjes; 2) gange under,
forkomast, døy. So lengi „Fortjoning" vert bruka um endelaus Fordøming,
lyt ein til Umsetjing nytte andre Ord, som ikkje læt seg mistyde paa
ein so grov Maate. Adjektive apolölos læt seg og betre attgjeva med
„for-komin“ eller „burtkomin“ (Lk. 19: 10) enn med „for-tjona“
(„fortabt").Jesus er ikkje rædd Orde Løn. Gong paa Gong læt han
Menneskje faa „Løn" for aa gjera det gode. Jamvel um Dagløn talar han,
soleis i Liknaden um Arbeidarom i Vinhagen (Mt. 20: 1—16). Men kva han

meiner med Orde viser nett denne siste Liknaden serleg klaart.

Løni — her i Live — er den Styrkjing og Vokster som fylgjer med aa
gjera det gode. Og denne Styrkingi og Vokstren kjem, og kjem heilt og
fullt, um det er tidleg eller seint ein tek til med Arbeide. For Løni
ligg i Arbeide sjølv. Naar ein Hver etter Guds Lov, kjenner ein at ein
liver etter si eigi sanne Lov, kjenner, at no fysst Hver ein; Løni for
aa gjera Guds Vilje er nettupp „Live".

Orde um at Gud løner kvar etter hans Gjerning, inneheld fysst og
fremst, at Løni liksom Straffi ligg i Gjerningi sjølv, i den
Livs-vokster eller Livs-Tyning Gjerningi fører med seg. I Liknaden um
Saamannen er LøniGrøda. Jordi kann bera mindre eller meir. Men ho
trivst, liver, ved aa bera Grøde; ein kjenner seg sæl, naar ein gjer
det som godt er. Men den Jordi som ikkje bér, vert upp-brend av Soli
eller nedkjøvd av Klunger; ho vantrivst og legst i Øyde. Naar
Menneskje-sonen i Domen (Mt. 25: 40) segjer: det dé gjorde mot ein av
desse minste Brørane mine, det gjorde dé mot meg, so meiner han: det
gjorde dé mot det sant menneskjelege i dekon sjølve. For i oss alle
liver Menneskjesonen; og han er etla til aa vinne i kvar vaknande
Menneskjesjæl, vinne meir og meir yvi Dyre-haatten og Villmannen i oss,
„Djevelen"1.

Løni, Kjensla av Vokstr og Framgang, fyl-gjer med alt godt ein kann faa
gjort, um det er lite eller mykje. Den som berre gjev ein av dei minste
so mykje som ein Drykk Vatn med godt Hjartelag — ein Drykk Vatn var
elles ikkje alltid lite i det turre Palæstina — skal ikkje sakne si
Løn. Kvart godt Hugskot ein fær fylgje hev i seg sjølv si Løn; kvar
Siger ein vinn, kvart Stig ein tek paa den gode Vegen, fører Hugnad med
seg. Soleis er der og„Løn“ for den som bed rett, eller fastar rett: han
kjenner at han veks, at det

1 Djevelen hev vori god aa hava aa skulde paa. Det er gildare aa segja:
Djevelen forførde meg, enn aa stande til, at Dyre i meg fekk Magti.gode
i ’n hev Framgang. Og er Løn den gode Fylgdi av rett Ferd, so er Straff
den laake Fylgdi av Misferd; etter Sogo um Saamannen visnar dei
gagnlause som Saakorn paa Stein-grunn eller kjem paa annan Maate burt;
faa-fengt vert alt deira Tilvære.

Men Fylgdine av Gjerningom vaare rekk ut yvi dette Live; her som elles
fylgde Jesus Skriftlærdomen i si Tid.

Fraa fyssto hadde Israel ikkje visst um anna etter Dauden enn ein
Naaheim (Scheol); denne var, som hjaa andre Folk i tidleg Tid, ein
Skuggeheim utan Liv; han vert og ofte kalla Naaheimen (1 Mos. 37: 35;
44: 29, 31; 4 Mos. 16: 30). Scheol er i Gamletestamente tenkt som ein
Myrkheim, eit Skuggeland (Job. 10: 21); det vert kalla “Stilla" [(Salm.
115: 17), „Avgrunnen", „Myrkre", „Gløyme-lande" (Salm. 88: 12, 13); der
er „korkje Gjerning eller Yit eller Visdom i Naaheimen“ (Preikaren 9:
10). Gode som vonde fer dit naar dei døyr(Job. 30:23). Og i Dauden er
der inkje Minne um Gud; „kven vil prise deg i Helheimen?" (Salm. 6:
61).

1 I Bibelumsetjingane fyrr vart „Helvite" fraa det nye Testamente
innsett i det gamle all Stad der det nokorleis kunde høve; men no hev
dei retta dette. I N. T. skal dei og heretter vilja haide seg til
Grunn-teksti.Men alt tidleg hadde Tenkjarar i Israel undrast paa, at
det ikkje alltid gjekk den gode godt og den laake laakt paa Jordi (sjaa
serleg Jobsboki). Det hev vori freista med fleire Forklaaringar av
dette, soleis den, som me finn Merke etter i Joh. 9: 2, 3: at dei som
lid vondt her maa ha synda fyrr dei vart fødde, eller at dei lid for
Synder som Foreldri deira hev gjort. Men Tanken um ei Utjämning etter
Dauden fekk Magti. Alt hjaa Job vaknar Voni um ein Rett for dei gode i
hin Heimen, og i Visdomsboki hev Tanken vunni fram; det hev vorti Liv i
Naaheimen med Hugnad for dei gode og Uhugnad for dei vonde (3: 1—10).

I Jesu Tid hadde Scheol — eller Hades, som det paa græskt heiter i N.
T. — skiftseg i tvo; det var Helheimen, „Pinsla", for dei urettferdige,
som der vart „haldne i Varetekt under Refsing til Domedag"; og det var
Paradis, „Abrahams Fang", for dei rettferdige (Lk. 16: 22, 23; 2 Petr.
2:91). Desse tvo Stadine var strengt skiide; likevel kunde dei gode og
dei vonde sjaa og jamvel tala til kvarandre (Lk. 16: 23—26). Den Logen
som er nemnd i Sogo um Rikingen og Lasarus, er vel i

1 Etter Lk. 23 : 43 skuide Jesus sjølv fara til dette Paradis.heller
sein Tid innlaant fraa Gehennax. Stundom nemner Jesus eit Fangehus, som
Syndaren ikkje skal koma ut or, fyrr han hev betala den siste Skjerven
(Mt. 5: 26; 18: 34; Lk. 12: 59); dette maa vera Refsingsstaden i
Helhei-men; fraa Gehenna kom ingin ut; det var den andre, d. e. den
fullkomne, den endelege Dau-den (Opb. 20: 14).

Straffi vert tilmælt etter Syndi: di større Synd, di hardare Refsing.
Og viljande Synd vert strengare dømd enn uviljande; ein Tenar som ikkje
gjer Viljen til Herren sin vert refst med Slag; mykje Slag um han
visste kva Herren vilde, mindre Slag um han ikkje visste det; i det
heile: det vert kravt av kvar etter-som det er honom gjevi (Lk. 12: 47,
48). Fysst og fremst spyrst det: hev du elska din Næste; den som berre
er vreid paa sin Broder vert skyldig til Straff, og det som ein
Draapsmann etter Moselovi, um han daa ikkje hev havt Orsak til Vreide
(Mt. 5: 21, 22 o. Tilvisn.). Jamvel for vaare Ord skal me gjera
Rekneskap; gjenom deim kjem, helst naar me minst tenkjer paa det, vaar
djupaste Sanning fram; difor: „etter dine Ord skal du verte 1

1 Dei vonde Andane hadde ein serskild Fangestad: Abyssos (o: Botnløysa,
i N. T. umsett med Avgrunnen; Lk. 8: 31; 2 Petr. 2:4; Opb. 20:
13).kjend rettferdig, og etter dine Ord skal du verte domfeld" (Mt. 12:
371).

Naar Messiasrike kjem, skal dei rettferdige stande upp (Lk. 14: 14; 20:
35, 36; 1 Kor. 15: 22—28; Opb. 20: 4, 51 2); so kjem den fysste Domen
(Mt. 24: 30, 31 ; Opb. 20: 4). Dei uppstadne rettferdige gjeng, saman
med dei utvalde som daa liver, inn i Rike (Mt. 24: 31, 37—43; 1 Tess.
4: 16); og ved Messiasstyre i denne Heimsalderen („Tusundaarsrike",
Opb. 20: 2, 3) vert Mannaheimen lagd heilt under Gud (smf. Opb. 21:
1—4). So kjem den siste Domen (Mt. 25: 31—46; Opb. 20: 12); og naar den
er haldin, og alt vondt utreinska fraa Jordi, so dei fysste Ting er
burtfarne og alt hev vorti ny tt (Opb. 21:4, 5), daa hev dei
rettferdige vunni den heile Sæla; Gudsrike, Himil-rike er fullkomi.

Og fysst ved denne siste Domen er det at det vert Tale um Gehenna, den
store Reinskings-elden; sjaa Mt. 25: 41 og Opb. 19: 20; 20: 10, 14, 15.

Gehenna-Tanken er ukjend i det gamle Testamente; han kom ikkje upp fyrr
etter Babylontidi. Namne er jordiskt nok; Ge(h)enna,

1 Kyrkjebibelen umsét: „etter dine Ord skal du verte fo rdømd.“

2 Hjaa Lukas ,(20: 35) er berre ei Uppstödu nemnd.hebr. Gehinnom,
Hinnomsdalen, er Namne paa ein Dal utanför Jerusalem, der Juda i gamle
Dagar hadde blota til Molok (Jer. 7: 31; 2 Kong. 23: 10). Det var ein
uhugleg Stad. Grunnen hev vori vulkansk; det stod som ein Eim i Lufti
yvi Dalen. Og Trui var, at Gehinnom ein Gong skulde forvandle seg til
ein Eldsjø, der dei verste Israelsfiendane skulde verte uppbrende (Es.
66: 16, 17, 24; Dan. 7: 10—27).

I seinare Tidir vart Rusk og Avfall fraa Byen og annan Ufyseskap, som
Kroppar av daude Dyr, stundom og Brotmanns-Lik, uppbrende i
Hinnomsdalen. Og Reinskingselden der brann æveleg, Natt og Dag, daa det
alltid var Avfall nok fraa ein so vidt stor By som Jerusalem. Og med
Svaavel brann Elden, av di det laut vera sterk Eld som skulde faa Ende
paa alt dette Avfalle fort nok i so varm ei Luft som den Judæa hadde.

Med all denne Uhyggja, og med Eld og Eldminne og Elddraumar fraa fyrr
og no og sidan, yvi og under Jordi, vart Gehenna, Hin-nomsdalen, det
rette Emne til aa laga eit Hel-vite av. Og det vart Bilæte paa den
siste Straffi yvi Fiendane til Gud og Folke hans.

Elden er Bilæte paa Avøyding eller paa 'heil og fullkomi Uppreinsking;
som Elden i Hinnomsdalen gjorde Ende paa Avfalle fraa

6 — Garborg.Jerusalem, so skulde den aandelege Gehenna-Elden gjera Ende
paa Avfalle fraa Jordi, det som, med alle Guds Hjelperaader og med alt
hans Tolrnod gjenom Tidir og Heimsaldrar, ikkje hadde lati sig frelse.
Elden held seg so lengi han fær Næring; Gehenna-Elden vert stundom
kalia „usløkkjande" liksom Elden i Hinnomsdalen1; men det som vert
„kasta paa Elden „brenn upp“ (Mt. 3: 12; 13: 30, 40; Lk. 3: 17). Og
rettvis til det siste er Israels Gud; ei linnare Gehennastraff kom upp
jämsides Eldstraffi. Ikkje alt som vart kasta i Hinnomsglupe kom paa
Elden; sumt fali i Stein-røysi utanum og vart liggjande der; soleis
skulde i det aandelege Gehenna berre dei store Guds og Israels Fiendar
verte brende; andre Syn-darar som hadde forherdt seg so dei ikkje kunde
koma med i Gudsrike, skulde paa annan Maate verte „øydelagde“ (Mt. 10:
28), kasta „utanfyri", eller i „Myrkre utanfyri" (Mt. 8: 12; 24: 51;
Lk. 13:28); det var elles Graat og Tanngnistring der med (Mt. 22: 13 o.
Tilvisn.).

Gehennabilæte er heilt utnytta i Nytestamente. I Opinberringi, der
elles „Myrkre utan-

1 Den jordiske Gehenna-Elden vert hjaa Esaias (66: 24) kalla „den Elden
som ikkje sloknar“. „Makken som ikkje døyr“ er like eins .fraa
Hinnomsdalen; det livde mykje Makk i det Avfalle som laag ut-ikring
Elden der og rotna.fyri" er burtkomi, vert fysst dei tri store
Vondemagtine: Dyre, den falske Profeten, Dje-velen, kasta i Eldsjøen
(19: 20; 20: 10, 14); og alle som ikkje er „uppskrivne i Livsens Bok"
fær same Lagnad. Dei som fylgjer Dyre og Profeten vert drepne „med
Sverde hans som sat paa Hesten" (19: 21), og dei som er med Djevelen i
den siste Striden mot dei heilage vert uppbrende med „Eld fraa Himilen"
(20: 9); men Dauden og Helheimen vert „kasta i Eldsjøen" (20: 14); og
„dette er den andre Dauden"1.

Men paa eit Par Stadir er noko nytt aat aa arbeide seg fram: Draumen um
ein

Eld som ikkje er til Uppreinsking, men til „Pinsle"; dei som der brenn,
skulde daa ikkje „brenne upp", men liva æveleg midt i Elden. Det er vel
Forfylgjingane som hev gjevi denne sjuke Draumen Liv: naar Gud lét
Forfylgjarane fara fram som dei gjorde mot Borni hans, so maatte han
hava tenkt ut ei reint serskilt skræ-meleg Straff aat deim. Av ei
Skalde-Ordven-ding er denne Draumen runnin fraa fysste Tid (smf. Opb.
19: 3, der Røyken av det øyde-lagde Rom stig upp „i alle Ævur“); men i

1 All Synd som ikkje er tilgjevi fær i denne Elden si endelege Straff
(soleis Syndi mot Anden, som etter Mt. 12: 32 „ikkje vert tilgjevi
korkje i denne Heims-alderen eller den komande").Eimen av Blod og i
Røyken av Baal hev han vaksi og etter kvart fengi Livskraft.

Ord som „æonisk Eld" er komne inn alt i Nytestamente; og etter Opb. 14:
11 og 20: 10 skal Djevelen og Tenarane hans beintfram verte pinte „i
alle Ævur“ (Skaldeorde fraa Grunn-teksti: eis aiönas aiorwn læt seg vel
elles best fornorske med: i Ævords Ævur).

Det græske awn (gamalt aivön = lat. cevum) er vaart „Æve“ og tyder:
Livetid, Alder, og so i det heile Æve; lang Tid1; i N. T. er Orde ofte
bruka um Heimsalder. Av awn er laga awnios: æveleg, som varer ei Æve;
Orde vert bruka um lang Tid utan faste Grensur; „fraa æoniske Tidir"
(Rom. 16: 25 o. fl. St.) er: fraa dei fysste Tidom; fraa Upp-have; fraa
Verdi vart til2. „I alle Ævur"

1 I Mt. 21: 19 vert Orde jamvel bruka um eit Fiketré: „heretter skal
det ikkje vekse Alde paa deg i all Æve" (eis ton aiona) d. e.: i all di
Tid.

2 Kyrkjebibelen umsét aiön stundom med „Tid", stundom med „Verdi",
stundom med „Æva", som daa skal vera den tidlause Endeløysa me ikkje
kann' gjera oss Tanke um. Aionios vert umsett med „æveleg" („evig")
jamt, endaa naar Grunnteksti ingin Tidtanke legg i Orde (som i Joh. 17:
3).

Men Kyrkjebibelen hev ymist rart — han lyt tenkje paa Kyrkjelæra fullt
so mykje som paa Jesu Lære —, so at kor det kann vera med Grunnteksti
eller ei: Umskrifti er ikkje „inspirera".skulde daa vera: i alle Tidir;
gjenom alleHeims-aldrar. Men, som me hev set, kjem Gehenna-Straffi
ikkje fyrr Heimsaldrane er til Endes, eller som det heiter i
Opinberringi (10: 6): naar det ikkje lenger skal vera Tid. So lyt daa
dei lærde ut med sine Ordleikar um ende-laus Tidløyse eller den
„endelause Augneblin-ken" o. s. fr., som ingin skynar, ikkje dei sjølve
heller.

Det som er visst er, at Jesus aldri talar um endelaus Straff; jamvel
den største Syndaren skal koma ut fraa Straffestaden naar han hev
„betala den siste Skjerven". Den æoniske Elden i Mt. 25: 41 maa vera
Gehenna-Elden|; men „æveleg Pinsle“ veit Jesus inkje um. Orde kolasis
som han brukar i same Stykke V. 46, og som Kyrkjebibelen umsét med
„Pinsle" („Pine"), tyder etter Ordbøkane Kvisting (aa kviste Hagetre)
og sidan Refsing, Tukt, Age; men jamvel „æveleg Tukt" vert utan
Meining, naar det „ikkje er Tid lenger" og det jordiske Tilvære hev
naatt sitt Endemaal.

Det kann daa ikkje vera Læresveinen Mattæus som hev lagt dette Orde i
Jesu Munn; det er den vaknande Kyrkja som hev teki til aa leike so
smaatt med den „ævelege Elden"1.

1 Lutherkyrkja hev som me veit stroki baade Scheol og Gehenna og sett i
Staden sitt eine store „ævelege Helvite". Kven som skal svara paa
Domedag forHjaa Jesus som hjaa dei skriftlærde er Ge-henna den store
Uppreinsking etter Tidi og Tidtilvære, Reingjeringi til Gudsrike, til
den store Sabbaten. Læra um den endelause Hel-vit-Straffi er likso
ukristeleg som ho er mei-ningslaus. Det vonde, som i sin Grunn er det
sjølv-motsegjande, det at Menneskje gjer Upp-reist mot si eigi inste
Lov, det kann ikkje vera uforgjengelegt; det maa bøygje seg eller
brotne. Og set me upp eit Helvite, der Guds Skap-ningar vert pinte Dag
og Natt utan Ende, og utan Framgangs Tanke eller Von, berre tilAu-king
av eit alltid meir djevelskt Hat til Gud og alt som godt er — og denne
meiningslause Pinsla sit Gud og ser paa og er sæl —, so syndar me verre
enn me veit: me gjer Gud, Faderen, til Overdjevel.

all den Rædsla, Vonløysa, Vitløysa og alle dei Sjølvdraapi, som denne
Villmannslæra hev vori Skuld i, det er ikkje godt aa vita.Farisæarar og
Skriftlærde hev ikkje kunna finne falsk Lære hjaa Jesus. Det hev endaa
vori Farisæarar som stod paa hans Side, etter som Lukas fortél(13:
31;smf. Joh. 12: 42).

Jesus held seg gjenom heile si Arbeidstid strengt til Moses og Temple.
Og med alt det han hev aa segja paa deim som „sit paa Mose Stol", so
lærer han Sveinane sine, at dei skal gjera alt det som desse segjer dei
skal gjera (Mt. 23: 2, 3).

Men at Israels Lærarar ikkje sjølv liver etter Læra si ser han meir og
meir, og harme og sorgfulle Ord um dette kjem fram alt tidleg i Sogune.
Tyngre og tyngre feil hans Dom yvi desse Lærarane som „segjer det nok,
men gjerer det ikkje", desse blinde som er Veg-visarar aat blinde og
daa maa falle i Grefti med deim; alt deira Liv er Lygn; i ytre
Smaa-ting er dei strenge, men dei spring yvi Retten og Kjærleiken til
Gud (Lk. 11: 42); ved dettevillfører dei Folke med: gjeng ikkje sjølve
inn i Rike og slepper ikkje andre til heller; og Jesu lyser deim med
harmfulle Ord usæle.

„Dé Eiterormar og Ormeungar," ropar han, „korleis kann dé fly undan
Gehennadomen?" Og med Sorg talar han til den store Kongs-staden:
„Jerusalem, Jerusalem, du som siær Profetar ihel og steinar deim som er
sende til deg! Kor ofte eg vilde samla Borni dine saman, liksom ei Høne
samlar Kjuklingane sine under Vengine ! Og de vilde ikkje. Sjaa, Huse
dekons skal verte lati audt til dekon.“ Etter Lukas græt han yvi Byen,
og spaar den Dagen, daa „dine Fiendar skal støyte deg ned til Grunnen
og ikkje lata Stein paa Stein vera att i deg, av di du ikkje kjende di
Gjestings Tid (Lk. 19: 41).

Med dess større Kjærleik samlar han sine ikring seg.

Det unge Mode som meinte, at „den som ikkje er mot oss er med oss“ (Mk.
9: 40; Lk. 9: 50), hev vorti til den aalvorsame Mann-domsrøynsla: „den
som ikkje er med meg er imot meg“ (Mt. 12: 30; Lk. 11: 23). Men dei
faae han hev funni lærer han no upp, so dei kann skyna Lovine for
Gudsrike. Svei-nane er nok tungnæme. Det er Davidsrike dei ventar paa,
etter -den gamle Messias-Tan-ken; og at Timbermannssonen fraa
Nasaretmed Guds Hjelp kunde setja seg paa Messias-stolen liksom
Gjætaren fraa Betlehem hadde sett seg paa Kongsstolen, hev ikkje vori
nokon urimeleg Tanke for deim. Dei skyna at Israel maatte umvende seg,
fyrr Messiasrike kunde koma; men det Spursmaale som sidan vart so
lagnadstungt for Judas Iskariot: um det ikkje vilde gange lettare med
Umvendingi, naar Folke fekk sjaa Messias i sin Herredom, — det hev livt
hjaa deim all Tid. Jesus trøytnar stundom. „Skynar dé ikkje enno?"
spyrr han. „Hevdé enno dekons harde Hjarto; hev dé Augo og ser ikkje?
og hev dé Øyro og høyrer ikkje?" (Mt. 15: 16; Mk. 8: 17). Men dei
trudde paa Mei-staren, um dei ikkje skyna ’n so heilt. Og han kjende at
han hadde deim med seg; med varme Ord priser han deim sæle (Mt. 13:
16).

Folke vil nok helst „sjaa Teikn". „Dei er uppgjæve og yvigjevne liksom
Sauir som ikkje hev Hyrding." Men det er med Folke som med Born; uheft
av Læresetningar og Sjølv-klokskap høyrer det paa Sanningi; og mange
trur. „Eg lovar deg, Fader, at du løynde dette for dei vise og vituge,"
segjer han um Glede-böde sitt, „og opinberra det for dei umyndige." Mot
dei Byane der han hev arbeidt mest segjer han strenge Ord (Mt. 11: 20
flg.); dess meir priser han deim som tok imot Fagnad-böde.Dei førande i
Folke vender seg meir og meir burt. Ein skynar ikkje dette med same.
Jesus er daa rett-truande Israelit. Men dei hev kjent det paa seg,
desse Israels-Førarar, at han var av ein annan Ande enn dei. Og det
gjekk med Jesus som det piar gange med Profetar: han vart ulagleg for
dei magthavande og laut or Vegen.

Det han sagde til Farisæarar og skriftlærde um Live deira maatte eitt
avtvo: vekkje deim eller eggje deim. Det vakte deim ikkje. Dess meir
hev det daa eggja og arga deim. Vise det heilt fraa seg hev dei ikkje
kunna; dertil visste Folke for mykje um kor sant det var; men dei hev
sagt kvarandre, at denne Nasa-ræaren, han kjende ikkje til det han tala
um. Han mistydde alt: hefte seg for mykje ved einskilde Tilfelle og
mindre Ting og saag for lite paa det heile og store. Med si rette Tru —
um elles Trui hans var so rett som ho gav seg ut fyri — vart han daa
berre dess meir faarleg for Folke.

Dei fleste av deim hev paa sin Maate meint det godt. Naar dei heldt so
strengt paa Formir og Framgangsmaatar, so hev det vori i den Trui, at
gjenom desse Formine og Fram-gangsmaatane verka Anden. Og naar denne
Galilæa-Profeten ikkje gjekk i Skule hjaa deim, men dømde deim for Lyte
som hankunde finne hjaa sume av deim, dømde deim alle for desse Lyti,
og freista med harde og eggjande Ord aa vende Folke ifraa deim, so
hadde han ikkje den rette Vyrdnad for Guds Tilskiping; det torde dei
trygt segja.

Og so vilde han vera Messias; han kalla seg Menneskjesonen. Men det
maatte daa alle vita, at Messias kunde ikkje koma fraa Gali-læa ? Ein
litin Folkeprofet fraa noko so ukjent som Nasaret, ein Handverkarson,
som ikkje hadde gjengi i Skule hjaa nokon skriftlærd, og som för og
flakka upp i ein Utkant av Lande og preika for Fiskarar og Bøndar, —
det var daa ikkje noko sovori Profetane hadde tenkt paa, daa dei
spaadde um Frelsa-ren for Israel. I Jerusalem, Guds og Davids Stad,
laut Messias stige fram og samle sitt Folk; det var daa noko som alle
visste. Naar denne Nasaræaren ikkje søkte til Jerusalem, so laut det
hava sine serskilde Grunnar; i Løynd gjekk han vel med Draumar som
ikkje tolde Ljose; han var i det heile ikkje aa tru. Kven kunde vita
kva han gjekk der uppe og brygde paa? Naar alt kom ihop var han ein
For-førar, ein faarleg Mann. Under hans fagre Ord um Moses og Profetane
løynde det seg Hat til Lovi og Temple. Aa setja „Moses og Profetane"
upp mot Fyrisetningane fraa dei gamle var klokt; Folk lét seg lett
daare medslikt; men Tillit til Mannen gav det ikkje. Faarleg var det
han var; han dømde dei øvste i Folke og daara dei andre med uklaare
Mes-siasdraumar som dei romværske Herrane snart kunde faa Tak i;
faarleg, speleg var denne Mannen, speleg for Lande og Guds Folk;
Gali-læafiskarar og andre Faavitingar kunde segja kva dei vilde.

— Og Farisæarar og skriftlærde og alt som høyrer det rette Israel til,
dei legg seg saman mot Nasaretprofeten. Meir og meir arbeider dei imot
han, di meir dei skynar at Folke tek til aa tru paa han. Fysst freistar
dei aa vekkje Mistankar: han er i Pakt med Beel Sebub; han er forgjord.
Daa dei ser, at dei paa den Maa-ten ingin Veg kjem, gjeng dei lenger.
Dei „gjæter paa honom". Dei „sender ut Lurarar som skal fange honom i
Ord", freistar aa lure ’n med vrange Spursmaal, Spursmaal um Lækj-ing
paa Kviledagen, um Handtvaatt fyri Maten, um Gifting og Skilsmaal, um
Skatt til Keisaren o. a. Men endaa kjem dei ingin Veg. Jesus skynar kva
dei vil; og han greider alle deira kloke Spursmaal.

So vert dei rædde. Og dei held Samraad um korleis dei utan Uppstyr skal
faa Live av denne Mannen; det var etter Maaten paa den Tid. Og sistpaa
lagar det seg so, at dei fær fram sin Vilje.Sveinane hev ikkje skyna
dette. At Messias kunde verte tekin, og forhøyrd og pint og dømt og
avretta som ein Brötsmann, og det som ein Brötsmann av verste Slag, det
hev vori for deim som Verdi endevend. Av Sogom kann me lite sjaa; daa
dei vart skrivne var Spursmaali greidde paa ei Vis, eller burt-tolka.
Men det me skynar er, at Dagane fraa fysste „Langfredagen" til den
fysste „Paaske-dagen", det hev vori ei faarefull Tid for Jesu Sveinar.

*

Um Lidingi fortel alle Sogune. Og so lengi etter Hendingi som dei er
skrivne fortél dei endaa so vidt likt, at ein skynar kor djupt desse
Minni maa hava brent seg inn hjaa Sveinar og Fylgjarar.

I det som gjeng fyri og kjem etter Lidingi er dei mindre greide. Um den
siste Kveld-verden er det fortalt paa tvo Maatar som ikkje høver ihop.

Dei tri fysste fortél um eit Paaskemaal — Markus (14: 12) og Lukas (22:
8) segjer beint ut „Paaskelambe" — som Jesus og Sveinane skal ha eti
„den fysste Dagen i dei usyrde Brøds Helg" (Mt. 26: 17 o. Tilvisn.);
daa skal og „Nattverd-Sakramente" vera skipa.

Paaskelambe vart i Israel eti um „Tilrei-dingsdags" Kvelden (Mt. 27:
62; Mk. 15: 42; Lk. 23: 54; Joh. 19: 42), Fredagen etter vaart
Daga-Tal. Men den Fredags Kvelden daa Jødane det Aare aat Paaskelambe
sitt, laag Jesus i Gravi (Mt. 27: 60, 62; Mk. 15: 42; Lk. 23: 53, 54;
Joh. 19: 31—42).

Nattverden er fraa sein Tid; og det hev ikkje vori lett aa faa den
innlempa i Jesus-Sogom. Skal ein faa Samanheng no, maa ein hjaa dei tvo
fysste taka ut Ordi „dette er min Likam" (Mt. 26: 26; Mk. 14: 22) og
„dette er mitt Blod, Blode til den nye Pakt som vert utrend for mange
(til Forlating for Syndine)" (V. 28; V. 24); som det no stend kjem V.
29 hjaa Mattæus og V. 25 hjaa Markus reint villt attpaahengt. Hjaa
Lukas (22: 14 fig.) hev det gjengi verre og ikkje betre. Fysst talar
Jesus um Paaskelambe; han hev hjarteleg lengta etter aa eta Paaskelambe
med Sveinane fyrr han lid; so er ikkje Paaskelambe nemnt meir. Jesus
tek Staupe og segjer: „tak dette og skift det millom dekon; for eg
segjer dekon, at eg aldri meir skal drikke af Frukti paa Vintrée, fyrr
enn Guds Rike kjem“; so fær me Natt-verd-Innstiftingi med Kalken ein
Gong til (V. 20), og so reint samanhengslaust V. 21 med Orde um
Forraadaren. Sveinane tek alt merke-leg rolegt, er liksom ikkje med:
„dei tok til aa samtala seg imillom um kven av deim detdaa kunde vera
som skulde gjera dette" (o: svike Jesus); og so „vart det Strid um,
kven av deim som skulde vera den største", eit Spursmaal som dei andre
Sogune hev uppe paa ein laglegare Stad, og som hev vori uppe ein Gong
fyrr i sjølve Lukasboki (9: 46—48).

„Nattverd“-Ordi maa vera innkomne fraa 1 Kor. 11: 17 flg. Paulus vil
der (V. 23) hava havt ei serskild Opinberring um det som gjekk for seg
Kvelden fyrr Jesus vart svikin; det er den apostoliske Brodermaaltidi
(Agapen) han vil skal vera skipa daa; sjaa serleg V. 21—22 og 33—34.
Sidan hev Ordi i V. 23—25, trass alt Samanheng, og trass i at „Kristi
Likam" elles hjaa Paulus er Kyrkjelyden (sjaa t. D. 1 Kor. 12: 27 o.
Tilvisn.), vorti gjorde til „Inn-stiftingsord" for det
Nattverd-Sakramente, som er so heilt framandt for Jesu Lære og
Tenkje-maate, og som kom upp i den heidning-kristne Kyrkja ut-imot
Enden av det 2dre Aarhun-drade\

Ein fær daa haide seg til Johannesboki her (13: 1 flg.). Der er Tidi
Torsdags Kvelden, som rett maa vera; og det Fyridøme paa
Bro-derkjærleik Jesus i denne Sogo gjev, høver so godt inn i Jesu
Forkynning (smf. Mt. 20:

1 Axel Andersen: „Nadveren i de Par første Aarhundreder efter Kristus",
Kr.ia 1898 (i 1905 utkomi paa tyskt med Tillegg).25—27; Lk. 22: 25—26),
at ho visst maa vera etter Apostelen. —

— Um Svikaren fortél alle. Lukas (22: 3) og Johannes (13: 2) gjev Satan
Skuldi for Svi-karverke; etter Mattæus (26: 15) synest det vera
Pengehugen som forfører Judas (dei 30 Sylv-pengane er elles fraa Sak.
11: 12; fraa same Staden V. 13 er Krusmakar-Aakeren). Men sidan (27 :
3—5) fortél Mattæus noko anna: daa Judas ser at Jesus er komin for
Retten, kastar han Pengane i Tempelkista og tek Live sitt1; det er daa
ikkje Pengane han hev brytt seg um.

I alle Sogune spaar Jesus um Svikarverke, um han elles aldri hev havt
noko paa Judas aa segja. Og etter Apg. 1: 16 (smf. Joh. 13: 18) maatte
Judas gjera det han gjorde, so eit Skriftord kunde verte uppfyllt
(Salm. 41: 102). Kyssen i Mt. 26: 49 og Mk. 14: 45 kann vera laant fraa
2 Sam. 20: 9 (smf Lk. 22: 47); Johannesboki veit inkje um ’n (18:

1 Smf. Apg. 1: 18, der dette siste er fortalt paa ein styggare Maate.
Det hev i det heile vaksi Hat til Judas; i Johannesboki (12: 4—6) fær
han aaleine Skuldi for noko som Sveinane etter Mattæus (26: 8) og
Markus (14: 4) var saman um; han vert jamvel kalla Tjuv.

2 „Venen min som eg fortrudde meg til, han som aat mitt Brød, trampa
meg under Føtar“, stend det paa den Staden. Men alt i V. 11 viser det
seg, at det ikkje kann vera Jesus som her er tenkt talande.2—5); Sogo
er i det heile uklaar. Sjølvdraape er det berre Mattæus som veit um.

Hev Judas med „Svikarverke" tenkt aa gjeva Jesus Tilføre til aa vise
Folke si Mes-siasmagt? — so det kunde verte trygt i si Tru, og dermed i
Aalvor samle seg um Jesus og gjera han til Israelskonge ? Og daa Judas
saag seg svikin i denne Voni, gav han upp alt? — Dette vil vera den
einaste Tydingi som kann gjeva Sogo um Judas Meining.

— Sogo fraa Getsemane fortel dei tri fysste noko-so nær likt. Jesus er
sorgtyngd reint til Dauden og bed Faderen „taka denne Skaali fraa honom
han trur at dette kann vera möge-legt (Mt. 26: 39; Mk. 14: 36; Lk. 22:
42); veit inkje um, at det er Verdi han no skal frelse. Hjaa Lukas
syner det seg ein Engel fraa Himilen og trøyster Jesus; men ikkje
Engelen heller veit noko um Heimsfrelsa. Det er Lukas, Paulussveinen,
som gjer mest ut-av Lidingi i Getsemane; han læt jamvel Jesus „dragast
med Daudekvida" her, „og Sveiten hans vart som Blodsdropar som draup
paa Jordi". Men Sveinane sovnar, tri Gongir, eller hjaa Lukas ein Gong,
„av Sorg"; Svevn i ei slik Stund ventar ein ikkje; og „Svevn av Sorg"
er ein ukjend Tanke for oss. Johan-nesboki (18: 1 flg.) kjenner inkje
til denne Lidingssogo fraa Getsemane; Jesus hev „full-

7 — Garborg.ført si Gjerning“ fyri Lidingi (17: 4), og vil no gjerne
drikke den Skaali som Faderen hev gjevi honom (18: 11).

Jesus vert fanga; Sveinane rømer. Berre Peter snur att og fylgjer med
„langt attanfyri“; i Johannesboki er og „den andre Læresveinen" med.
Denne siste, ein Galilæa-Fiskar liksom Peter, hev her jamvel vorti
„kjend med Øvste-presten", so han fylgjer med Jesus inn i Garden hans,
ja fær Peter med der inn (18: 15, 16; hjaa dei andre sit Peter ute i
Garden); Soguskrivaren hev ikkje tenkt paa, at um Lære-sveinen Johannes
hadde vori kjent med Øvste-presten den Natti, og hadde fylgt so langt,
— so hadde han visst fengi fylgt eit Stykke lenger.

Sogo um Peter og Neitingi er fortald hjaa alle. Hanen gjél tvo Gongir
hjaa Markus; Peter „svér og förbannar seg“ hjaa dei tvo fysste;
Johannesboki hev inkje um Galilæa og Galilæamaale, og inkje um Graaten
etterpaa; elles er Sogo likt fortald.

Men ho vert aldri nemnd sidan. I Apostel-gjerningar er Peter den
sjølvsagde Förmannen millom Apostlane; det er han som fører Orde paa
Kvitsundagen, og elles jamt; og det finst ikkje nokon Stad so mykje som
ei Innpaatyding um at det hev vori noko i Vegen med honom. Han synest
ikkje hava noko paa Samvite sjølv heller; korkje i Apostelgjerningar
eller i Peter-brevi segjer han eit Ord som peikar paa den Leid. Ikkje
Paulus heller nemner Neitingi; og han var daa ikkje kritiklaus mot dei
„ov-store Apostlane", og minst mot „Kefas" (smf. Gal. 2: 11 —14). Det
vilde og i seg sjølv vera forunderlegt um „Petrus", „Berge“, kunde ha
lati slikt koma yvi seg, og det berre eit Par Timar etter at Jesus so
serskilt ty deleg hadde vara honom aat. Men at Sankt Peter hev teki til
aa liva i Folkesegni alt fyrr dei nytestament-lege Tekstane var
fastslegne, det kann me sjaa av andre Ting med, soleis av
Underverk-Sogune i Apostelgjerningar. Og at han, som var den fysste,
hadde falli so djupt, og det i den Stundi daa det galdt mest, den
Tanken hev Kyrkjefolke lika; Neitingi er etter Apostel-tidi komi inn i
alle Sogune.

*

Rettsbøkar vart ikkje førde i den Tid. Og ingin av Sveinane fylgde
Jesus paa hans siste Gang; um Peter hev vori so langt som inn i Garden
hjaa Øvstepresten, so synest han ikkje ha vori der lengi. Det er vel
einkvar av dei mindre kjende Jesus-Venine, ein Josef fraa Arimatæa,
eller ein Nikodemus, som hev fylgt han paa Lidingsdagen so godt som det
lét seg gjera; og av det som denne sidan hev fortalt maa daa
Lidingssogo ha bygt seg. Hjaa Mar-kus (14: 53 — 15: 37) finn me ho
stuttast og greidast; hev dei andre noko meir stundom, so hover
Vitnemaali deira ikkje ihop.

Etter Johannesboki (18: 19 flg.) vert Jesus hjaa Øvstepresten spurd um
sine Læresveinar og si Lære. Jesus viser til deim som hev høyrt hans
Forkynning; at han hev lært Svei-nane aa haide og gjera alt det som dei
skriftlærde og Farisæarane segjer dei skal haide (Mt. 23: 2, 3) vert
ingin Stad nemnt. Det einaste som kjem greidt fram er det som Jesus
sjølv (hjaa dei tri fysste) vitnar: at han held seg for Messias1.
Øvstepresten riv sine Klæde sund og talar um Gudsspott; ein Galilæar
som gav seg ut for Guds utvalde, han maatte vera Spottar, hev dei i
Jerusalem meint. Men denne Spottingi vil Raadsherrar og Farisæarar
gjera seg Nytte av. Jesus vert førd til den romværske Landshövdingen;
sjølve hadde Jødane i den Tid „ikkje Lov til aa avlive nokon“ (Joh. 18:
31).

Etter Lukas inneheldt Klaga mot Jesus tvo Lygnir og ei Halvsanning:
„denne forvender Folke og forbyd aa gjeva Keisaren Skatt, og

1 Etter Johannesboki kjem ikkje Messias-Spursmaale fram fyrr hjaa
Pilatus; Spotteorde „Jøde-Kongen“ er uppe der, og Jesus kaliar seg
Konge, men ein „Konge som vitnar for Sanningi“ (Profet hadde vori det
rette israelitiske Orde her).segjer han er Messias, ein Konge1." Dei
var keisarvenlege i Dag; heller ein Keisar fraa Rom enn ein Konge fraa
Nasaret! Pilatus skynar, at Saki heng ihop med serjødiske Tviste-maal
og vil nauveleg hava noko med ho; helst hadde han vel vist ho fraa seg,
som Etterman-nen hans gjorde i eit anna sovori Tilfelle (Apg. 25: 9—21;
26:30—32). Men berre reint Mjøl hev vel Pilatus ikkje havt i sin eigin
Sekk (smf. Lk. 13: 1), og eit Klagemaal til Keisaren i ei Sak som
vedkom ein „Israels-Konge" kunde daa vera spelegt; nokon sterk Mann hev
Pilatus ikkje vori. Han freistar aa blidke dei upp-arga Jødane, og
forhøyrer Jesus. Men Jesus „svarar honom ikkje eit einaste Ord“, liksom
han tegjer til sjølve Klagemaali (Mt. 27: 12, 14; Tanken er vel fraa
Es. 53: 7). Pilatus kjem ingin Veg; og snart vaknar Rope paa
Krossfesting. Kvar den Tanken er komin ifraa vert ingin Stad nemnt. Det
skulde ikkje vera nokon levitisk Tanke; Krossfestingi var ein
Villmanns-skikk innkomin fraa Afrika, Pining og Avliving i eitt, noko
med det fælaste som Menneskjedyre nokon Gong hev funni paa. Men det som
er visst er, at Prestane hev funni seg i Krossfestingsrope.

1 Det um Skatten kann ein ingin Stad sjaa hev vori framme hjaa
Øvstepresten; det er vel noko dei hev tenkt ut paa Vegen til Domhuse.
(Samfør elles Sogo um Skattepeningen Mt. 22: 15.)Pilatus var Romar. Med
all den Villmann-skap som jamvel Kulturmennar kann koma inn-paa, naar
dei er Eineherrar millom verjelause Framande — Europa hev sine Røynslur
um slikt fraa Afrika o. a. St. jamvel i vaar kristne Tid —, hev han
havt lite Hug til aa vera med desse Judæa-Barbarane paa eit tydelegt
Retts-mord. Han strider imot i det lengste; freistar med Skjemt og
Spotte-Ord, og daa det ikkje nyttar, med verre Ting: piner Fangen, læt
’n hudflengje, klungerkrune o. m. (Johannesboki hev mest um dette, og
Segnine hev vel vaksi etterkvart); ved aa pine ein Fange so lengi og so
hardt at Medkjensla hjaa Folke kom upp kunde ein Domar stundom berge
Live hans; men det er alt faafengt. Pilatus hev denne Gongen med Folk
aa gjera som strider for Guds Sak; Krossfestingsrope veks; etter
Johannesboki vert Pilatus beint ut truga med Keisaren; Enden er at han
„yvigjev Jesus til aa verte krossfest".

Paa Golgata vert Krossen reist, med Klage-maale øvst: „Jødekongen."
Hjaa Johannes er det Pilatus sjølv som siær Innskrifti upp; men Pilatus
hev visst ikkje vori med og set paa denne Ugjerningi som han paa ein so
stakkars-leg Maate hadde lati seg tvinge til aa gjera seg medskyldig i.

Jesus vert krossfest „midt imillom tvo andre"; desse tvo er hjaa Lukas
„Illgjerningsmennar",hjaa dei tvo fysste „Røvarar"; Markus nemner det
Profetorde som vel i det heile hev skapt deim. I utruleg Villskap gjeng
Prestar, Eldste, Skriftlærde og anna godt Folk ikring og spottar den
rettlaust dømde som heng der og døyr. Jamvel Røvarane spottar. Det er
vel eit full-godt Vitnemaal um at dei er Segn; den spotta visst ikkje
lenger som paa Krossen var komin.

Etter dei tvo fysste er der ikkje andre av Jesu Kjenningar med paa
Golgata enn nokre Kvende som hadde fylgt han fraa Galilæa; desse stend
„langt ifraa og ser paa“. Lukas nemner dertil „Kjenningane hans“, men
ingin av Sveinane. Johannesboki læt den Sveinen „som Jesus elska“
stande saman med Maria fraa Nasaret ved sjølve Krossen, so Jesus kunde
tala til deim; dette veit ingin av dei andre um; Jesu Mor vert ikkje
nemnd sidan i Johannesboki heller.

Etter alle Sogune hev Jesus tala paa Krossen. Hjaa dei tvo fysste talar
han ein Gong; med eit Ord fraa den 22de Davidssalmen segjer han: „min
Gud, min Gud, kvi hev du forlati meg?“ Hadde Mattæus og Markus meint at
Jesus sjølv var Gud, hadde dei vel ikkje valt nettupp det Orde. Hjaa
Lukas talar Jesus tri Gongir. Fysst bed han for Fiendane sine (smf. Es.
53: 12); so talar han til den Røvaren som (hjaa Lukas) ikkje spottar
(etter dette Ordeskal Jesus „idag vera i Paradis"); sistpaa segjer han:
„Fader, i dine Hender yvigjev eg min Ånde" (smf. Salm. 31: 6); han hev
ingin Draum um, at han enno i 40 Dagar skal vera paa Jordi (Apg. 1: 3).
Johannesboki hev fire Ord. Dei tvo fysste gjeld Læresveinen Johannes
(som denne Sogo held serleg fram, til eit Vitnemaal um at han ikkje
sjølv kann vera Upphave til ho som ho no er); tridje Orde, „eg er
tyrst", er vel innkomi etter Salm 69: 22 (smf. Mt. 27: 48); sistpaa
segjer Jesus: „det er fullenda"; han synest ikkje hugse Faderen i si
siste Stund. Av alle dei 7 eller 8 „Ordi paa Krossen" er der berre eitt
som finst i so mykje som tvo av Sogune (Mt. 27: 46 og Mk. 15: 34).

Ingin Stad i den fire Gongir fortalde Li-dingssogo finst der noko um at
Jesus døyr „for oss", eller „til Soning for Syndi". Han gjeng burt
„etter det Orde som er skrivi um honom" (Mt. 26: 24; Mk. 14: 21); etter
det som er fyriskipa" Lk. 22: 22; smf. Apg. 2: 23 (det er vel Es. 53: 8
som er tenkt paa hjaa dei tri fysste); av di han „hev fuliført den
Gjerningi som Faderen hev gjevi. honom aa gjera" (Joh. 17: 4); meir hev
ikkje Jesus-Sogune aa segja i Saki. Jesu eigi Meining um Krossfestingi
ser me av det han sagde til Draapsmennane sine (Lk. 22: 53): „dette er
dekons Time og den Magti som Myrkre eig." —— Midt under Rettsmorde paa
Langfredag held Jødane seg strengt til Lovi. Dei gjeng ikkje inn i
Domhuse, „so dei ikkje skulde verte ureine til Paaskemaaltidi" (Joh.
18: 28); og daa det lid mod Paaskemaals Bil, vil dei (etter
Johannesboki) hava Beini brotne paa dei kross-feste, so Kroppane ikkje
skal verte hangande Helgi yvi; „for denne Kviledagen var stor". Men
Jesus er alt daud; og hans Bein vert ikkje brotne, — „so Skrifti skulde
verte uppfyllt: der skal ikkje verte broti Bein paa honom1". Denne
Beinbrjotingi kjenner ingin av dei andre til.

Josef fraa Arimatæa vert fysste og siste Gongen nemnd i Sogo um Jesu
Gravleggjing. Han er „ein god og rettferdig Mann" (Lk. 23: 50), som
„ventar paa Gudsrike“ (Mk. 15: 43); etter Mattæus (27: 57) og Johannes
er han jamvel Læresvein, men „løynleg av Otte for Jødane" (Joh. 19:
38). Han (og etter Joh. 19: 39 Nikodemus) fær Like nedteki og gravlagt.
Det vert lagt i ei ny Grav (Mt.; Lk.; Joh.) som var uthoggi i Berge
(Mt.; Mk.; Lk.) i ein Hage nære ved (Joh.); for det var
Til-reidingsdagen mod Kvelden. At Gravi høyrde Josef sjølv til er
Mattæus aaleine um.

1 Det einaste Skrift-Orde Kyrkjebibelen her veit aa vise til er 2 Mos.
12: 46, som forbyd Israelsborni aa brjote Bein paa Paaskelambe.Han er
og aaleine um det at Øvsteprestar og Farisæingar fekk sett Vakt ved
Gravi, so Sveinane ikkje skulde „stela honom burt og segja han var
uppstadin“; like eins er han aaleine um at Øvsteprestar og Eldste etter
Uppstodo freista aa faa sett ut eit Ord um at Sveinane likevel hadde
stoli Like. Men so tidleg hev ingin tenkt paa Uppstodo; det ser me av
det som vert fortalt um Maria Magdalena og Sveinane (Mt. 28: 1; Mk.
16:1 —3, 11; Lk. 24: 1—4, 11; Joh. 20: 1 flg.) Sundagsmorgonen etter.
Men at Mistankar er komne upp mot Sveinane sidan, daa Uppstodo vart
forkynt og trudd, det er ikkje urimelegt; og det Orde som etter Mattæus
(28: 15) kom ut millom Jødane um dette hev daa etterkvart skapt dei
Sogune me no les i Mt. 27: 62—66 og 28: 12—15.— — Men Jesus fraa
Nasaret var vortin Frelsar for Folke sitt trass i alt: ved honom hev
Israel fengi ævelegt Liv i Heimssogo.Maria Magdalena, og etter dei tri
fysste eit eller fleire andre av dei Kvendi som hadde fylgt Jesus fraa
Galilæa, kjem tidleg Fysstedags (Sundags) Morgonen og vil „sjaa til
Gravi“ (Mt. 28: 1); vil „salve honom" (Mk. 16: 1), eller „kjem med
angande Urtir" (Lk. 24: 1); dei veit inkje um at Jesus skal stande upp.
I det heile veit ingin um dette; og endaa skal Jesus etter dei tri
fysste fleire Gongir ha spaatt um det (Mt. 16: 21; 17: 22; 20: 19; Mk.
9: 9; 8: 31; 10: 34; Lk. 9: 22, 44; 18: 31—331).

Um det som gjekk for seg Sundags Morgonen er Sogone ikkje samsvarande.

Etter Mattæus var det ein „stor Jordskjelv". Og „Herrens Engel" steig
ned og velte Steinen fraa Gravi og sette seg paa ’n; og til Kvendi (tvo
i Tale) segjer denne Engelen um Jesus:

1 Johannesboki hev berre ein Spaadom um Uppstödo (2: 19), og den er
uklaar som Spaadomar skal vera, so den kunde Sveinane ha høyrt og ikkje
skyna.han er uppstadin; han gjeng fyri dekon til Ga-lilæa. Kvendi
gjeng, ottefulle og glade; møter so Jesus, som tek upp att det Engelen
hev sagt; nokon Stad i Galilæa der dei skal finne ’n nemner ikkje han
heller. Dei elleve gjeng til Galilæa, „til det Berge som Jesus hadde
fyri-sagt deim"1; „og daa dei saag honom, tilbad dei honom; men sume
tvila“ (28: 17). Jesus gjev deim Fyrisegnir um Daapen i Ord som er fraa
sein Tid2; dermed ender Mattæusboki.

Hjaa Markus (16: 1 flg.) er Steinen burt-velt, daa Kvendi (tri i Tale)
kjem; det er ikkje nemnt nokon Jordskjelv. Inne i Gravi ser Kvendi „ein
ung Mann i kvit Klædnad"; han segjer det Engelen sagde hjaa Mattæus (og
nemner dertil Peter; Markus var Peter-Svein). Kvendi flyr i Otte fraa
Gravi og „sagde ingin noko; for dei var rædde" (V. 8). Ei ny Sogu tek
til V. 9: Jesus viser seg for Maria Magdalena aaleine, men segjer ikkje
noko; ho kunn-gjer (trass V. 8) Syni for Sveinane; desse „trur det
ikkje"; det som Jesus skal ha sagt deim um Galilæa-Møte veit dei inkje
um. Endaa ei ny Sogu, V. 12—13, fortél, at tvo Sveinar hev

1 Bibelutgjevarane viser til Mt. 26: 32; men der er inkje Berg nemnt.

2 Apostelgjerningar kjenner til ein Daap iJesuNamn; men Mt. 28: 19
talar um ein Daap i Namne til Faderen, Sonen og den heilage Ånde.set
den uppstadne („i ein annan Skapnad“) paa ein Veg; ikkje desse heller
vert trudde. So kjem i V. 14 den fysste Sogo um at alle 11 fær sjaa
Jesus; sidan er ikkje Galilæamøte nemnt. Jesus „lasta deim for deira
Vantru og hårde Hjarto, at dei ikkje hadde trutt deim som hadde set
honom uppstadin"; so sender han deim ut „i all Verdi“ til aa „forkynne
Evangelie for all Skapningen", og segjer Ord fraa ei seinare Tid um
Tru, Daap, Fordøming. Fleire og fleire Sogur, fraa seinare og seinare
Tid, er her sette laust innaat kvarandre etterkvart som dei hev vorti
aalment trudde.

Hjaa Lukas (24: 1 flg.), der fleire Kvende er med ved Gravi (V. 10), er
like eins Steinen burtvelt. Tvo „Mennar i skinande Klæde" segjer fraa
um Uppstödo; Jesus viser seg ikkje. Noko Møte i Galilæa vert ikkje
nemnt; Jesus skal i Galilæa berre ha spaatt um Uppstödo. Og Kvendi »kom
Ordi hans i Flug“. Men Svei-nane kjem ikkje i Hug desse merkelege Ordi.
Og dei trur ikkje det Kvendi fortél. Det um Uppstödo „tykkest deim vera
laus Tale"; ikkje hjaa Lukas heller hev Sveinane høyrt Jesus spaa um
Uppstödo si. Men Peter „stod upp og sprang til Gravi"; der ser han
Linklædi. Desse vert nemnde her, til Trygd, vel, mot den Tanken som
etterkvart vil vera komin upp (og som vel hev fengi inn det vesle Orde
„si"i Mt. 27: 60): at Josef fraa Arimatæa hev flutt Like1.

Meir enn Lik-Klædi ser Peter ikkje; og han „gjekk heim atter og undra
seg yvi det som hadde hendt“. Sogo fraa Markusboki um dei tvo Sveinane
paa Vegen kjem her att noko meir utførd (Emmaus-Møte); her syner Jesus
seg fysste Gongen hjaa Lukas (som ikkje læt Maria Magdalena hava noko
Syn ved Gravi). Daa dei tvo Sveinane kjem og fortél um Møte sitt med
„Herren" til dei elleve, er desse og komne til Trui; korleis dette hev
gjengi til er ikkje fortalt. Men dei vitnar med heil Hug: „Her-

ren er visseleg uppstadin, og er sedd av Simon." Dette at Peter skal ha
set den uppstadne er hjaa Lukas ikkje fortalt; det maa daa seinare vera
innført fraa 1 Kor. 15: 5, der Paulus hev „mot-teki" det. Sogo fraa
Emmaus vert med ein Gong trudd hjaa Lukas (smf. Mk. 16: 13). Og trast
etter „stod Jesus sjølv midt imillom deim"; og daa dei „endaa ikkje
trudde for Giede" (V. 41; „dei trudde dei saag ein

1 Josef var fraa „den jødiske By Arimatæa" (Lk. 23: 51) og ikkje fraa
Jerusalem; i alle Tilfelle var han ein velvyrd Mann (etter Mk. og Lk.
jamvel „Raadsherre" eller „Raadsmann") og hev ikkje havt Gravir for seg
og sine paa ein Rettarstad. Men Fredags Kveldingi hev det ikkje vori
Tid til aa. føre Like til den rette Gravstaden; han hev lagt det inn i
ei Grav han hev funni tom, og ført det burt straks den strengaste Helgi
var til Endes.Ande", V. 37), so ét han „eit Stykke steikt Fisk og ei
Honningkake for Augo paa deim". Syne legg i stutte Ord fram Pauluslæra
um Lidingi og Uppstödo og Forlating for Syndine „i hans Namn“ — det
stend „hans" og ikkje „mitt" —; og byd deim vera stille i Jerusalem til
dess dei „vert iklædde Kraft fraa det høge".

Sogune um Uppstödo hev vaksi etterkvart; Johannesboki hev dei fleste.
Og det endaa Jesus hjaa Johannes (13: 31 — 16: 33) tok so serskilt vel
Avskil med Sveinane fyri Lidingi, og ikkje nemnde eit Ord um aa stande
upp.

I Johannesboki kjem Maria Magdalena til Gravi „medan det endaa var
myrkt"; ho er her aaleine. Korkje Englar eller kvitklædde Mennar vert
nemnde; men Steinen er „tekin burt ifraa Gravi". Det Jesus skal ha
spaatt um Uppstödo hev Maria ikkje meir Fyrisviv um her enn hjaa dei
andre; ho spring til Peter (og til „den Læresveinen som Jesus elska")
og segjer at „dei hev teki Herren burt fraa Gravi, og me (?) veit ikkje
kvar dei hev lagt honom". Dei tvo Sveinane gjeng daa til Gravi; „den
andre" kjem fysst, og ser fysst Linklædi; Jesus viser seg ikkje. Peter
gjeng inn i Gravi (her fær han vera fysst); i Gravi ser han Linklædi,
som det her vert lagt serskilt vel Merke til; Soguskrivaren (eller
-Rettaren) fortél endaa at Sveiteduken „laag burtsveipt ein Stad for
segsjølv“ ; han hev ikkje komi til aa tenkje paa kor rart det maatte
sjaa ut, at den uppstadne skulde ha gjort seg so mykje fyri med
Lik-Klædi. „Den andre" kjem sist inn i Gravi; men han er den fysste som
„saag og trudde" (kva han saag og kva han trudde er ikkje nemnt);
„for", legg Forteljaren til med sin serskilde Provføringskunst, “dei
skyna endaa ikkje Skrifti, at han skulde stande upp fraa dei daude".
Berre Skrifti vert her nemnt, og ikkje det som Jesus skal ha „sagt i
Galilæa"; nokor Tilvis-ning til det gamle Testamente um Uppstodo hev
Kyrkjebibelen ikkje.

Læresveinane gjeng. Men Maria Magdalena glytter inn i Gravi og ser der
„tvo Eng-lar i kvite Klæde", som maa vera komne nett som Sveinane gjekk
ut or Gravi. Desse Eng-lane hev elles ikkje stort aa gjera. Dei spyrr
kvi ho græt; daa ho hev svara paa det, snur ho seg og ser ein som ho
tek for Hagemeistaren; og Englane vert ikkje nemnde meir. Den
mis-kjende Hagemeistaren segjer upp att det som Englane hev sagt og
legg til: kven leitar du etter? Ho svarar paa det; han segjer „Maria";
daa „vende ho seg og sagde til honom: Rab-

bunildet er utlagt Meistar." Meistaren forbyd henne aa røre ved seg
(motsett Lk. 24: 39 og Joh. 20: 27), og gjev for dette ein merkeleg
Grunn: „eg er enno ikkje farin upp til Fadermin." Men ho skal segja
„Brørane hans“, at han „fer upp til min Fader og dekons Fader, min Gud
og dekons Gud.“

Maria fortél Sveinane at ho hev „set Herren". Um dei trudde vert ikkje
serskilt sagt; men for Peter og Johannes vil det ha vori rart aa høyre
det ho fortalde. Sidan, og det tvo Gongir, viser Jesus seg for Sveinane
daa dei sit inne um Kvelden for stengde Dørir; fyrste Gongen „andar han
paa deirn" og se-gjer: „tak imot den heilage Ande“ (Forteljaren hev
ikkje visst um Kvitsunhelgi); Sveinane fær og her den Magti til aa
forlata Syndir som dei etter Mattæus hev fengi fyrr (Mt. 16: 19; 18:
18), men som ikkje er nemd hjaa Markus og Lukas. Ved det andre Møte fær
Tomas Tvilling serskilt sjaa og kjenne Saari i Hendane og i Sida; i si
store Forundring ropar han: „min Herre og min Gud;“ dette Rope klingar
so lite israelitiskt, at det — saman med heile Sogo — vert eit
Vitnemaal meir um at Jo-hannesboki er fraa sein Tid. Ho endar med
Stykke 20; sidan hev det vorti lagt til eit Stykke um eit Møte millom
Jesus og Sveinane, som skal vera komi i Stand i Galilæa likevel; Emne i
denne Sogo er Spursmaale um kven som er størst: Peter eller Johannes.

I Apostelgjerningar syner Jesus seg i 40 Dagar (smf. Mk. 1: 13; 40
Dagar er ei ser-

8 — Garborg.skilt heilag Tid fraa Gamletestamente) og talar med
Sveinane „um det som høyrer til Guds Rike"; noko nytt synest han elles
ikkje hava sagt. Det siste Vitne um Uppstödo er Paulus, som etter 1
Kor. 15: 4—6 hev „mot-teki“, at Jesus er „uppreist tridje Dagen efter
Skriftine", og at han „vart sédd av Kefas“, „deretter av dei 12“ (11
vel?), so „av meir enn 500 Brørar paa ein Gong", so „av Jakob, og
deretter av alle Apostlane"; Sogune hadde i det heile ikkje fest seg
enno.

*

At Trui paa Uppstödo kom upp er ikkje vandt aa skyna.

Etter det alt-umstøytande Golgata-Hende galdt det bera eller breste for
Jesus-Sveinane. Det galdt den høgste og dyraste Livsens Von, for deim
sjølve, for Folke deira, for Menne-skja. 1 slike Stundir kann jamvel
dei klokaste koma ut for meir enn dei sidan skynar.

Me maa dertil hugse, at det i dei Tidine var mindre klaar Skilnad paa
mogelegt og umogelegt enn det for oss er. Naturlovir i vaar Meining av
Orde var ukjende; Magtir som elska, hata, vilde, ynskte paa Lag som me,
styrde Verdi; galdt det paa, var alt mogelegt. Naar den øvste Magti
baud — og ho baud naar det i Aalvor turvtest —, var detikkje meir
utenkjande at ein daud vakna enn det elles er at ein dvaleslegin eller
svevnbundin kjem til seg att.

Ja det hev for Sveinane vori lettare aa tru at Messias kunde stande upp
fraa dei daude enn aa tru at han kunde døy. Og her galdt det meir enn
det elles nokon Gong i Verdi kunde gjelde. Var Jesus daud, so var
Messias-Voni sløkkt; Heidningane vilde traakke Israel heilt under seg,
og med Israel Verdi. Djevelen vilde ha vunne; Gudsrike var for all Tid
øydt. Men livde Messias trass i Dauden — og naar det kom til Stykke
kunde han ikkje i vanleg Meining vera daud —; var det so, at Dauden paa
gaatefull Maate høyrde med til Messias-verke men ikkje kunde haide
Messias sjølv fast, — daa vilde alle Vonir ny-vakne.

Han var ikkje daud; han kunde ikkje vera daud. Den store Meistaren, som
ung og sterk hadde haldi Kveldverd med deim for eit Par Dagar sidan,
han hev aldri kunna paa vanleg Maate døy; Uppstödu-Tanken hev vakna
fyrr nokon vaaga aa nemne ’n. Og til Sveinane er han komin som ei
Livsens Redning, von-brotne og raadlause som dei der gjekk, med inkje
Menneskje1 og knapt lenger nokon Gud

1 Korkje Nikodemus eller Josef fraa Arimatæa er nemnd i denne Tid.

Josef fraa Arimatæa hev vel, etter som me kannaa haide seg til; hjaa
deim hev Tanken vunni Magt, so snart han var uppkomin.

Det hev ikkje vori lett aa vaage det fysste Sprange: tru, og
vedkjennast ei slik Tru; sett i Ord vart ho so reint for vaagleg og
urime-leg. Og lite var der aa haide seg til. Maria Magdalena, kva var
vel det; sjau vonde Andar var drivne or henne; dei kunde vera farne i
henne att. Eller ho kunde ha set Skrymt. Men sjølve den livande Messias
var det dei maatte hava. Han laut vel fraa deim att for eit Bil; han
skulde samle alle Himil-Magtine til den siste Striden, og det var visst
ikkje paa ein Dag gjort; men herre dei visste at han livde, at han
ikkje var bundin i Naaheimen, — dei vilde sjølve vakne til nytt Liv.

Og so sterkt vart Krave i deim, at Mode til Vedkjenning kom. Eit Par av
Sveinane hev raaka ein Mann som tala soleis at dei kom til aa minnast
Meistaren; og denne Mannen, hankom ifraa deim att so forunderleg braadt
... det hev vori Meistaren. Naar dei rett skal tenkje seg um, so var
han lik Jesus; so lik Jesus

tenkje, visst Samanhenge med at Steinen var burtvelt fraa Golgata-gravi
den Sundagsmorgonen. Og daa han sidan fekk høyre at Messias skulde vera
uppstadin, hev han ikkje havt Hjarta til aa segja Sanningi, av dei han
skyna kor mykje det her for Jesu Sveinar galdt? Ja Trui paa den
uppstadne Messias kunde verte til Frelse for sjølve Israel, hev han
tenkt?som ventande kunde vera naar han nett var uppstadin fraa dei
daude. Det hev vori Jesus. „Vart ikkje vaare Hjarto brennande i oss,
daa han tala til oss paa Vegen og lét Skriftine upp for oss?“ — Dei
vaagar seg til aa fortelja det . . .

Mykje var der ikkje aa haide seg til. Men no viser det seg, at i
Grunnen hev dei alle gjengi aa vona paa dette. Det som turvtest var
berre eit trufyllt Ord. Naar det er sagt trur alle. Han er uppstadin!
Simon Petrus vit-nar um det med ein Eldhug so ingin kann veraiTvil: han
hev sjølv set Herren. Sogune og Synine veks. Sveinane vert hugheile,
sterke, varme, fær ei ny, rik, glødande Tru dei fyrr ikkje hev visst
um. Sjølve Skriftine fær ny Meining. Herrens Profetar hev set det,
visst det: han skulde døy, og han skulde stande upp. Alle vaare Vilkaar
skulde han freiste; jamvel vaar siste Fiende skulde han vinne paa; han
maatte stande upp; han er sandeleg uppstadin. Den som ikkje trur er
blind. Den som ikkje trur er dømd; utestengd; Anathema. Eit nytt Krav
er komi upp: Krave um Tru. Og den fysste Trudomssetningen er
fastslegin; Grunnsteinen er lagd til det som sidan vart Kyrkja.

Live nykveikjest. Mange Dagar er ikkje gjengne; enno sit dei helst inne
for stengdeDørir, rædde den halvframande Storbyen som luktar av
skuldlaust Blod. Men dei bed med kvarandre, og profeterar for
kvarandre; og di meir Trui sterknar, di meir kjem dei i Lag. Vonine
veks og klaarnar. No tek dei til aa skyna Meiningi: enno eit Bil skal
Sveinane arbeide for Gudsrike; enno eit Bil er Messias-Komo utdrygd;
Gud er god; enno vil han hjelpe mange av Israel inn i Messiasrike. Alt
ljosnar og fær Meining, no daa dei veit at Meistaren liver og er med
deim. Dei er jamt saman, og bed og vitnar og ordskifter um det Arbeide
som no skal taka til: den siste Freist-naden paa aa vinne Israel. Anden
er yvideim; stundom kjem han yvi deim i framifraa Maal. I serskilt
von-rike Stundir kjenner dei det tydeleg; det gjeng som Skjelvingar
gjenom Rome der dei sit (Apg. 4: 31); og Ljosblink eller
Luftstraalingar som skal kunne vera so forunderleg sterke der nede
stundom, viser seg for deim. Paulus-Sveinen Lukas fortel i Apg. 2 um ei
serskild Ande-Sending i Samanheng med Peters fysste Framtræde i
Jerusalem; daa vart, segjer han, paa ein Dag heile tri tusund
Israelitar inn-vunne i Messiasrike.

*

Jesus-Sogo hev livt og vaksi ei god Stund etter Aposteltidi; det siste
som hev funni Romi Bøkane (um elles berre i tvo av deim, og so i
Apostelgjerningar) er Fraasegni um Himilferdi.

Det hev vorti ein sjølvsagd Ting for Kyrkje-lyden, at Messias — liksom
Fyribilæte Elias — laut vera farin til Himils paa synleg Maate; skulde
han vise seg „i Himilskyom" ved Att-kömo, so laut han ha vist seg der
ved Burt-ferdi med. At Himilferdi var spaadd i Skrif-tine hev og
etterkvart vorti framfunni (Salm. 110: 1). So gjekk det med Himilferdi
som med Uppstödo: Tanken skapte Trui og Trui Sogo.

I Lukasboki (24: 51) er ho vel innkomi fysst; ho er der sagd med tri
Ord: han för upp til Himilen. Markus (16: 19) hev eitt lite Drag til
(fraa Salm. 110: 1): han sette seg ved Guds høgre Hand. I
Apostelgjerningar (1 : 9—11) kann ein segja at Himilferdi hev vorti
Sogu; der viser dei seg daa au, dei tvo kvitklædde Mennane fraa
Uppstödo i Lukasboki, og segjer det som den fysste Kyrkja so gjerne
vilde høyre: „denne Jesus, som er tekin fraa dekon til Himilen, han
skal koma atter paa same Maaten som de saag honom fara til Himils. “

❖

Det som i denne fysste Tidi var visst var, at dette var den sis te
Tidi.Tidi er nær, vert det sagt i alle Apostelbrev som kjem inn-paa
Emne; sjaa t. D. Jak. 5: 8, 9; 1 Petr. 4: 7; 1 Joh. 2: 18; 1 Kor. 10:
11; Filipp. 4: 5; 1 Tess. 4: 14—17;

Hebr. 10: 37. Og Jesus-Sveinane lengtar; hårdt er for Israelsborni
dette Heidningvelde aa haide ut. I Opinberringi vert Leng-tingi til
Skaldskap; Jesus sjølv spaar um dei Ting „som snart skal hendast";
sistpaa segjer han: „sjaa, eg kjem snart." Og Boki endar med eit Ord
som ein trygt kann segja er Svare fraa heile denne fysste Tidi: „Amen;
ja, kom Herre Jesus."

Etterkvart hev sume funni at Herren var „langdrygin med Lovnaden". Til
desse vert det sagt at det ikkje er so; Herren er berre langmodig med
oss, av di han vil at alle skal koma til Um vending. Og “dette eine maa
dé ikkje sleppe or Syne, mine kjære," legg Upp-havsmannen til 2dre
„Petersbreve" lempande til, „at ein Dag er for Herren som tusund Aar og
tusund Aar som ein Dag!"Det er dei tri fysste Sogune — dei
„synoptiske", dei kallar (av Synopsis: Yvisyn; Framstelling i
Stuttmaal) — me her i det heile hev fylgt. Desse, som er dei eldste, er
bygde paa den aalmenne jødiske Messias-Tanken fraa Jesu Tid, og gjev i
Hovuddragi best Greide paa baade Live og Læra aat Meistaren.

Den fjorde Sogo er fraa seinare Tid, liksom ho og er fraa eit anna Lag
av Folke; Bokmeistaren held seg som Farisæaren Paulus til den rabbinske
Messiaslæra. Han hev daa vel og vori skriftlærd; og der er Ting i Boki
hans som tyder paa at han hev vori ein skriftlærd fraa Aleksandria.

Soleis det at han ikkje gjeng ut fraa Messias-Spaadomane men fraa den
aleksandrinske Rab-binlæra um Logos („Orde"). Det er i det heile ein
Allheimsfrelsar meir enn ein Israels-frelsar som her er aat aa arbeide
seg fram, um elles Frelsa enno „kjem fraa Jødane" (4: 22).Han opnar
Sogo si paa ein Maate som minner um 1 Mos. 1:1. „I Upphave skapte Gud
Himilen ogjordi", stend det der; „i Upphave var Orde", og ved Orde „hev
alle Ting vorti til“, byrjar Johannesboki. Etter rabbinsk Tenkjemaate
vil dette segja: Gud, den æveleg duide, opinberrar seg gjenom sitt Ord,
vert Gud for oss i og ved Orde sitt; „Orde“ hadde meir og meir vorti ei
Opinberringsform for Gud (ikkje ein serskild „Person"). Samfør Es. 55:
11; 40: 8; Salm. 119: 89; 147: 15; Ordspr. 8: 22—36; Job 28: 12—27;
Visd. 7: 7—11: 20.

Etter atSkapningi soleis (V. 1—3) er nemnd, kiem det (V. 4—13) ei kort
Utsyn yvi Mannasogo. I (det skapande) Orde var Liv; og „Live var Ljose
aat Menrjeskjom"1. Men dette Ljose tok Myrkre i Mannheimen ikkje imot
(V. 4—5). Gud sender daa ein Mann (Døyparen) som skal „vitne um Ljose".
Og

1 Messias var etter Rabbinlæra fysst skapt. Det verte Ljos! sagde Gud;
daa fekk ikkje berre det naturlege, men og det aandelege Ljose,
Menneskjeanden, Messias, Tilvære (Rydberg S. 51—54). Messias er „den
fysstefødde av mange Brøder" (Rom. 8: 29), „den fysste-fødde av all
Skapning" (Grunnteksti segjer so, trass den norske Umsetnaden; Kol.
1:15), „Fysstningi av Guds Skapning" (Opb. 3: 14; Grunnteksti hev
arché, som tyder Upphäv berre i Meiningi Fysstning, det fysste); men
Skapning er han, og Bror til Menneskje, d. e.: Menneskje.so kjem
„Ljose" sjølv. „Han kom til sitt eigi", men „hans eigne tok ikkje imot
honom“, andre enn dei som var „fødde av Gud" (V. 6—13); Logos —
sjølvsagt ikkje Skaparorde, men den skapte „Logos" — „vart Kjøt og
budde imillom oss". Det er den djupaste aleksandrinske Rabbinarvisdomen
som her — i faae Ord, og dertil paa den uklaare Maaten som i gamle
Dagar og serleg i „Gnosis“-Tidi galdt for filosofisk — er gjord til
Grunnlag for Læra um Jesus. Naar Kyrkjelyden hev kunna tru, at slikt
som 1: 1—18 (og ymist anna) i Johannesboki var skrivi av
Galilæa-Fiskaren Johannes, so treng me ingin Lærdom til aa skyna, at
den apostoliske Tidi lyt Kyrkjelyden den Gongen ha havt eit godt Stykke
attum seg.

Det same kann me og sjaa av andre Ting. Johannes hadde t. D. ikkje
gløymt aa nemne Jakob, Bror sin, som dertil var ein av „dei tri". Og
det at Anden vert innsett til baade aa tolke og utfylle Jesu Ord, det
er alt ein heiltupp katolsk Tanke.

Mindre kjend er Bokmeistaren i Jødeland og enn ventande skulde vera av
ein Jesus-Svein. Han kjenner lite til Folke. Jamvel dei førande i
Folke, Skriftlærde og Farisæingar, nemner han sjeldan. Han talar helst
um,Jødane“, eit Namn som dei andre ikkje hev uppe utan i Lidingssogo,
der Pilatus og Hér-mennane brukar det helst paa Spott. Og Bok-meistaren
bryr seg lite um „Jødane". Han synest jamvel vilja gjeva Samaritanane
Rom fyri deim (4: 7—42); det hadde ingin Jøde fraa Jesu Tid funni paa.
(Smf. Mt. 10: 5; Lk. 9: 52, 53). Og Jesus sjølv er i denne Sogo ofte
som han var burtbytt. Hjaa dei tri fysste er han djup utan Stræv og daa
dertil klaar; her strævar han med aa vera djup og vert helst uklaar.
Hjaa dei tri fysste held han seg til Moses og Profetane; her talar han
um Faderen og Sonen og kjem med so mykje rabbinsk Halvfilosofi, at um
ein ikkje vil segja som „Jødane" at han er forgjord („hev Djevelen",
stend det i Grunnteksti 7: 20), so skynar ein Sveinane stundom, naar
dei finn at han fører „hard Tale“ (6: 60). Jamvel naar han gjer Teikn
er han ofte ein annan enn den me kjenner fraa dei tri; han vil at Folk
skal tala um Teikni hans (9: 3; 11: 4).

Guds Rike er so vidt nemnt, men ikkje Himilrike. Bergpreika er
burtkomi. Og berre den Moses som hev „skrivi um meg“ talar Jesus her um
(5: 46). Böde um aa elske Gud vert ikkje nemnt; og Böde um aa elske
Næsten, jamvel sin Fiende, hev vorti til eit “nytt Bod“: Sveinane skal
elske „kvarandre", have Kjærleik„innbyrdes" (13: 34, 35; 15: 12, 17);
det er Sekt-Tanken som arbeider sig fram, og det heller tydeleg1.

Temple vert reinska (2: 13—16). Men i 4: 23 er den Tidi alt komi, daa
ein korkje skal tilbeda Faderen i Jerusalem eller paa Garisim. Sjølve
Messiasrike er komi burt. Jerusalem var falli, og Teikn til „dei siste
Ting“ hadde ikkje vist seg; Messias-Trui taper sitt gamle Grunnlag og
vert reint aandeleg. I Staden for „Rike" vert „Live“ forkynt, og det —
i vanlege Johannesbok-Ordlag — jamvel av Døy-paren (3: 29—36). Jesus
sjølv talar like eins Johannesbok-Maal for det meste. Han forkynner
ikkje Guds Rike lenger; han talar um “San-ningi“, eit Ord fraa den
græske Visdomslæra som Bokmeistaren hev visst vilde hava god Klang for
halvgræske Jødar og for Hellenar. Um seg sjølv talar Jesus mest i 3die
Person: „Sonen“; me ser av dette, at den som her skriv legg sine eigne
Tankar fram. Og Sonen er fysst og fremst „den som vitnar um seg sjølv"
(8: 18; smf. 5: 31); han trættast med Jødane um sin eigin Metafysik, so
ein reint gløymer at dette skulde vera Profeten fraa Nasaret.
Bokmeistaren hev elles hugsa so mykje, at han ikkje læt Jesus bruka Ord
fraa

1 Smf. 17: 9, der han ikkje bed for Verdi, men berre for „deim som du"
(Faderen) „hev gjevi meg".det aleksandrinske Visdomsmaale sjølv; naar
han daa skal upp i Logos-Høgdine, vert det ikkje onnor Raad enn aa lata
’n tala i Gaate-maal. „Ego eimi“ (eg er1), segjer Jesus; og dette
skynar ikkje „Jødane“.

Med alt dette hev det vori Meiningi aa faa med so mykje av den Jesus
som Johannes forkynte, at Boki etterTenkjemaaten i dei Tidir kunde faa
Rett til aa føre Johannes-Namne. Og ymist er komi med som maa vera
etter Apostelen. Men det og er ofte uppblanda med Tankar fraa seinare
Tid.

Jesus er „Messias, det er utlagt Kristus“ (1: 42; 3: 28; 4: 25, 26).
Han kallar seg Menneskjesonen, og Menneskje (8: 40); han vert og ein
Stad kalia Jøde (4: 9). Det er Faderen som hev sendt honom (7: 29 o.
fl. St.). Han talar ikkje av seg sjølv, men segjer det Faderen hev bodi
honom aa segja (12: 49 o. fl. St); dette turvte han elles hjaa dei tri
fysste ikkje haide serskilt fram. Til „den einaste sanne Gud“ bed han
(17: 3). Han er Josefs Son fraa Nasaret (1 : 46; 6: 42) og hev
kjøtelege Brørar (7: 5). Han vert jamvel etter den gamle Messiaslæra
kalia Guds Son (9: 35, 37; 10: 36) og Israels Konge (1:

1 Det læt seg umsetja som i Testamente med: „eg er han.“50); dette
høyrer til dei tydelege Minni fraa Johannes-Tidi.

Um Fyri-Tilvære sitt vitnar Jesus sjølv (8: 58; 17: 24). Nemningi „
Sonen som han mest brukar — Sonen framifraa — inneheld, at han er den
„fysst fødde“ (Hebr. 1: 6), d. e. den fysst skapte, eller den
„einborne" (Joh. 1: 14 o. fl. St.), d. e. den fysst og serskilt skapte.
Rabbinarvisdomen lika aa føre Messias so nære upp til Gud som komande
var for jamvel det heilt fullkomne Menneskje; og Johannes-boki fylgjer
langt med her. Faderen er nok „større enn eg“ (14: 28), liksom han er
„større enn alle" (10: 29). Men i Samanheng med dette siste Orde læt
Bokmeistaren Jesus segja: „eg og Faderen me er eitt." D. e.: i Vilje er
Messias eitt med Faderen, vil heilt ut Faderens Vilje. Men me er komne
eit godt Stykke burt fraa den Jesus som ikkje vilde vera kalla so mykje
som god dessmeir, so han ikkje skulde koma Faderen for nære (Mt. 19:
17). Og um det vert sagt at Sonen ingin Ting kann gjera av seg sjølv
(5: 19), so vert det strakst lagt til: „dei Ting som han ser Faderen
gjera, dei same gjer Sonen like eins". Faderen hev og „gjevi Sonen
heile Domen", so at „alle skal ære Sonen som dei ærer Faderen." Det er
daa rimelegt at Sveinane helst vert berre „Venine" hans (15: 13, 15),
um Brodertankenelles ikke er gløymd (20: 17); Jesus er Guds Son paa ein
serskild Maate. Vel er det Faderen som hev gjevi honom denne serskilde
Høgdi, „gjevi honom aa hava Liv i s eg sjølv" (det stend so; 5: 26);
men „Liv i seg sjølv" hev han; Menneskje i vanleg Meining er han ikkje.

Bokmeistaren hev stundom sjølv havt ei Kjenning av at han her gjekk
langt; han læt daa Jesus koma med Ord som skal hindre Mistydingar.
„Jødane" — som hjaa dei tri fysste held det for Gudsspott herre at ein
Ga-lilæar vil vera Messias (Mt. 26: 63—65; Mk. 14: 61—63; Lk. 22:
67—71) — trur i Johan-nesboki at Galilæaren vil vera Gud, eller daa
gjera seg „lik Gud“ (5: 18; 10: 33); i Jesu Tid kunde ein slik Tanke
aldri vera uppkomin. Men i Johannesboki vert baade Skuldingi og eit
Svar fraa Jesus uppsett. Jesus viser til Salme 82, der det (V. 6)
stend: „eg hev sagt: dé er Gudar1." Og han legg till: „kaliar Skrifti
deim Gudar som Guds Ord kom til — og Skrifti kann ikkje verte ugild —,
segjer dé daa til den som Faderen hev helga og sendt til Verdi: du
spottar Gud, av di eg sagde: eg er Guds Son?" Men med Johannesboki kann
me endaa

1 Fysste Verse tyder: „Gudstendi Guds Forsamling

og dømer midt imillom Gudane." Kongar og store Herrer vart ofte kalla
Gudar i gamal Tid.segja at det fysste Stige er gjort paa Vegen til
Nikæa.

So lengi dei jødekristne var Magti i Kyr-kja var elles den Vegen
stengd. Og i den seine og lite læreklaare Tidi daa Johannesboki kom
fram hev ho med alle sine nye Tankar og Ord vorti vel fagna. Serleg
hevjohannes-Sveinane vori glade i ho, av di ho gjorde Johannes — som
etter deira Meining var for lite baade kjend og vyrd i mange Kyrkjelag
— til „den Læresveinen som Jesus elska“; og dei hev haldi ho uppe, um
dei so ikkje skyna alt i ho. Og dei Kyrkjefolki, som var meir eller
mindre tekne av gnostisk-kristelege Lærestrøym-ingar — det var ikkje
faae slike i dei Tidom — dei hev med Giede set ei Bok som viste Samhug
med Logoslæra, vinne fram under sjølve Johannes Apostels Namn.

Men dei Paulus-(og Peter-)kristne hev lika Boki for det Krave paa Tru
ho bar fram so hugheilt. Aldri hadde Trui vori gjort so heilt ut til
Livsvilkaar som i Johannesboki. Guds Gjerning var ikkje lenger aa haide
Bodi; „Guds Gjerning" var aa „tru paa den som han sende" (6: 29 o. fl.
St.); Jesus krev og Tru paa seg sjølv (11: 25; 9, 35). Den som trudde
hadde med ein Gong æoniskt Liv og kom ikkje til Doms; denne Læra vert i
Johannesboki lagd Jesus i Munnen Gong paa Gong (3: 18; 5: 24; 8: 24;

9 — Garborg.11: 25 o. fl. St.1), trass i det han held fram so sterkt um
Lovi og Guds Vilje hjaa dei tri fysste.

Læra um Jesu Gjerning paa Jordi er lite klaar i Johannesboki. Det ser
stundom ut som Pauluslæra um Frelsa vil fram; Jesus skal „døy for
Folke" (11: 50); han er send til aa „frelse Verdi" (3: 17; 12: 472);
det vert og sagt at han „set sitt Liv til for Sauine" (um ein daa kann
tala um aa „setja til" eit Liv som ein „hev Magt til aa taka att"; 10:
11, 18); sjølve Krossen er paa ein Maate reist (3: 14: 12: 32). Men i
17: 9 hev Johannesboki gløymt Tanken um aa frelse Verdi; Pauluslæra
kunde ikkje vinne fram i ei Bok der Logos-Tanken raadde.

_ *

Jesus-Sveinane var ikkje kalia til aa skrive; i dei Tidom var det ikkje
vanlegt at Folk kunde skrive heller; og græskt Maal hev vel knapt andre
enn Tollmannen Levi (Mattæus) vori inne i.

1 Sjølve Joh. 5: 29 misser si Meining, naar dei som trur „ikkje kjem
til Doms".

2 I 9: 39 segjer elles Jesus: „til Dom er eg komin

til denne Verdi"; men i 12: 47 er han „ikkje dertil komin at han
skal-døme Verdi; det Orde han hev tala" er det som paa den ytterste
Dagen skal døme deim som ikkje trur (smf. 8: 24).Men Apostlane fekk
snart baade skrivekun-nige og græskt-kunnige Mennar — Markus, Lukas o.
fl. — med i Lagi sine. Og Skrive-hjelp hev dei bruka som anna Folk, um
dei so var skriveføre; det ser me hjaa Paulus. Han hadde lært
Skrivekunsti. Men Apostlar kunde ikkje sitja Tidi si burt med slikt.
Hen-der det ein Gong at Paulus skriv nokre Ord sistpaa i eit Brev, so
nemner han dette som noko framifraa; „sjaa kor store Bokstaver eg skriv
med til dekon med mi eigi Hand,“ stend det t. D. i Slutten av
Galatarbreve (6: li1).

Me hev Brev berre etter fire av Jesus-Sveinane. Jakob, Peter ogjudas
hev eitt kvar2, og Johannes tri. Baade Peter og Johannes viser seg i
desse Brevi aa vera sterkt tekne av dei Synsmaatane som kom upp etter
Gol-gata-Hende; dei skriv um Frelsa, Atterløysningi, Soningi, Biode som
reinsar oss fraa all Synd,

1 Underskrift vart ikkje bruka; Namne paa Brevskrivaren vart nemnt
fysst i Breve, og til Underskrift vart sett eit Merke (2 Tess. 3: 17).
Me hev her ein av Grunnane til at det ofte er so vandt aa avgjera um
eit Brev i Røyndi er fraa den det hev fengi Namn etter.

2 Det „2dre Peterbreve" kann ikkje vera fraa Peter. Det fortél t. D. um
„Forklaaringi paa Berge“; men den hev Peter ikkje visst um meir enn
Jakob og Johannes. Hadde han kjent til eit slikt Ovhende, so hadde han
ikkje gløymt aa nemne det, naar han tala til Folke i
Apostelgjerningar.so for den Skuld kunde dei vera Paulus-Sveinar. Jakob
og Judas held seg strengare til Jesu Tankar (Jakob synest endaa aa
arbeide imot dei nye Lærdomane om Trui; sjaa 2: 8—26); dei hev vel vori
noko meir tungnæme, desse tvo. —

— Paulus (og hans Sveinar) med sine 13 eller 14 Brev — Hebræarbreve
høyrer etter Innhalde fullt so mykje Paulus til som sume av dei andre —
fyller halve Ny testamente. Det var daa og Paulus som — med noko Hjelp
fraa Johannesboki1 — skulde byggje Kyrkja.

Han var Farisæar og vart so verande (Apg. 24: 14—15; Filip. 3: 5), um
han i sitt Syn paa Moselovi stod kristelegt fri. Jesus hev han ikkje
kjent; og av Apostlane vil han ikkje hava lært noko. Den Kristindomen
han forkynner hev han fengi „ved Opinberring av Jesus Kristus" (Gal. 1:
12; smf. 1 Kor. 11: 23; 15: 3; 2 Kor. 12: 1—7; Ef. 3: 3); „mitt
Evangelium" kaliar han det daa au stundom (Rom. 2: 16; 16: 25; 2 Tim.
2: 8; smf. 1 Kor. 15: 1—2).

1 Meistaren for Johannesboki kann ikkje hava kjent til Pauluslæra.
Skilnaden er for stor: i Johannesboki er Jesu Gjerning fullførd fyri
Lidingi (17: 4); hjaa Paulus er det Lidingi som er Jesu Gjerning. Men
Pauluskyrkja vaks seg so sterk, at sistpaa kunde ho taka med baade
Johannes-Tankane og ymist anna, og vart endaa verande
Pauluskyrkja.Etter Damaskusdagen gjekk han ikkje til Apostlane i
Jerusalem, men til Arabia (Gal. 1: 171); han turvte ikkje tala med
Apostlane; han kjende Messias-Tanken fraa dei skriftlærde. Hugvendingi
hans hev vori den, at han kom til aa setja Jesus i Samanheng med Es.
53; daa hev han fata Tanken um ein lidande Messias, og Jesus hev vorti
noko nytt for han. Til Jerusalem gjekk han ikkje fyrr tri Aar etter
Damaskushende (Gal. 1: 18); og han vilde ikkje lære noko der; han vilde
berre „verte kjend med Peter". Nokon annan av Apostlane saag han ikkje
i Jerusalem „utan Jakob, Herrens Broder", fortél hans.

Han vil stande heilt for seg sjølv. Jamvel Fraasegnir um slikt som dei
tolv maatte ha vori med i, um det var sant — som Tilski-pingi av
Brodermaaltidi (1 Kor. 11: 23) — „fær" han av „Herren". Lett aa skyna
er ikkje dette; Jesus hev ikkje paa nokon Maate vist seg misnøgd med
dei gamle Sveinane sine. Snarare synest desse hava Meistaren med seg

1 Apostelgjerningar (som fortél Hugvendingssogo hans 3 Gongir: 9: 3
flg., 22: 6—16; 26: 12—18) hev inkje um dette; der vert det fortalt um
Paulus i Jerusalem like etter Damaskus-Sogo, og det tvo Gongir: 9: 26
og 22: 17; paa den sist nemnde Staden er det Paulus sjølv som fortél (i
ei Tale).

2 Den Bror til Jesus som het Jakob (Mt 13: 55) var ikkje med millom
Sveinane (Joh. 7: 5; smf. Apg. 1: 14).i alt (smf. Apg. 10: 9—16, der
Peter endaa fær Opinberring um Frelse for Heidningar). Men Paulus er
serskilt utvald. Og serskilt utvald til Heidningapostel (Gal. 1: 16).
Visst er det og, at Heidningapostel vart han.

Det Evangelie han kallar sitt — Evangelie um „Guds Naade", som hev
falli Heidningane lettare aa skyna enn Jesu Fagnadböd um Guds Rike,
endaa Kyrkja sidan laut stelle noko paa Paulus-Evangelie med —
forkynner han i 14 Aar, fyrr han raadfører seg med dei andre Apostlane
um det. Og jamvel daa maa det ei „Opinberring" til, fyrr han vinn seg
yvi til aa leggje det fram for deim, d. e. for dei av Apostlane som
„galdt for aa vera noko; kor store dei var kjem ikkje meg ved", skriv
han (Gal. 2: 2, 6).

Men „Evangelie hans" stod Prøva godt. „Dei som galdt for aa vera
Hovudstolpar, Jakob og Kefas og Johannes" — dei tvo namn-gjetnaste er
nemnde sist, og serleg er Peter stukkin vel burt —, dei „saag", fortél
han, „at Evangelie for dei u-umskorne var yvilati til meg, liksom for
dei umskorne til Peter" (smf. Apg. 10: 1 flg.); og „dei lagde ingin
Ting attaat". Um Paulus hev haldi Serdrage i „sitt" Evangelium noko
sterkt fram den Gongen nemner han ikkje; men den Tolkingi av
Krossdauden som er Grunnen i Læra hanshev knapt vori Apostlane imot1.
Um ho ikkje var uppkomi i den fysste Tidi (Apg. 2: 14— 36; 3: 12—26; 4:
24—30; 7: 52, 53); so hev det ikkje vori lengi fyrr ho hev vunni seg
upp; i Apg. 13: 39 legg Paulus i Antiokia fram Læra um
„Rettferdiggjeringi" ved Kristus og vert ikkje motsagd, — ikkje av
Bokmeistaren (Lukas) heller. Etter Gal. 2: 9 gjeng daa Apostlane med
paa at Paulus tek Heidningane paa seg.

Det hev pint Paulus at han var komin so seint med, og at han ikkje
hadde kjent Mei-staren (smf. 1 Kor. 15: 8, 9). Han kallar seg og „den
aira ringaste av alle deiheilage" (Ef. 3: 8; 1 Kor. 15: 9). Men „mindre
Mann enn dei ovstore Apostlane" vil han ikkje vera (2 Kor. 11: 5; 12:
11; 1 Kor. 15: 10); i Antiokia hev han endaa sagt Peter imot „beint upp
i opne Augo" (Gal 2: 11, 12). For um Apostlane høyrde Jesus daa han var
paa Jordi, so hev Paulus Opinberringar fraa Kristus i Himilen (2 Kor.
12: 1—7; Gal. 1 : 12). Og daa talar „Herren" til Paulus som han var den
einaste Apostelen (sjaa t. D. Apg. 26: 15—18, der Paulus elles læt
Jesus segja meir enn rett skulde vera etter

1 Jakob fraarekna (um ein so vil tru at Paulus hev vori so lempeleg, at
Jakob etter 2: 22, 24 i Breve sitt kunde ha fylgt ’n); etter Apg. 12: 2
var Sebedæus-Sonen Jakob drepin fyrr dette Møte vart haldi (Gal. 2: 10;
Tilvisn).Apg. 9: 61). Naar Paulus kjem med Lærdomar som han sjølv ved
serskild Opinberring hev „fengi“ (som den at Kristus døydde for
Syndarar, 1 Kor. 15: 3, eller den at Kristus „gav seg sjølv til
Løysepening for alle“, 1 Tim. 2: 6, 7), so vil han vera likso mykje aa
tru som Jesus; og er det noko han segjer utan Opinberring, so er det
ikkje altid han skil ut: dette segjer berre eg; han talar stundom
heilt-upp i Messiastone: „sjaa, eg, Paulus, segjer dekon . . .“ (Gal 5:
2). Ja han er med i

sjølve Soningsverke, „utfyller i sitt Kjøt det som vantar i Kristi
Trengslur", og hjelper til med aa „fuliføre Guds Ord" (Kol. 1: 24, 25).
Han set seg jamvel upp til Mynster: „det som dé hev set hjaa meg, gjer
dette!" (Filipp. 4: 9); og Timötevs vert prist av di han hev
„etter-fylgt mi Lære, mi Ferd, mitt Hugmaal, mi Tru, mitt Langmod, min
Kjærleik, mitt Töl-mode" (2 Tim. 3: 102).

Paulus hev vori ein gaaverik Mann. I dei fysste Kyrkjetidir var han
endaa sume Stadir sett jamhøgt med Jesus3; og hjaa oss er han

1 Etter Apg. 26: 17 sender Jesus sjølv Paulus til Heidningane i
Damaskus-Syni; ja han talar um Heilag-gjering „ved Trui paa meg" plent
etter Pauluslæra (V. 18).

2 Ikkje alle trur at desse tri sist nemnde Brevi er fraa Paulus; men
Kyrkja trur det.

des N. Test." II.mest komin i Staden for honom. Men han hev vori tyngd
av Lovi. So var det med Fa-risæarane ofte, av di dei tok ho utvertes,
som eit Herre-Bod meir enn som faderleg Rettlei-ding. Og daa kann Lovi
berre vera god til eitt: til aa „gjera Syndi livande", vekkje
„Synd-Vedkjenning". „Eg kjende ikkje Lysti, um Lovi ikkje hadde sagt:
du skal ikkje lyste!" segjer Paulus (Rom. 7: 7). Paa ein Maate som er
svært lett aa misstyde lærer han daa, at „det aa vilja stend i mi Magt,
men aa ut-føre det gode vinn eg ikkje" (7: 18 flg.1). Og so hev han
„mot-teki", at „ Kristus døydde for oss" (1 Tess. 5: 10; 1 Tim. 2: 6 o.
fl. St.), og at me vert „retfærdiggjorde", fær „Soning" ved honom naar
me trur (Rom 5: 11 o. Tilv.). „Som ein Løyndom" talar han „Guds Visdom
den duide" (1 Kor. 2: 6—8); Jesus Kristus og honom krossfest er det
einaste han vil vita um.

Her og der, mest i dei etter-paulinske Brevi, spøkjer den Offertanken
som sidan vart Kyr-kjelære. Ender og Gong fær me i det heile ei Minning
um at Jesus-Fylgjarane er aat aa skipast til Sekt; „lat oss gjera det
gode mot alle", stend det i Gal. 6: 10, „men mest mot Brøderne i Trui";
sjaa og 2 Kor. 6: 14—17. Og Vilkaare for aa koma med i Sekti er Tru;

1 Kyrkja hev sidan gjenomført Tanken so: det stend ikkje i vaar Magt
korkje aa vilja eller aa ut-rette.dei som trur er, ved Trui, Guds Born
(Gal. 3: 26; 5: 5, 6). Heilt klaart vert Samhøve millom Tru og
Gjerningar ikkje heller; sjaa den vridne Tankeføringi i Rom. 3 og 6 (V.
15—23).

Men at Paulus ikke hev livt paa den kyr-kjelege Offerlæra ser me av
Rom. 6: 1—U o. fl. St. Han forkynner nok Tru (um Trui elles „ikkje er
kvar Manns Sak", 2 Tess. 3: 2). Men um ein hev Tru, so skal ein hava ho
„hjaa seg sjølv for Gud“ (Rom. 14, 22); i Live er det Kjærleiken det
spyrst etter. „Um eg hev all Tru, so at eg kann flytja Berg, men hev
ikkje Kjærleik, so er eg ingin Ting", se-gjer Paulus; „dei vert verande
desse tri: Tru, Von, Kjærleik; men størst av deim er Kjærleiken" (1
Kor. 13: 2, 13). Og Gjerningane vaare er det som skal døme oss (Rom 2:
6— 11; 8: 13; 1 Kor. 3: 8, 14; 6: 9; 2 Kor. 5: 10 o. fl. St.). Den
„Rettferd ved Lovi" som Paulus fordomer er den farisæiske
Utanpaa-Rettferd (smf. Gal. 5: 3); i sin Grunntanke gjeld Lovi som hjaa
Jesus; heile Lovi er „sa-manteki til eitt i dette Orde: du skal elske
din Næste som deg sjølv"; „Kjærleiken er Upp-fyllingi av Lovi" (Rom.
13: 8—10: Gal. 5: 14). Av Kyrkjelagi sine krev han daa med sterke Ord,
at dei ikkje. lenger skal tena Syndi, men vera Tenarar for Rettferdi
(Rom. 6: 18). Trui maa til (Rom. 10: 9, 10), men me vert dømdeetter
vaare Gjerningar; lat oss daa „reinse oss fraa all Ureinskap paa Kjøt
og Ande og fuliføre vaar Helging i Guds Age" (2 Kor. 7: 1); for liver
me etter Kjøte so skal me døy; men døyder me Likamens Gjerningar ved
Anden skal me liva. I Brev etter Brev krev han gode Gjerningar (Rom. 2:
6—11; 12: 9—21; 13: 8—10; 1 Kor. 3: 14, 15; 13: 4—7; 2 Kor. 5: 10; Gal.
5: 19—22 o. fl. St.); og det kri-stelege Livskrave samlar han i Ord som
desse: „lat ikkje det vonde yvivinne deg, men yvivinn det vonde med det
gode“; ,,bér Byrdine for kvarandre, og uppfyll soleis Kristi Lov". — —
I Messiaslæra er Paulus Rabbinar, liksom Upphavsmannen til
Johannesboki. Messias er „etter Kjøte" av Davids Ætt (Rom. 1:3; 9: 5);
men etter Anden er han „det andre Menneskje", „Herren fraa Himilen" (1
Kor. 15: 47; Ef. 4: 8—101). Han er utan Synd, men „i syndugt Kjøts
Likning" (Rom. 8: 3); hans rette Være er Anden (2 Kor. 3: 17); han er
Hovude aat Kyrkja, og Kyrkja er Likamen hans (Rom. 12: 4, 5; 1 Kor. 12:
12; Ef. 1: 22, 23). Og liksom alle Ting er „av Faderen", soleis er alle
Ting til „ved" Kristus (1 Kor.

1 Dei kristne er og „fyriaat kjende" og „fyriaat kora til aa verte
tilskipa etter Guds Sons Bilæte" (Rom. 8: 29 o. Tilv.); Paulus er
fleire Gongir inne paa den rabbinske Tanken um Fyri-Tilvære.8: 6; smf.
Joh. 1:3). I Hebræarbreve „bér han alle Ting ved sit Veldes Ord“, um
han enno ikkje er „Orde"; og han er „Avglansen av Guds Herlegdom og
Avbilæte av hans Være" (1: 3). Men i Paulusbrevi er det enno Gud som
reiste Jesus upp fraa dei daude (1 Kor. 15: 15); Messias skal og
sistpaa gjeva seg heilt inn under Gud (1 Kor. 15: 28: smf. Opb. 21: 3,
4).

:— Kyrkja hev livt paa Paulus og tøygt Soningstanken hans lenger enn
rett var. Men ved det at Paulus i dette Stykke var tøygjeleg hev han,
ettersom Tilstandi var, vorti eit Fram-gangsvilkaar. Kyrkja nytta
Paulus ut so langt som det for Heidningfolki turvtest (og noko til?);
ved dette heldt Kyrkja seg gjenom myrke Tidir uppe, og hjelpte
Heidningfolki fram-yvi, og berga Bibelen. Denne vart, med alle
Innblan-dingar, haldin so vidt rein, at Jesu Tankar k a n n vakne att,
etterkvart som Tidine ljosnar. Utan Paulus — og etter honom
Heidningkyrkja — hadde Nasaræaren etter alt detmenokann skyna, vorti
gløymd.Heidningleimen kunde ikkje tru paa Faderen.

Alt som \ar Gud var Herre; meir Herre enn jamvel dii høgste Herrane paa
Jordi. All Guddom hadle daa og større og strengare Krav, og varsterkare
og hardare i sine Refs-ingar. Vilde ån haide ein Guddom i Lag, laut ein
for det fysste liva so rimelegt som ein kunde; men srleg maatte ein
aldri gløyme dei Bioti og Bønne Guddomen hadde Hug eller Krav paa.
Serleg laut ein hugse paa dette, naar det var (en øvste og sterkaste
Guddomen ein hadde md aa gjera.

Den „Gui Fader", som Kyrkja etterkvart med Hjelp avein sterkt tolka
Paulus fekk upp, var med all .Faderkjærleik" so mykje faarle-gare enn
dei £amle Gudane som han var større enn dei, og dlsynt og allvitande,
og dertil aa-leine um Majti. Det som hjelpte var, at ein Gong hadde han
fengi eit Blot so ovgjævt, atdet hadde sona ned Vreiden hans for all
Tid, naar ein herre nytta ut dette Blote paa rette Maaten. Eit heilt
fullkomi Menneskje som het Kristus, og som dertil var noko meir enn
Menneskje, ein Halvgud eller eitkvart slikt, hadde av sin eigin frie
Vilje lati seg ofre, og det ved Krossfesting, for Syndine vaare, for
alle Syndine vaare. So sant no me paa rette Maaten eigna til oss dette
Soningsverke hans, døyvde me Gudsvreiden og fekk Naade i Staden.

Jesu Krav: synda ikkje meir! — skyna Heidningheimen ikkje. Syndi laut
faa Rom; og ho fekk Rom. Daa Syndi ikkje kunde døy, laut Lovi døy; og
dette var det store Fagnad-böde som Kyrkja etter Paulus bar fram: ved
Kristus var Lovi avteki, Guds strenge Krav til oss galdt ikkje lenger.
Det galdt berre aa tru. Og so liva so gudelegt som ein kunde. Synda
ein, so fekk ein gjenom Kyrkja — av den Kristi Forteneste som ho hadde
Raaderetten yvi — for Anger og ei lempeleg Bot Tilgjeving.

Kristindomen vart ei rimeleg Lære som alle kunde vera med paa. I Staden
for Fag-nadböde for dei fatige kom Fagnadböde for Syndarar: ein kunde
njote det gode i si Livstid og endaa sleppe lett gjenom Skirings-elden
i Hades. Og i Staden for aa elske Næsten kunde ein forfylgje deim som
ikkje trudde rett; det var i Grunnen vel so mykje um-aa-gjera. Men dei
som livde eit heilagt Liv, dei hjelpte til med aa auke den Skatt av
Forteneste som Ky rkja hadde liggjande til aa sone Syndir med.

Vilkaari for Syndarar vart lettare og lettare. Sistpaa kunde ein beint
fram, og det for billeg Pris, kaupe seg Synd-Tilgjeving. Ja ein kunde
kaupe Tilgjeving for dei Syndine ein enno ikkje hadde gjort, liksom ein
kunde kaupe Naade for Syndarar som alt var i Skiringselden; „So-ningi“
var fullkomi.

Protestantane ny-reiste sidan Krave paa Anger og Tru. Og gode
Gjerningar skulde fylgje Trui, um dei var aldri so gagnlause til aa
vinne Himilrike med. Men Krave um gode Gjerningar vart paa nytt
burt-tolka.

Tingen var den, at gode Gjerningar var faarlege. Me vilde so gjerne
byggje paa deim. Men byggje paa gode Gjerningar var den beine Vegen —
ikkje til Skiringselden, som i Prote-stantkyrkja var utsløkt, men til
sjølve det æve-lege Helvite. Me var Syndarar til Botn og Grunn; me
kunde ikkje gjera gode Gjerningar. jamvel det beste Mannaverk var i
Guds Augo Synd, var som ein „tilsulka Klædebunad". Det vart daa mest
sliks Slag, anten me synda paa den eine eller den andre Maaten; ja
synde beintfram var vel so godt; for daa var me trygge mot den største
Faaren: Gjerningshei-lagdom. „Synda djerveleg, berre tru!“ haddeei
Tru-Kjempe sagt; og den Kjempa hadde Rett; um ein synda, men trudde og
bad, so fekk ein Tilgjeving og var so rein som ein aldri skulde ha
synda, og dertil trygg mot all Gjer-ningsheilagdom. „Synd og Naade“
vart den sanne Kristindom, og Røvaren i Lukasboki det rette kristelege
Mynster. Ingin kunde gjera det Jesus hadde sagt; ein fekk daa tru paa
det Paulus hadde sagt. Tanken um aa elske Næsten kom so burt, at Kyrkja
sende den rike Mannen til Himils med stor Stås, um han hadde svelt
Lasarus aldri so mykje; og Jesu Ord: ver fullkomne liksom Faderen i
Himlom er fullkomin! — dei klinga reint ut som Spott no i „Kristi
Kyrkje".

So langt hadde den misstydde Paulus hjelpt. God Hjelp paa ein annan
Kant fekk Kyrkja dertil av den mistydde Johannesboki.

Israels-Tanken um ein einaste Gud kjen-dest kald og streng for
Heidningfolki, daa visst i det lange Drag. Dei kyrkjelege Heilagmenni,
som tidleg kom i Staden for gamle Halvgudar og Husgudar, hjelpte vel
noko. Men audsleg vart Verdi endaa i Grunnen.

So hev den uklaare Logos-Tanken i Joh. 1: 1—4 teki til aa lokke. Og
smaatt um Senn hev Jesus vorti umdikta.

Menneskjesonengjekk Kyrkjefolke av Minne; han er burtkomin alt i
Apostelbrevi. Dess meirkom „Guds Son“ upp; og denne Nemningi vart tolka
meir og meir etter heidin Tenkje-maate. Naar Kristus var Son av Gud, so
var han sjølv Gud; og stod det ikkje beint fram: Orde var Gud?

Kyrkjelæra um Heimsfrelsa drog paa same Leid; eit Menneskje kunde ikkje
ha frelst Verdi. Og ikkje en Halvgud heller, hev dei heidningkristne
meir og meir tenkt. Skilningane hev elles ikkje vori klaare; „Gud“,
„Halvgud", „guddomslegt Menneskje" gieid lett um og i kvarandre; Kongar
og Keisarar hadde so tidt vori Gudar; Keisaren i Rom var Gud rett som
det var. Og skulde ikkje Guds Son, Heimsfrelsaren, Orde som var hjaa
Gud og var Gud, — skulde ikkje Kristus vera likso stor som Keisaren?1

Fleirgud-Turvti hev vaksi med Heidning-kyrkja; Gudssonen hev vorti Gud
for fleire og fleire. At han hadde døytt gjorde ikkje noko, naar han
var stadin upp att; ja det at han hadde vunni paa Dauden, sjølv hadde
sett Live sitt til og sjølv teki det att (Joh. 10: 18), viste nettupp
at han var Gud; Jesu Guddom

1 Kor lett det kunde vera aa naa Guddomshøgd i den gamle Verdi ser me
t. D. av Apg. 14: 11, 12, der Paulus og Barnabas vert Hermes og Sevs,
og Presten for Sevs-hove fører fram Uksar og Kransar til Bioting; sjaa
og Apg. 28: 6.

10 — Garborg.hev meir og meir vorti funnin “opinberra“ i Johannesboki.

Messias-Tanken livde hjaa jødekristne og meir eller mindre umtydd hjaa
upplyste heid-ningkristne. Men den græske og romværske Mengdi hata
Jødane. Og dei kristne i denne Mengdi hata Jødane mest; var det ikkje
dei som hadde krossfest Herren? Straumen i den heidningkristne Kyrkja
bar burt fraa den jødekristne; og i Fall dei upplyste i Heidningkyrkja
ikkje var med paa dette, so var der Ord i Skriftine som kunde vekkje
Mistru mot dei upplyste, naar dei ikkje fylgde Mengdi. Og slike Ord
vinn lett Magt; Forkynnarar som vil hava Mengdi med seg misbrukar deim
gjerne.

Den gamle apostoliske Kristindomen kom i Faatal meir og meir; og i
fysste Fjordungen av det fjorde Aarhundrade vart Føraren for dette
Faatale, Arius (Presbyter i den jødekristne Kyrkja i Aleksandria) klaga
for Ranglære. Og Kyrkjemøte i Nikæa dømde Arius og vedtok med
Røystefleirtal Jesu Guddom Aar 325 e. Kr.

Fraa Timbermannsstogo i Nasaret yvi Gol-gata til Gudestolen i Himilen,
det er det største Eventyr som er uppkomi i Mannheimen. Og no hadde dei
heidningkristne tvo Gudar.

Noko anna var vunni, um det ikkje vart nemnt. Naar Jesus var Menneskje
og attaatGud, so hadde Menneskje i honom naatt sin høgste Draum;
Eden-Draumen var vortin Sanning. „Liksom Gud", ja heiltupp samanvaksi
med Gud, stod Menneskje no i Jesus fraa Na-saret. Ingin hev kunna
tenkje, eller vaaga aa tenkje, Tanken ut. Men som ein hugtakande Draum
hev han legi under i det elles utrulege Nikæa-Verke.

Tenkje sine Tankar ut hev dei i det heile ikkje fari med i Nikæa. Eit
Gud-Menneskje er utenkjande. Skulde Jesus vera Gud og Mann maatte han
hava baade den Anden som var „Sonen i Guddomen" (elles var han ikkje
Gud), og dertil heil og sann Menneskje-Ande (elles var han ikkje Mann);
desse tvo endelaust ulike Andane, den uskapte og den skapte, dei maatte
dertil vera so heilt samanvaksne, at Gud og Mann i Jesus vart ein
„Person"; attaat laut dei vera so lite samanvaksne, at Jesus i Guddomen
kunde vera berre Gud'; Jesus maatte vera ein Person og tvo Personar paa
ein Gong; det er slikt dei i Tenkjelæra kaliar Sjølvmot-segjing.

— Men for Kyrkja var Sjølvmotsegjingar Smaating; det viste ho ein Gong
til: paa Kyrkje-møte i Konstantinopel eit godt halvt Aarhundrad
seinare.

Heidningkyrkja var daa komi endaa meir til Magt; og so heldt ho fram
med si Gud-Skaping. „Anden" — etter Lukasboki ei Guds Kraft (24: 49)
som jamvel Jesus sjølv vart fyllt med (4: 1) — kom no i Støypeskeidi.
„Guds Ande" vart sett jämsides Anden Gud; den „personlege Gud" vart tvo
„Personar". Med den Helvti av Jesus som var Gud fraa Aar 325, vart
dermed Guddomspersonane tri; det heidningkristne Folke hadde tri Gudar.
Med desse, og dertil Heilagmenni, hev det daa sidan funni at det kunde
klara seg.

Men Kyrkja hadde ein Gud som fyrr. Med klaare Ord slog ho fast, til
Trøyst for seg sjølv og dei jødekristne, at det herre var „Personane"
som var tri; „Gud" var ein som han hadde vori1. Etter mykje Strid og
lange Forfylgjingar — Refsingar for dei gamaltruande og Løningar for
dei nytruande — vart Triei-ningi sistpaa aalmenn Kyrkjesanning. Og paa
denne æventyrlege Semja millom Israelstru og Heidindom hver Kyrkja
enno; Luther og Calvin fekk herre gjort Ende paa den kyrkjelege
Halv-gudheimen.

— Trieiningi vart fraa fyssto uppstudd med kunstige Bibeltolkingar; her
og der var det og ei Misskriving i Handskriftine som lét seg nytte.

1 Heilt utforma vart Læra i det 6te Aarhundrade; daa kom den
athanaslanske Vedkjenningi (som Athana-sius ikkje hev laga) upp um
„Trieiningi". Dette Orde (gr. trias, lat. trinitas) er likso ubibelskt
som Læra.Men i det femte Aarhundrade var der i Nordafrika ein
gamaltruande Vandalkonge som for-fylgde Nytrui liksom dei nytruande
forfylgde Gamletrui. Mot honom fann Bispen Vigilius paa Raad: han laga
eit Bibelord til Studnad for Trieiningi. Eit Ord av Johannes laga han.
Og Kyrkja, som saart kunde turve eit slikt Bibelord, ho lempa det inn i
eit av Johannes-brevi so snart ho saag seg rimeleg Raad; og der stend
det enno. Det er 1 Joh. 5:7, Orde um „dei tri som vitnar i Himilen".
Alt i Luthers Tid visste dei kunnige at Orde var falskt; Luther strauk
det i si Bibelumsetjing og lyste strenge Ord yvi kvar den som vilde
vaage seg til aa taka det inn att. Men Trieiningi heldt Luther paa. Og
den falske Læra drog det falske Bibelorde etter seg paa ny tt Lag1. No
vedgjeng sjølve Kyrkjebibelen, at Orde um dei tri i Himilen „vantar i
dei fleste Handskriftir" („alle gamle Handskriftir" hadde vori rettare
sagt). Og det finst dei som trur, at Kyrkja i dette Stykke vil vinne
seg upp til Jesu Tru att: „høyr, Israel, Herren vaar Gud, Herren er
ein!“ —

— Med Læra um Soningi og Læra um Trieiningi var Kyrkjekristindomin i
Grunndragi ferdig. Og Kyrkja hadde vunni; Verdi hadde

1 Rydberg: „Bib. lära“ S. 12 flg.vorti „kristeleg" alt upp til Keisaren
(trass i Mt. 20: 25—27 med Tilvisn.). Hadde Jesus stadi fram etter den
Tid, so var han vortin brend um ikkje krossfest, av di han van-vyrde
Lovi (Bibelen i heidningkristeleg Tol-king) og Temple (den heilage
aalmenne heid-ningkristelege Kyrkja), og av di han ikkje trudde at
Faderen og Sonen og Anden var den einaste sanne Gud. Kyrkja hev brent
mang ein ærleg Mann for mindre!

Som Jødane hadde gravlagt Jesus, so hadde Heidningane gravlagt Tankane
hans.

I Staden for aa høyre etter kva Jesus sagde hev Verdi no i snart tvo
tusund Aar trætta med seg sjølv um kven Jesus var. Og i Staden for Jesu
Lære hev me fengi Læra um Jesus.

Men Kyrkja vart til eit Rike av denne Verdi, og sidan til Tenar for
Rike av denne Verdi. Vakt held ho no yvi Kronur og Herredøme og
Eigedomar og Pengeskrin, og hjelper til med aa haide Styr paa dei
fatige, som hev vorti arme og svelt, eller slæst med dei rike um
Rikdomane deira. Sanne Jesus-Sveinar som ikkje kunde vera med paa slikt
Vakthald, men heller fann Grunn til aa segja som Jesus: „usæle dé
rike!" — vart dømde og fordømde jamt og stødt, av Verdi og av Kyrkja
aat Verdi.

Men her er Framgangsteikn. Jesus-Sveinane — som enno finst, meir og
mindre medvitande, meir og mindre klaarsynte, i Kyrkja og utanforKyrkja
—, dei vert ikkje brende lenger. Og her og der tek Folk til aa høyre
paa deim. Sjølve Kyrkja, som med alle sine Trudoms-stridir og
Villferdir hev berga Grunndragi av Jesuslæra med seg gjenom mange fæle
Trolle-botnar og Skodderike, synest faa meir Syn for Nasaræaren att
etterkvart; ikkje faae Kyrkje-lærarar er det i seinare Tid som held seg
helst til Jesu Tankar.

Kannhende var det og i Grunnen dette Kyrkja skulde gjera: forvara
Skriftine og tukte upp Folki, so dei kom so langt at dei kunde lesa
Skriftine, ogskyna Jesus, sjaa, at det aa elske sin Næste som seg
sjølv, det er den sanne Sjølvkjærleik?

Ser ein ut yvi Verdi no um Dagen, kann ein finne at ho meir enn nokon
Gong fyrr er eit Satans Rike. Men ser ein betre etter, vil ein finne
Teikn som tyder paa at Satansvelde hev havt si beste Tid. Kven veit?
Brodertanken kann enno faa Liv; Jesus kann koma til i Sanning aa stande
upp fraa dei daude.

A-Girh

Jesus

Messias

Kja. ipof

